
Pääkirjoitus 


Peleistä  olisi  enempäänkin 

Pelit  ovat  aina  kuuluneet  tie  to  konekulttuuriin.  Jo  huoneen- 
kokoiset  elektronilaskimet  pääsivät  silloin  tällöin  pelaa¬ 
maan  sakkia.  Kun  tietokoneet  tulivat  koteihin,  niiden 
tärkeimmät  käyttötavat  olivat  pelaaminen  ja  ohjelmointi  -  ja  oh¬ 
jelmointikin  oli  useimmiten  peliohjelmointia.  Peleistä  tuli  keskei¬ 
nen  tapa  ymmärtää  tietotekniikkaa. 

90-luvulla  alkoi  nostaa  päätään  toisenlainen,  kulutuskes- 
keisempi  pelikulttuuri.  Siinä  laitteistoja  kilpapäiviteltiin  uusien 
pelien  vaatimusten  perässä,  kaupallisten  pelien  kehity sbudjetit 
nousivat  Hölly wood-luokkaan  ja  yhä  useammat  harrastajat  ra¬ 
kensivat  identiteettinsä  yksinomaan  pelaamisen  varaan.  Elämän- 
tapapelaajilla,  "gamereilla",  oli  yhä  vähemmän  yhteyttä  luovaan 
ja  osaavaan  tietokonekulttuuriin. 

Nykyisin  pelaaminen  on  kaikkien  juttu.  Etenkin  mobiili-  ja 
Facebook-pelejä  pelaavat  kaikenlaiset  ihmiset  vauvasta  vaariin. 
Isot  ja  vakavat  pelit  suunnitellaan  silti  edelleen  stereotyyppisil¬ 
le  90-luvun  elämäntapapelaajille,  "nuorille  vihaisille  valkoisille 
poikamiehille".  Peleistä  tulee  tällöin  herkästi  synkän  angstisia, 
väkivaltaa  ihannoivia  ja  misogynistisiä.  Kun  joku  uskaltaa  äläh¬ 
tää  asiasta,  ovat  elämäntapansa  uhatuksi  kokevat  peli-intoilijat 
heti  kurkussa  kiinni.  Tätä  kirjoittaessani  feministibloggaaja  Anita 
Sarkeesian  on  vastikään  joutunut  pakenemaan  kotoaan  tappo- ja 
raiskausuhkausten  vuoksi. 

Kun  peleistä  tulee  yhä  keskeisempi  osa  kulttuuria  ja  niissä 
liikkuvat  aina  vain  isommat  rahat,  perinteinenkin  media  haluaa 
tuoda  niitä  entistä  näkyvämmin  esiin.  Tällöin  olisi  erityisen  tär¬ 
keää  pitää  huoli  siitä,  että  niitä  käsitellään  riittävän  monipuoli¬ 
sesti.  Yleisradion  Assembly-reportaasi  oli  tässä  mielessä  täydel¬ 
linen  epäonnistuminen:  laaja  ja  rönsyilevä  tietokonekulttuurin 
festivaali  typistyi  ammattitoimittajien  käsissä  pelkäksi  nuorten 
vihaisten  valkoisten  poikamiesten  väkivaltapeliturnaukseksi. 

Tietokonepeleillä  on  valtavat  mahdollisuudet  -  vuorovaikut¬ 
teisuuden  ansiosta  ehkä  jopa  paremmat  kuin  kirjoilla  tai  elokuvil¬ 
la.  Jotta  potentiaali  pääsisi  kunnolla  esiin,  on  kuitenkin  päästävä 
eroon  90-lukulaisen  gamer-kulttuurin  ikeestä.  Sisäänlämpiävien 
kuppikuntien  vihanpurkauksia  ei  tarvitse  sietää.  Vaihtoehtoiset 
näkökulmat  ovat  sallittuja.  Pelien  kyseenalaisia  piirteitä  on  pys¬ 
tyttävä  kritisoimaan  ja  luutuneita  kliseitä  murskaamaan.  Vain 
näin  saadaan  riittävästi  tilaa  terveelle  monimuotoisuudelle. 

Skrolli  näkee  pelit  osana  sitä  laajempaa,  luovaa  tietokone- 
kulttuuria,  josta  ne  alkuj äänkin  syntyivät.  Ne  eivät  ole  pelkkiä 
kulutustuotteita  vaan  myös  luovan  itseilmaisun  ja  kokeilun  kana¬ 
via.  Peleillä  on  historiansa,  merkityksensä  ja  sanomansa.  Ja  mikä 
tärkeintä,  pelit  ja  pelintekoharrastus  voivat  edelleenkin  innostaa 
kartuttamaan  tietoteknistä  ymmärrystä  ja  osaamista.  & 

Kulttuuri 


Muistoja  kotitietokoneista 

Bittinostalgiaa  tutkitaan  Turussa 


Turun  yliopiston  digitaalisen  kulttuurin  oppiaine  toteutti  vuosina  2013-2014  laajan 
selvityksen  tietotekniikkaan  ja  sen  käyttöön  liittyvistä  kokemuksista  ja  muistoista 
Suomessa.  Tutkimuksen  aineisto  kerättiin  tietotekniikan  harrastajilta  ja  käyttäjiltä 
massiivisella  verkossa  toteutetulla  kyselytutkimuksella. 

Teksti:  Antti  Silvast  Kuvat:  Mitol  Berschevvsky,  Tiia  Naskali 


Tietotekniikan  käyttäjillä  on  usein 
eläviä  muistoja  omista  ensim¬ 
mäistä  tietokoneistaan  ja  niiden 
käyttötavoista  kuten  pelaamisesta,  oh¬ 
jelmoinnista,  piirtämisestä  ja  yhteyden¬ 
pidosta  muiden  käyttäjien  kanssa.  Täl¬ 
laisia  tietokonemuistoja  käsiteltiin  muun 
muassa  Skrollin  numerossa  2014.2,  jossa 
julkaistiin  Jukka  O.  Kauppisen  kirjoitta¬ 
ma  nettikyselyn  tuloksia  hyödyntänyt 
artikkeli  Tasavallan  tietokoneen  haasta¬ 
jat.  Viime  vuosikymmeninä  suomalaisten 
konemuistoja  on  tutkittu  myös  monissa 
laajoissa  kyselytutkimuksissa.  Syksyllä 
2013  Turun  yliopiston  digitaalisen  kult¬ 
tuurin  tutkijaryhmä  päätti  päivittää  tie¬ 
toja  aiheesta  tutkimuksella,  joka  oli  osa 
kaksivuotista  Koneen  säätiön  rahoitta¬ 
maa  hanketta. 

Uutta  kyselytutkimusta  Tietokoneker- 
hoista  bio  g  os f  ääriin,  pöytäkoneista  älypu- 
helimiin  -  kokemuksia  tietokoneharrasta- 
misen  arkipäiväistymisestä  mainostettiin 
myös  Skrolli-lehdessä.  Siihen  vastasi  yh¬ 


teensä  1  452  tietokoneen  käyttäjää,  joista 
naisia  oli  23  %  ja  miehiä  77  %.  Tyypilliset 
vastaajat  olivat  nuoria  korkeasti  koulu¬ 
tettuja  aikuisia  suurilta  paikkakunnilta. 
Lomakkeen  kysymykset  kartoittivat  moni¬ 
puolisesti  kokemuksia  niin  ensimmäisistä 
kuin  nykyisistäkin  tietokoneista,  erilaisia 
tietokoneharrastuksia  sekä  tietokoneisiin 
liittyviä  aistimuistoja. 

Kyselyn  tuloksista  esiin  nousivat  nuo¬ 
ressa  iässä  aloitettu  tietokoneharrastus, 
järkevän  tietokoneen  käytön  ihanne  ja 
ero  todelliseen  käyttöön,  tietokoneen 
harrastamisen  vakiintuneet  piirteet  ja 
sukupuolierot  sekä  se,  että  innostunei¬ 
suus  tietotekniikasta  oli  yleisesti  korkeaa 
mutta  se  myös  vaihteli  laajassa  vastaaja- 
joukossa. 

Tietotekninen  lapsuus  ja 

sukupolvikokemukset 

Kyselytutkimuksen  tulokset  kertovat  vas¬ 
taajien  ottaneen  tietotekniikan  käyttöön 
nuoressa  iässä.  Jo  1980-  ja  1990-luvuilla 


pelaaminen  aloitettiin  useimmin  5-8-vuo- 
tiaana  ja  tietokoneella  ohjelmoiminenkin 
ala-  ja  yläasteikäisenä  (naiset  keskimää¬ 
rin  miehiä  myöhemmin).  Sekä  mikrotie¬ 
tokoneiden  saapuminen  Suomeen  että 
peruskoulun  aloittaminen  ja  tätä  kautta 
koneisiin  tutustuminen  tuntuvat  edis¬ 
täneen  ihmisten  tietokoneharrastuksia 
merkittävästi. 

Vastauksissa  oli  runsaasti  mainintoja 
1980-  ja  1990-luvun  suosituista  kotitie¬ 
tokoneista,  joista  muistetuimmat  olivat 
Commodore  VIC-20,  Commodore  64  ja 
Commodore  Amiga.  PC-koneisiin  liittyvät 
muistot  lisääntyivät  oleellisesti  1990-lu- 
vulle  siirryttäessä.  Pienempi  vastaaja- 
joukko  muisteli  myös  harvinaisempia 
markkinoilla  kilpailleita  laitteita  kuten 
Sinclair  Spectrum,  MSX  ja  Atari  ST,  sa¬ 
moin  kuin  suomalaisten  tietokoneval¬ 
mistajien  Nokia  MikroMikkoja  ja  Salora 
Fellow- ja  Salora  Manager  -tietokoneita. 

Commodore  VIC-20  oli  ensimmäinen 
tietokoneeni  ja  vietin  sen  kanssa  lukuisia 

Kuvio  1.  Vastaajille  mieleen  painuneet  pelit  ja  pelisarjat  alkuperäisine  julkaisuvuosineen. 

mielenkiintoisia  tunteja.  Koneessa  oli  ka- 
settiasema,  jolla  ladattiin  pelit/ohjelmat 
ja  lataaminen  oli  mielettömän  hidasta. 
Koneessa  ei  ollut  muistia  kuin  20  kilota¬ 
vua,  mutta  se  riitti  hyvin  pelaamiseen  ja 
ohjelmointiin.  Ilman  tätä  konetta  tuskin 
olisin  nykyisessä  työssäni ,  joten  kaikki 
kiitos  tälle  vaatimattomalle  mutta  kuiten¬ 
kin  mahtavalle  koneelle,  (mies,  s.  1976) 
Amigalla  sinniteltiin  niin  kauan  kun 
uskoa  riitti.  Vuonna  1996  oli  pakko  luo¬ 
vuttaa  ja  hankkia  Windows-PC.  Tosin 
ihan  äskettäin  ostin  nostalgiamielessä 
taas  Amiga  1200 :n,  kun  sattui  mahdolli¬ 
suus  ostaa  käyttämätön  yksilö.  Nykyään 
ei  uskollisuutta  juuri  ole.  Laitteet  hanki¬ 
taan  lähinnä  budjetin  ja  käyttötarkoituk¬ 
sen  mukaan,  (mies,  s.  1975) 

Parhaiten  muistetut  pelit 

Mieleen  painuneet  pelit  liittyivät  samoin 
1980-  ja  1990-lukujen  aikakauteen.  Sel¬ 
keiksi  suosikeiksi  nousivat  klassiset  Civi- 
lization-pelit,  Super  Mariot,  Doom,  Tetris 
ja  Ultima-pelit  (kuvio  1).  Kun  asiaa  kysyt¬ 
tiin  kymmenen  vuotta  aikaisemmin,  tulos 
oli  käytännössä  sama:  Quakea  lukuun  ot¬ 
tamatta  viisi  alle  30-vuotiaiden  suosikki- 
peliä  olivat  vuonna  2003  samat  kuin  nyt, 
ja  yli  30-vuotiaillakin  lista  poikkesi  vain 
Pac-Manin  ja  pasianssin  osalta. 


Samalla  parhaiten  muistetut  pelit 
eroavat  niistä  peleistä,  joita  suomalaiset 
pelaavat  säännöllisesti:  verkossa  olevat 
veikkauspelit,  Angry  Birds  sekä  monet 
muut  mobiilipelit  puuttuvat  kolmenkym¬ 
menen  mieleen  painuneen  pelin  joukosta 
kokonaan.  Pelimuistot  tuntuvatkin  ku¬ 
vastavan  yhteistä  pelaamisen  kulttuu¬ 
ria  tai  jopa  sukupolvikokemusta,  jossa 
tiettyjä  pelisarjoja  muistetaan  erityisellä 
lämmöllä,  jopa  nostalgisesti.  Vähintään 
niiden  tuntemisen  osoittaminen  nähtiin 
arvokkaaksi  kyselyyn  vastatessa. 

Iharmekone:  järkevä  ja  hyödyllinen 

Ensimmäistä  tietokonetta  ei  ollut  kuiten¬ 
kaan  aina  hankittu  pelaamista  varten. 
Esimerkiksi  1980-luvulla,  jolloin  julkisuu¬ 
dessa  lanseerattiin  ensimmäisen  kerran 
käsite  "tietokoneluku taito",  kotitietoko¬ 
neen  hankintaa  perusteltiin  usein  hyöty¬ 
käytöllä.  Perheen  vanhemmat  ajattelivat, 
että  koneen  avulla  lasten  olisi  mahdollista 
työskennellä  ja  opiskella  hyödyllisiä  tieto¬ 
konetaitoja.  Nämä  ennakkokäsitykset  jat¬ 
kuivat  myös  seuraavina  vuosikymmeninä. 
Koneiden  käyttökulttuureille  oli  kuitenkin 
leimallista  viihteen  ja  hyödyn  rinnakkais¬ 
elo.  Kaikkein  eniten  koneilla  pelattiin  ja 
sen  lisäksi  ohjelmoitiin  (esimerkiksi  omia 
tietokonepelejä),  piirrettiin,  tehtiin  gra¬ 


fiikkaa  ja  musiikkia,  kirjoitettiin  ja  oltiin 
yhteydessä  muihin  tietokoneen  käyttäjiin. 

Tärkein  perustelu  [hankinnalle]  oli 
ohjelmointi  lehdestä  oppimallani  BASIC- 
kielellä.  Myös  pelaaminen,  mutta  sen 
merkitystä  tuohon  aikaan  piti  vähätellä. 
"Sitä  ei  sitten  pelkäksi  pelikoneeksi  hom¬ 
mata."  (mies,  s.  1973) 

Käytin  tietokonetta  kansainvälisillä 
chat-kanavilla  " seurusteluun ",  koulu¬ 
töiden  kirjoittamiseen  tekstinkäsittely¬ 
ohjelmalla,  kymmensormijärjestelmän 
harjoitteluun  aapismaisen,  kierresidotun 
paperivihkosen  opastuksella.  Mitä  toden¬ 
näköisimmin  myös  Internet-surffailuun, 
mitä  ikinä  se  silloin  tarkoittikaan.  (nai¬ 
nen,  s.  1981 ) 

Kuten  vastaukset  jo  viittaavat,  tieto¬ 
koneen  hyötykäyttö  ja  viihdekäyttö  eivät 
välttämättä  ole  ristiriidassa  keskenään, 
mikä  näkyi  erityisesti  ohjelmoinnin  ja  pe¬ 
laamisen  suhteen.  Monet  sanoivat,  että 
he  kiinnostuivat  ohjelmoinnista  pelattu- 
aan  tietokoneella  ensin,  usein  haluten 
oppia  tekemään  itse  pelejä:  "kun  pelien 
kautta  oli  kone  tullut  tutuksi,  oli  kiehto¬ 
vaa  päästä  'kurkkaamaan  konepellin  alle' 
ja  tekemään  itse.  Se  auttoi  ymmärtämään 
miten  kaikki  toimii"  (mies,  s.  1977).  Viih¬ 
dekäyttö  loi  siis  edellytykset  vaativam¬ 
paan  ohjelmoinnin  opettelemiseen. 

Käyttökulttuurit,  sukupuoli  ja  ikä 

Edellä  kuvatut  yhteiset  sukupolviko ke- 
mukset  ja  tietotekninen  kulttuuri  eivät 
välttämättä  ole  samalla  tavalla  kaikkien 
jakamia.  Etenkin  iän  ja  sukupuolen  vai¬ 
kutusta  tietotekniikan  käyttöön  on  ko¬ 
rostettu  monessa  yhteydessä.  Tulokset 
vahvistavat  käsityksiä  joiltain  osin:  iän 
vaikutus  oli  paikoin  yllättävän  pieni,  mut¬ 
ta  sukupuoli  näkyi  tietokonemuistoissa 
selkeämmin. 

Naiset  olivat  omistaneet,  käyttäneet 
ja  harrastaneet  tietotekniikkaa  siinä  kuin 
miehetkin,  mutta  itse  käytöllä  oli  erilainen 
näkyvyys.  Miesten  on  oletettu  käyttävän 
tietokoneita  ja  he  puhuivat  niiden  harras¬ 
tamisesta  kokeilevasti  ja  tunteellisesta 
jopa  leikkisästi.  Naiset  taas  olivat  tutus¬ 
tuneet  tietokoneeseen  jostain  erityisestä 
syystä,  ja  he  perustelivat  miehiä  useam¬ 
min  tietotekniikan  käyttöä  sen  hyödylli¬ 
syydellä.  Esimerkiksi  eräälle  fandomin 
harrastajalle  tämä  tarkoitti  sitä,  että  "In¬ 
ternet  [teki]  samanhenkisten  ihmisten  ja 
heidän  tuottamansa  sisällön  löytämisen 
paljon  helpommaksi"  (nainen,  s.  1983). 

Eroja  näkyi  myös  konkreettisissa  har¬ 
rastuspaikoissa  ja  -yhteisöissä  (kuvio  2). 
Miehet  harrastivat  tai  olivat  harrasta¬ 
neet  tietotekniikkaa  muun  muassa  demo- 
skenessä,  tietokonekerhoissa,  BBSdssä, 

Peliyhteisöt 
Demoskene 
Tietokonekerhot  ja  -yhdistykset 
Keskustelupalstat,  postilistat 

Scifi-,  fantasia-  ja  faniyhteisöt 
Sosiaalinen  media  esim.  Facebook,  Linkedln 

BBS:t 
Taideyhteisöt 
Blogiyhteisöt 
Ohjelmoijat 
Muu  harrastusyhteisö 
Sisällöntuottajat,  esim.  musiikki,  grafiikka 
Opiskelijajärjestöt 
Lähiverkkotapahtumat 
Tyttöyhteisöt 
Roolipelaajat 
Radioamatöörit 

Kuvio  2.  Mihin  harrastusyhteisöihin,  -ryhmiin  tai  -skeneihin  vastaajat  sanoivat  kuuluvansa  suku¬ 
puolen  mukaan. 


I  naiset 
I  miehet 


ohjelmoijien  ja  sisällöntuottajien  yhtei¬ 
söissä  sekä  lähiverkkotapahtumissa. 
Naisvaltaisia  yhteisöjä  taas  ovat  olleet 
scifi-,  fantasia-,  fani- ja  blogiyhteisöt  sekä 
lisäksi  erilaiset  sosiaalisen  median  har¬ 
rastusryhmät.  Ihmisten  hajaantuminen 
erilaisiin  vapaaehtoisiin  "skeneihin"  ei 
tuloksen  perusteella  häivytä  kaikkea  har- 
rastusyhteisöjen  sukupuolittumista. 

Aktiivinen  käyttöjä  sen  vastapuhe 

Kun  puhutaan  tietokoneiden  hankinnasta 
ja  omaksumisesta  tai  ihmisten  liittymi¬ 
sestä  tietoteknisiin  yhteisöihin,  tehdään 
usein  taustaoletus,  että  ihmiset  todella 
haluavat  ja  osaavat  käyttää  tekniikkaa  ja 
odottavat  kuuluvansa  yhteisöihin.  Usein 
oletus  onkin  toimiva.  Valtaosa  vastaajista 
oli  esimerkiksi  ohjelmoinut  ja  kuvasi  har¬ 
rastusta  aktiivisin  sanoin:  muun  muassa 
"viehättäväksi"  tai  "luovaksi"  toiminnaksi. 

Siinä  [ohjelmoinnissa]  viehätti  se , 
että  pystyy  hallitsemaan  konetta  ja  saa¬ 
maan  sen  tekemään  mitä  itse  haluaa. 
( nainen ,  s.  1967) 

Rajattomat  mahdollisuudet.  Tyhjä 
taulu.  Luovuus  (voin  ihan  itse  keksiä  mitä 
jokin  asia  tekee ,  ja  miten  se  toimii  -  ym¬ 
päristö  ei  rajoita),  (mies,  s.  1981) 

Tuloksiin  mahtuu  kuitenkin  pieni  vä¬ 
hemmistö,  jotka  eivät  olleet  pitäneet  tie¬ 
tokoneista  ja  jatkaneet  niiden  käyttöä  tai 
joille  esimerkiksi  koulussa  opetettu  tieto¬ 
koneohjelmointi  oli  tuntunut  vastentah- 


toiselta.  Seuraava  vastaaja  ei  nauttinut 
tietokoneen  käytöstä  eikä  siihen  liittyvis¬ 
tä  tilanteista: 

En  osannut  käyttää  sitä  [tietokonetta] 
aluksi  ollenkaan.  Se  oli  ollut  meillä  jon¬ 
kin  aikaa ,  kun  sitten  aloin  maksaa  lasku¬ 
ja.  Meillä  oli  yhteinen  sähköposti ,  mutta 
en  minä  sitä  käyttänyt  kuin  ihan  vähän. 
Kai  sinne  tuli  jotain  mainoksia.  Kun  sit¬ 
ten  osasin  mennä  nettiin ,  ihmettelin  vain 
mitä  asiaa  minulla  sinne  voisi  olla.  Mie¬ 
heni  oli  vihainen  ja  epäystävällinen ,  kun 
joutui  neuvomaan  minua.  Sen  vuoksi  pel¬ 
käsin  käyttää  konetta.  ( nainen ,  s.  1965) 

Tietokoneen  käyttö,  erityisen  usein 
ohjelmointi,  saattoi  myös  olla  pelkästään 
välttämätön  osa  opiskelua  tai  työntekoa. 
Tietoteknisiä  yhteisöjä  ja  skenejä  muuta¬ 
ma  taas  sanoi  pyrkineensä  jopa  "tietoi¬ 
sesti  välttämään". 

Kuten  muidenkin  asioiden,  tietotek¬ 
niikan  harrastaminen  edellyttää  viihty¬ 
mistä,  paneutumista  ja  innostuneisuutta 
ja  on  tässä  mielessä  jokaisen  oma  valinta 
-ja  voi  johtaa  harrastuksen  loppumiseen. 


jos  motivaatio  lopahtaa.  Samaa  voidaan 
sanoa  vapaaehtoisista  harrastusyhtei- 
söistä:  niihin  liittyminen  vaatii  omaa  kiin¬ 
nostusta,  ja  ihmiset  voivat  päättää,  että 
he  haluavat  käyttää  tietokonetta  yksin  ja 
vältellä  erilaisia  ryhmittymiä. 

Muutosta  jäljittämässä 

Turun  yliopisto  toteutti  kaksi  kyselytut¬ 
kimusta  ihmisten  tietokonemuistoista  ja 
kokemuksista  noin  kymmenen  vuoden  vä¬ 
lein.  Tulosten  vertailun  kiintoisa  tulos  on, 
että  tietokoneen  käyttökulttuurin  monet 
puolet  näyttävät  vakiintuneen  Suomessa 
jo  2000-luvun  alussa;  on  kuitenkin  huo¬ 
mioitava,  että  vastaajina  oli  lähinnä  kor¬ 
keasti  koulutettuja  nuoria  aikuisia  miehiä 
suurista  yliopisto-  ja  tieto  teollisuuskau¬ 
pungeista.  Pelaamisen  merkitys  oli  vas¬ 
taajille  tärkeä  nyt  niin  kuin  kymmenen 
vuotta  sittenkin,  samoja  mieleenpainunei- 
ta  pelejä  myöten.  Tietokoneen  käytön  löy¬ 
detyt  sukupuolierot  ovat  nekin  akateemi¬ 
sessa  tutkimuksessa  tuttuja.  Viihdekäyttö 
on  nykykoneilla  luultavasti  korostuneem¬ 
paa  kuin  ennen,  niin  mobiililaitteilla  kuin 
muillakin,  mutta  kyseessä  voi  lopulta  olla 
painotusero.  On  itsestään  selvää,  että  jo 
ensimmäiset  kotikoneet  ovat  olleet  viihde- 
käytössä,  vaikkeivät  lapset  ja  näiden  van¬ 
hemmat  olisi  tuoneetkaan  tätä  aina  esille 
hankintaa  perustellessaan. 

Tietokoneet  ja  tietoverkot  ovat  kuiten¬ 
kin  huomattavasti  yleisempiä  suomalais¬ 
ten  käytössä  nyt  kuin  kymmenen  vuotta 
sitten.  Kahden  kyselyn  vertailu  voi  antaa 
viitteitä,  mitä  tietokoneiden  muuttumi¬ 
nen  "näkymättömiksi"  ja  "hajuttomiksi" 
tekniikoiksi  -  sekä  kuvainnollisesti  että 
kirjaimellisesti  -  merkitsee  käytännön 
tasolla.  Kun  koneisiin  liittyviä  aistimuis- 
toja  vertaillaan  2000-luvun  alussa  ja  nyt, 
ilmenee,  että  yhä  harvemmat  muistavat 
esimerkiksi  tietokoneiden  tuoksuja.  Itse 
koneiden  sijaan  korostuvat  aistimukset 
käyttötilanteista,  niissä  olleista  henkilöis¬ 
tä  ja  kokemuksista.  Kun  tietokoneiden  ni¬ 
voutuminen  ihmisten  arjen  osaksi  jatkuu, 
tietokoneisiin,  niiden  oheislaitteisiin  ja 
ohjelmiin  liittyviä  muistoja  onkin  hyvää 
syytä  kerätä  aktiivisesti  nyt.  Jossain  vai¬ 
heessa  ne  voivat  hiipua  ihmisten  ja  yhtei¬ 
söjen  muistista  koneiden  kadotessa  arki¬ 
elämän  taustalle.  & 


Kyselytutkimus  on  osa  Koneen  Säätiön  rahoittamaa  "Kotitietokoneiden  aika  ja  teknologi¬ 
sen  harrastuskulttuurin  perintö"  -hanketta  (http://kotikone.wordpress.com/).  Kyselytut¬ 
kimuksen  tuloksia  käsittelevä  Tiia  Naskalin  yhdessä  kirjoittajan  kanssa  laatima  raportti 
Tietokonekerhoista  blogosfääriin ,  pöytäkoneista  älypuhelimiin  -  kokemuksia  tietokonehar- 
rastamisen  arkipäiväistymisestä  on  julkaistu  ja  ladattavissa  verkosta  osoitteesta 
http://urn.fi/URN:ISBN:978-951-29-5747-7.  Kyselyaineisto  on  avoimesti  saatavilla  digitaa¬ 
lisen  kulttuurin  aineistokokoelmista  ja  alan  tutkijoiden  vapaasti  hyödynnettävissä. 

Kolumni 


Mihin  tablettia 
tarvitaan? 

Tabletin  käyttötarkoitus  on  ollut 
kuuma  kysymys  siitä  lähtien ,  kun 
omenaputka  lanseerasi  iPadin  ja 
aloitti  tablettivallankumouksen. 
Vastausta  ei  tiedä  kukaan. 

Janne  Siren 

Joitakin  seisomatöitä  ja  e-lukemista 
lukuun  ottamatta  tabletti  tuntuu  yhä 
ratkaisulta,  joka  etsii  ongelmaansa. 
Se  on  houkutellut  entiset  sohvaperunat 
tuotteliaiden  tietokonepöytien  äärestä 
takaisin  sohvalle,  jolle  käperrytään  nyt 
telkkarin  sijaan  tabletin  kanssa.  Siinä 
sivussa  vaivaudutaan  ehkä  likettämään 
jotain  Facebookissa.  Käpertyminen  on 
kirjaimellista,  sillä  tabletin  kannattelu 
vaatii  vääntäytymistä  epäergonomiselle 
mutkalle,  josta  on  mahdotonta  nousta 
ylös. 

Voinette  kuvitella  eettismoraalisen 
sokkini  huomatessani  Skrolli  ry:n  koko¬ 
uksissa  käytettävän  iPadia  pöytäkirjan 
pitoon  ja  irkkaamiseen.  Eiväthän  Skrollin 
oikeamielisyyden  airuet  voi  käyttää  sul¬ 
jettuja  kuluttajapädeja?  Se  on  kuin  näkisi 
Äiti  Teresan  Mumbain  slummeissa  ryn¬ 
näkkökiväärin  ja  liekinheittimen  kanssa. 
Tämä  on  Skrolli,  hyvänen  aika,  ei  mikään 
Cosmopolitan.  Emmekö  me  kapinoi  täl¬ 
laista  anti-kehitystä  vastaan?  Järkytyin  ja 
mieleni  pahoitin. 


Back  to  Basics 

Lapsuudessani  1980-luvulla,  kun  hen¬ 
kilökohtaisten  tietokoneiden  lisäksi  oli 
vielä  kotitietokoneita,  monet  niistä  käyn¬ 
nistyivät  suoraan  Basic-ohjelmointiym- 
päristöön.  Basicilla  toki  ladattiin  päivän 
kuumat  hittipelit,  mutta  kun  ohjelmoin¬ 
tikieli  nyt  oli  siinä,  moni  tämänkin  jutun 
lukija  varmasti  inspiroitui  kirjoittamaan 
ruudulle  10  PRINT  "MOI"  20  GOTO  10  - 
ja  siitä  se  lähti. 

Seuraava  tietoko- 
nepolvi  ohitti  Basic- 
tulkin,  joka  roikkui 
vielä  lisälevykkeillä.  Viimeistään  kun 
tietotekniikkaa  tuotiin  kansalle  multime- 
dia-ysärillä,  hävisi  ohjelmointi  perusva¬ 
rustuksesta.  Kehitystä  voi  seurata  Mik- 
roBitti-lehden  sivuilta.  80-luvun  konekie- 
lioppaat  ja  ohjelmalistaukset  korvattiin 
90-luvulla  valmisohjelma-artikkeleilla. 
2000-luvulla  tilalle  tulivat  sitten  kepeät 
appikatsaukset  ja  säästölamppuvertailut. 

Vuonna  2010  Steve  Jobs  rinnasti  tieto¬ 
koneen  kuorma-autoon  ja  tabletin  henkilö¬ 
autoon.  Kaikki  autot  olivat  aikoinaan  maa¬ 
talousyhteiskunnan  tarvitsemia  kuorma- 
autoja,  mutta  maailman  muututtua  hen¬ 
kilöauto  on  riittänyt  enemmistölle.  Myös 
tietokoneen  kohtalona  on  siirtyä  harvojen 
työkaluksi.  Jobsin  visiossa  enemmistölle 
riittäisi  iOS:n  kaltaisella  yksinkertaistetul¬ 
la  käyttöliittymällä  varustettu  tabletti. 

Väite  on  väkevä  etenkin  alamme 
suurmiehen  suusta.  Moni  elämänalue  on 
kiistatta  käynyt  lävitse  vastaavan  kehi¬ 
tyksen.  Siirtymässä  omavaraistaloudesta 


teolliseen  aikaan  oli  kysymys  juuri  tästä. 
Tarpeet  muuttuivat,  kun  meidän  ei  enää 
tarvinnut  itse  kasvattaa  ruokaamme  -  tai 
sähköistä  sisältöämme. 

Tabletin  ongelma 

Onko  yksinkertainen  kosketusnäyttölai- 
te  siis  jälkiteollisen  ajan  timantti,  johon 
on  viimeinkin  puristettu  tietotekniikasta 
kaikki  olennainen?  Toivottavasti  ei.  Suu¬ 
rimmat  vasta-argumentit  sormen  ja  ap- 
pin  epäpyhälle  liitolle  löytyvät  siivousko¬ 
merosta  ja  autotallista.  Ihmiset  käyttävät 
edelleen  työkaluja.  Remppaamme,  kok¬ 
kaamme,  teemme  pihatöitä.  Emme  ehkä 
kaikki  aja  kuorma-autoilla,  mutta  moni 
ajaa  kyllä  farmariautolla. 

Tabletin  ongelma  on,  että  ainakin  Job¬ 
sin  visioimassa  muodossa  se  on  huono 
työkalu  moneen  sellaiseen  asiaan,  johon 
tietokone  lisälaitteineen  on  myös  koti¬ 
käyttäjälle  parempi.  Eihän  iPad  oikeas¬ 
taan  edes  yritä  olla  työkalu  vaan  ikkuna. 
Sen  läpi  katsellaan  muiden  tekemistä, 
mutta  itse  ei  voi  tai  viitsi  tehdä  paljoa.  Ik¬ 
kunasta  voi  vilkuttaa  ja  poseerata  ohikul¬ 
kijoille  sekä  pyyhkiä  peukunjälkiä. 

Tabletti  passivoi  television  lailla.  Li¬ 
säksi  se  on  surkea  televisio,  koska  sitä 
on  kannateltava  itse.  Jokainen  tablettia 
käyttänyt  tunnistaa  pitelyongelman.  Kun 
seuraavan  kerran  rakentelet  sohvatyy- 
nyistä  linnaa  pädillesi,  teippaat  onneton¬ 
ta  lerppunäppäimistöä  sen  kylkeen  tai 
tilaat  verkkokaupasta 
jalkalampun  ja  kiipei¬ 
lytelineen  risteytystä 
muistuttavaa  täppä- 
riständiä,  mieti  olisitko  kuitenkin  tuotte¬ 
liaampi  läppärillä.  Tai  onnellisempi  pel¬ 
kän  telkkarin  ääressä. 

Jos  hyvä  työkalu  korvataan  huonolla 
työkalulla,  sopii  toivoa  että  se  tapahtuu 
hyvistä  syistä.  Esimerkiksi  kameran  kor¬ 
vaaminen  kännykällä  on  monesti  perus¬ 
teltua  ainakin  meillä  taviksilla.  Joskus 
muutoshuuma  kuitenkin  johtaa  kokonai¬ 
sia  teollisuudenaloja  harhaan.  Keittiön 
uunia  yritettiin  aikanaan  korvata  mikro¬ 
aaltouunilla  tutulta  kuulostavin  peruste¬ 
luin.  Kukapa  enää  haluaisi  ruokaansa  itse 
laittaa?  Jos  kodit  rakennettaisiin  ilman 
normiuuneja,  profetia  epäilemättä  myös 
toteuttaisi  itseään. 

Olisiko  Steve  Jobs  saanut  mikroaalto- 
vallankumouksen  läpi?  & 


Kirjoittaja  on  kirjoittanut  aikaisemmin 
mm.  MikroBittiin,  Sakuun  ja  irkkiin  - 
oikealla  näppäimistöllä. 


99  Eihän  iPad  oikeastaan  edes 
yritä  olla  työkalu  vaan  ikkuna. 

Kulttuuri 


Sfe#’ 


Graffathon  2014  *. 

Demoskeneä  aloittelijoille 


Mallinnuskompon  voittajan  taidon¬ 
näyte  Kilpikonnasta.  1#  Turtles  Of 
Tomorrovv  by  Kaamos 


Pelialan  hypen  puitteissa  kiinnostus  tietokonegrafiikan  osaamista  kohtaan  on  kasvanut. 
Toinen  toistaan  hienommat  tekniikkademot  sekä  demoskenetapahtumissa  esitetyt  tuo¬ 
tokset  keräävät  ihailua.  Kuinka  ne  syntyvät? 

Teksti:  Paula  Jukarainen,  Nils  Haglund,  Konsta  "sooda"  Hölttä 

,,  ,,  ,  Etsi  rohkeasti  koodauskaveria 

Kuvat:  Konsta  Holtta,  Kaamos,  Phallicnose 

Asutko  DääkauDunkiseudulla?  Tule 


Demo  on  reaaliaikainen,  audiovi¬ 
suaalinen,  tietokoneohjelmana 
toteutettu  esitys.  Demo  on  yleen¬ 
sä  jollakin  tapaa  toteutukseltaan  tekni¬ 
sesti  haastava  ja  samalla  visuaalisesti 
näyttävä.  Alun  perin  demot  esittelivätkin 
nimenomaan  tekijöidensä  ohjelmointitai¬ 
toa.  Demoskene  puolestaan  on  demojen 
ympärille  keskittynyt  alakulttuuri,  johon 
liittyy  demojen  lisäksi  muun  muassa  de¬ 
motapahtumia,  nettisivuja  ja  yhteisölli¬ 
syyttä. 

Kesäkuussa  Espoon  Otaniemessä 
järjestetty,  aloittelijoille  suunnattu  gra- 
fiikkaohjelmointitapahtuma  Graffathon 
keräsi  yhteen  noin  60  kiinnostunutta 
vasta-alkajaa.  Tapahtuman  aikana  tuotet¬ 
tiin  yksin  tai  pienissä  ryhmissä  audiovisu¬ 
aalinen  teos  eli  demo  ja  lopulta  valmiita 
demoja  esiteltiin  noin  20.  Tapahtumassa 
kilpailtiin  demo-,  piirustus-  ja  mallinnus- 
sarjoissa. 

Uudet  kasvot  tervetulleita 

Demojen  tekemistä  ei  välttämättä  opi 
kouluissa.  Aalto-yliopiston  ylioppilaskun¬ 
nan  piirissä  toimiva  Digitaalisen  median 
ammattiainekerho  DOT  tuumaili,  että 
demojen  tekemistä  voisi  oppia  yhdessä. 
Vuosittain  järjestetään  useita  demopar- 
tyja,  mutta  kirjavasta  joukosta  puuttui 
aloittelijalle  sopiva  tapahtuma. 

Tavoitteeksi  asetettiin  grafiikkaoh- 
jelmoinnista  kiinnostuneiden  aloitteli¬ 
joiden  kokoaminen  samaan  paikkaan. 
Tapahtumassa  aloittelijat  voisivat  saada 
tietoa  grafiikkaohjelmoinnista  ja  demo- 


skenestä.  He  voisivat  myös  löytää  saman¬ 
henkisiä  ihmisiä,  joiden  kanssa  koodail- 
la.  Näin  syntyi  vuonna  2013  järjestetty 
Code+ Audio + Graphics  sekä  tänä  vuonna 
järjestetty  Graffathon. 

Dotlaisten  mielestä  monien  demopar- 
tyjen  ilmapiiri  on  aloittelijalle  vaikeasti 
lähestyttävä,  koska  tapahtumat  ovat  suu¬ 
ria  ja  niissä  esitellään  hyvin  korkeatasoi¬ 
sia  tuotoksia.  Siksi  päätettiin,  että  tässä 
tapauksessa  parhaiten  toimisi  hackathon- 
tyylinen  tiivis  viikonlopun  kokonaisuus. 
Lisäksi  haluttiin,  että  tapahtuman  pää¬ 
paino  on  oppimisessa  ja  oivaltamisessa, 
ei  kaljoittelussa  tai  verkostoitumisessa. 
Tapahtumaan  ei  myöskään  olisi  tarkoitus 
tulla  lähes  valmiin  demon  kanssa.  Näin 
kaikki  osallistujat  olisivat  jokseenkin  sa¬ 
malla  viivalla. 

30  tuntia  graffaa  ja  lopulta  pizzaa 

Tapahtuma  kesti  noin  30  tuntia,  lauan¬ 
taiaamusta  sunnuntai-iltaan.  Järjestelyt 
aloitettiin  jo  perjantai-iltana,  mutta  vain 
yhden  yön  yli  jatkuva  tapahtuma  auttaisi 
pitämään  ihmiset  virkeinä  aina  lauantai- 
iltapäivän  esitelmistä  sunnuntain  palkin¬ 


Etsi  rohkeasti  koodauskaveria 

Asutko  pääkaupunkiseudulla?  Tule 
tutustumaan  DOTiin.  Ilmaise  rohkeasti 
kiinnostuksesi  ja  kerro,  että  olet  aloitteli¬ 
ja.  Kaltaisiasi  on  varmasti  paljon!  Lisäksi 
Sörnäisissä  järjestetään  viikottain  aloit¬ 
telijoille  suunnattu  Demokerho. 


toseremoniaan  asti.  Tilan  tapahtumavii- 
konloppua  varten  tarjosi  ystävällisesti 
AppCampus. 

AppCampuksen  AppSpaceen  mahtuu 
vain  noin  70  kävijää,  joten  ilmoittautu¬ 
minen  avattiin  vaiheittain:  ensin  DOTin 
jäsenille,  myöhemmin  Aalto-yliopiston 
opiskelijoille  ja  lopulta  kaikille.  Tilassa  oli 
kävijöiden  käytössä  pöytätilaa,  mukavia 
tuoleja  ja  näyttöjä.  Lisäksi  käytettävissä 
oli  kaksi  keittiötä,  varustettuna  jääkaa¬ 
pilla,  tiskikoneella  ja  kahvinkeittimellä. 
DOTin  puolesta  paikalle  tuotiin  välipa¬ 
laksi  hedelmiä,  virvoitusjuomia  ja  leipiä. 

Sponsorejakin  tapahtumalle  löytyi: 
Futurice  tarjosi  jokaiselle  kävijälle  pizzan 
ja  omaa  nimikko-oluttaan  Futubeeriä  kil¬ 
pailujen  katsomisen  ohelle.  Palkinnoiksi 
Futuremark  sponsoroi  grafiikka-aiheista 
kirjallisuutta  ja  Futurice  lahjakortteja 
Verkkokauppa. corniin. 


Valitse  työkalusi  oikein! 

Internet  on  pullollaan  työkaluja,  joilla  saa  jonkinlaisen  kuvan  grafiikkaohjelmoinnista. 
Vaikka  useat  demot  tehdään  esimerkiksi  C++:n  ja  OpenGL:n  yhdistelmällä,  voi  ohjelmointi¬ 
rajapinnan  ja  ikkunoinnin  kanssa  kikkailu  olla  alkuun  puuduttavaa  ja  epämotivoivaa.  Valitse 
siis  alkuun  esimerkiksi  Processing.  Tutustu  vaikkapa  Graffathonissa  käytettyihin  aloituspa- 
ketteihin: 

•  Demoscene-starter-kit:  https://github.com/anttihirvonen/demoscene-starter-kits 

•  Moonlander:  https://github.com/anttihirvonen/moonlander 

AppCampuksen  työskentelytilat  sopivat  tarkoitukseen  mainiosti. 


Demokompossa  toiseksi  sijoittui  lystikäs  2D-avaruusdemo.  Laehelta  Piti 
by  Phallicnose. 


Graffathon  pyrki  tarjoamaan  kävijöil¬ 
le  hyvää  tarttumapintaa  demoskeneen, 
joten  esitelmät  olivat  pääosin  hyvin  käy¬ 
tännönläheisiä.  Esitelmät  pyrittiin  suun¬ 
nittelemaan  osallistujien  taitotasolle 
sopiviksi  ja  tekemistä  tukeviksi.  Tapah¬ 
tuman  sivuilla  suositeltiin,  että  osallistu¬ 
jalla  tulisi  olla  hieman  perustietoa  mate¬ 
matiikasta  sekä  ohjelmoinnista.  Suurin 
osa  osallistujista  olikin  jonkinlaisella  koo- 
daustaidolla  varustettuja  korkeakoulu¬ 
opiskelijoita,  joilla  oli  hirmuinen  innostus 
tietää,  mitä  grafiikkaohjelmointi  ylipään¬ 
sä  on,  tai  oppia  siitä  lisää. 

Oppimisteemaa  jatkettiin  julkaise¬ 
malla  demojen  lähdekoodit  tapahtuman 
jälkeen  kaikkien  saataville.  Tapahtuman 
pääjärjestäjä  Antti  "firebug"  Hirvonen 
oli  nähnyt  suuren  vaivan  työstäessään 
alustariippumattomalle  Processing-ym- 
päristölle  aloittelijoille  sopivat  työkalut. 
Niiden  avulla  tapahtumassa  pääsi  suo¬ 
raan  piirtokoodin  luomiseen  ilman  taker¬ 
tumista  demon  pohjakoodiin,  joka  liittyy 
esimerkiksi  ikkunan  avaamiseen  tai  mu¬ 
siikin  liittämiseen  ohjelmaan. 

Demoskeneve terääni  Martti  "Prea- 
cher"  Nurmikari  esitteli  skenen  perus¬ 
teita  ja  historiaa,  jotka  olivat  kiinnosta¬ 
via  kokeneemmallekin  koodarille.  Pauli 
"msqrt"  Kemppinen  kävi  läpi  demoske- 
neä,  demojen  koodaamista  ja  perusasi¬ 
oita  Processing-ympäristöllä.  Mallin- 
nuskilpailua  varten  Otso  "OJ"  Jylhä  piti 
Blender- työpajan.  Pekka  "cce"  Väänänen 
esitelmöi  "kilpikonnagrafiikan"  histori¬ 
asta  ja  sen  yhteydestä  modernimpaan 
3 D -grafiikkaan.  Konsta  "sooda"  Hölttä 
esitteli  äänen  spektrianalyysin  käyttöä 
efektien  tahdistukseen.  Taru  "Kitai"  Si¬ 
monen  pohjusti  pikselishaderien  perus¬ 
teita.  Lopuksi  Petteri  "Pete  K"  Koivumäki 
esitteli,  miten  jälkikäsittelyllä  voi  saada 
grafiikan  hohtamaan.  Esitysmateriaali  ja 
pohjakoodit  ovat  saatavissa  tapahtuman 
verkkosivuilta  osoitteesta  http://www. 
graffathon.fi/. 


Työkaluina  Processing  ja  GNU 
Rocket 

Graffathonia  varten  kehitetyt  työkalut 
antoivat  jokaiselle  mahdollisuuden  yk¬ 
sinkertaisen  demon  ohjelmointiin  sekä 
grafiikan  ja  äänien  tahdistukseen.  Alus¬ 
tariippumattomuus  toimi  hyvin:  kävijät 
saivat  käyttää  omia  läppäreitään.  Pro¬ 
cessing  on  aloittelijaläheinen  Java-poh- 
jainen  kieli  ja  ohjelmointiympäristö,  joka 
soveltuu  muun  muassa  visuaalisen  tie¬ 
tokonetaiteen  luomiseen.  Processingille 
tehty  pohjakoodi  antoi  kävijöille  hyvät 
lähtökohdat.  Pohjakoodissa  ja  jaetuissa 
esimerkeissä  esitettiin  perustoiminnalli¬ 
suuksia,  joilla  pääsi  vauhtiin  koodaami¬ 
sessa. 

Rocket  on  editorista  ja  demoon  lii¬ 
tettävästä  vastapalikasta  koostuva 
sync-träkkeri  eli  demon  parametrien 
reaaliaikaiseen  säätämiseen  tarkoitettu 
työkalu.  Demon  parametreja  voivat  olla 
esimerkiksi  eri  objektien  koot  ja  sijain¬ 
nit,  jotka  muuttuvat  määrätyllä  tavalla 
musiikkiin  tahdistettuna  eli  synkattuna. 
Perinteisesti  demontekijät  ovat  kirjoitta¬ 
neet  parametrit  ja  aikaindeksit  suoraan 
ohjelmakoodiin,  jolloin  sopivien  arvojen 
löytäminen  on  vaatinut  jatkuvaa  koo¬ 
din  uudelleenkääntelyä  ja  -käynniste- 
lyä.  Sync-träkkeri  helpottaa  tätä  työtä 
huomattavasti.  Dotlaiset  toteuttivat  en¬ 
nen  tapahtumaa  Moonlanderin,  joka  on 
Rocket  siirrettynä  Javalle  ja  Processin¬ 
gille. 

Rocket,  ja  samalla  Moonlander,  toimii 
lähettämällä  ajettavalle  demolle  ohjaus- 
viestejä  tcp-yhteyden  läpi.  Valmiissa  jul¬ 
kaistussa  demossa  sama  ohjausdata  lue¬ 
taan  tiedostosta.  Oheinen  koodilistaus 
esittää,  kuinka  parametrien  vastaanotto 
toimii  demokoodissa.  Parametrit  ovat  yk¬ 
sittäisiä  liukulukuja,  ja  niiden  arvot  hae¬ 
taan  merkkijonon  perusteella.  Qt-pohjai- 
nen  editori  on  alustariippumaton,  ja  sen 
lähestymistapa  muistuttaa  musiikkiträk- 
keriä:  aikalinja  koostuu  tahdeista  (beat). 


jotka  jakautuvat  riveihin  (row),  ja  jako 
säädetään  vastaamaan  käytössä  olevaa 
musiikkitiedostoa.  Kullekin  parametrille 
on  oma  raitansa  (track),  jolle  kirjoitetaan 
numeroarvoja. 

//  Moonlander  päivittää  kellon  rocketille. 
moonlander. update() ; 
double  cube_color  = 

moonlander .  getValue(''cube_color") ; 
double  cube_size  = 

moonlander .  getValue(''cube_size") ; 

Lopuksi 

Tuotokset  olivat  huikeita  kaikissa  kol¬ 
messa  sarjassa:  piirustus-,  mallinnus-  ja 
demokisassa.  Demojen  tyyleissä  oli  mu¬ 
kavasti  vaihtelua,  ja  yhtä  lukuun  ottamat¬ 
ta  kaikki  osallistujat  käyttivät  alustana 
Processingia.  Noin  puolella  oli  käytös¬ 
sään  myös  Moonlander. 

Tapahtumasta  saatu  palaute  oli  erit¬ 
täin  positiivista.  Tapahtumaa  kehuttiin 
aidosti  aloittelijaystävälliseksi  ja  avoi¬ 
meksi.  Moni  aloittelija  oli  oppinut  ja  oi¬ 
valtanut  paljon  sekä  innostunut  grafiik- 
kaohjelmoinnista.  Erityisesti  pidettiin 
järjestäjien  auttavaisuudesta  grafiikka- 
ohjelmoinnin  saralla.  Kävijöiden  positii¬ 
visen  palautteen  sekä  järjestäjien  tunte¬ 
musten  perusteella  tapahtuma  kannattaa 
järjestää  myös  ensi  vuonna. 

Tuotokset  ja  tulokset  ovat  saatavil¬ 
la  osoitteesta  http://www.graffathon.fi/ 
archive.  Saman  sivuston  alta  löytyy  muun 
muassa  tarkemmat  tiedot  esityksistä.  & 


Käy  tapahtumissa 

Demopartyille  voi  hyvin  mennä  aloittelija¬ 
na.  Mikäli  demon  saa  kasaan,  kannattaa 
mennä  ilmoittamaan  se  jonkin  tapah¬ 
tuman  kilpailuun.  Tapahtumissa  ei  ole 
koskaan  liikaa  kilpailuteoksia!  Partyille 
voi  myös  mennä  ilman  teosta,  haistele¬ 
maan  tunnelmaa  ja  inspiroitumaan. 
http://dot.ayy.fi 
http://demokerho.dy.fi 

Peligrafiikan  uusi  perusta 


Luonnon  monimuotoisuuden  ymmärtäminen  on  eräs  ihmiskunnan  kestopyrkimyksistä 
Myös  tietokonegrafiikan  alalla  tavoitellaan  mahdollisimman  todenmukaista  luonto- 
kuvausta  ja  kehitys  onkin  ollut  viime  vuosina  huimaa. 

Teksti  ja  kuvat:  Kimmo  Kaunela 


Peliala  on  jo  vuosia  mennyt  alitehois- 
ten  vanhojen  konsolien  ehdoilla. 
Tämä  on  jarruttanut  teknologian 
kehitystä,  mutta  uuden  konsolisukupol- 
ven  myötä  tilanne  muuttuu  radikaalisti. 
Siinä  missä  yksinkertainen  pikseligrafiik- 
ka  oli  muutama  vuosikymmen  sitten  peli¬ 
en  graafista  huippua,  voimme  tänään  luo¬ 
da  raskaita  valosimulaatioita  reaaliajassa. 

Peligrafiikka  on  parhaillaan  merkit¬ 
tävässä  murrosvaiheessa.  Yleisesti  käy¬ 
tettävät  grafiikkateknologiat  vaihtuvat 
silminnähtävästi,  ja  myös  peligrafiikan 
laskenta  ja  piirtäminen  on  muutoksessa. 

Realistisen  grafiikan  avaimet 

Monet  pelit  pyrkivät  matkimaan  todel¬ 
lisuutta.  Hahmot  yritetään  animoida 
mahdollisimman  luonnollisiksi  ja  fysiikat 
tehdään  niin  tarkoiksi  kuin  laitteet  vain 
mahdollistavat.  Sen  sijaan  materiaalit  ja 
valaistus  ovat  jääneet  pelkän  silmämää¬ 
räisen  tiedon  varaan.  Miten  se  näkyy 
pelaajalle,  ja  onko  realismi  oikeasti  edes 
tärkeää? 

Peleissä  on  tärkeää  luoda  pelaajalle 
tietty  tunnelma  ja  usein  se  rakennetaan 
nimenomaan  grafiikan  avulla.  Puhutaan 
immersiosta,  voimakkaasta  eläytymisen 


ja  uppoutumisen  tunteesta,  joka  on  herk¬ 
kä  särkymään.  Siksi  on  tärkeää  saada  pe¬ 
lin  visuaalinen  puoli  kuntoon  ja  pelimaa¬ 
ilman  materiaalit  näyttämään  aidoilta. 
Esimerkiksi  metallien  täytyy  käyttäytyä 
metallimaisesti,  jotta  ne  erottuvat  muista 
materiaaleista.  Kun  materiaalit  on  toteu¬ 
tettu  hyvin,  voi  pelaaja  melkein  tuntea 
pelihahmon  pitelemät  esineet  omissa  kä¬ 
sissään. 

Myös  valaistus  on  tunnelman  kan¬ 
nalta  tärkeä.  Eri  peligenreissä  valaistus- 
tyylejä  käytetään  monin  eri  tavoin  -  jopa 
niin,  että  genren  voi  tunnistaa  valaistuk¬ 
sen  perusteella.  Valo  myös  käyttäytyy 
omalla  tavallaan,  tiettyjen  tosimaailman 
kaavojen  mukaan.  Valaistuksen  on  toimit¬ 
tava  hyvin  yhteen  materiaalien  kanssa. 
Monissa  edellisen  sukupolven  peleissä 
tämä  on  toteutettu  erinäisin  oikotein  ja 
raskaasti  optimoiden,  jolloin  on  rikottu 
immersiota  sekä  rajaa  todellisen  maail¬ 
man  ja  pelin  välillä. 

Aiemmilla  laitteilla  muistin  vähäisyys 
johti  optimointiin  monilla  osa-alueilla. 
Pelimaailman  objektien  geometriaa  oli 
pakko  karsia  ja  tekstuurien  resoluutiota 
tiputtaa  alaspäin.  Tekstuureissa  huijat¬ 
tiin  silmää  monin  tavoin,  eivätkä  mate¬ 


riaalit  olleet  realistisia.  Lopuksi  kaikki 
piirrettiin  näytölle  matalalla  resoluutiolla 
ja  hitaalla  ruudunpäivityksellä.  Vaikka  te¬ 
hokkaammilla  koneilla  tekstuurit  ja  reso¬ 
luutiot  voivat  olla  suurempia,  lopputulos 
on  silti  samaa  vanhaa,  vain  hienompaan 
pakettiin  käärittynä. 

Edellä  mainitut  esimerkit  ovat  osasyy 
siihen,  miksi  lähestymistapaa  on  nyttem¬ 
min  vaihdettu.  Kun  peligrafiikan  pohjan 
rakentaa  tarkempien  kaavojen  varaan, 
ovat  visuaaliset  tulokset  parempia  ja  rea¬ 
listisempia,  ja  virheiden  mahdollisuus 
vähenee.  Uutta  grafiikkatyyliä  kutsu¬ 
taan  termillä  physically-based  rendering 
(PBR),  ja  se  on  yksi  suurimmista  yksittäi¬ 
sistä  kehity saskelista,  jonka  uuden  su¬ 
kupolven  pelikonsolit  ja  videopelit  ovat 
ottaneet. 

Physically-based  rendering 

Uutta  grafiikkatyyliä  edustava  physi¬ 
cally-based  rendering  (PBR)  ei  sisällä 
tarkkoja  kaavoja  eikä  sääntöjä,  vaan  se 
kattaa  yleisen  konseptin,  kuinka  luonnos¬ 
sa  esiintyviä  kaavoja  voi  hyödyntää  digi¬ 
taalisessa  grafiikassa.  Yleensä  se  koskee 
materiaalien  esittämistä  ja  valaisemista. 
Tämä  on  tärkeää  fotorealismia  tavoitel- 

Esimerkki  seuraavan  sukupolven  pelimoottorin  kyvyistä. 


lessa,  mutta  siitä  hyötyy  myös  tyylitelty 
grafiikka.  Siksi  PBR  onkin  hyvä  pohja  di¬ 
gitaaliselle  grafiikalle  ja  tuo  lisää  näyttä¬ 
vyyttä  peleihin. 

PBR  on  kuitenkin  raskasta,  joten  se  on 
mahdollista  vain  Playstation  4:n  ja  Xbox 
Onen  kaltaisilla  nykyaikaisilla  konsoleilla 
sekä  tehokkailla  tietokoneilla.  Laskenta¬ 
teho  kasvaa  huimaa  vauhtia,  joten  tule¬ 
vaisuudessa  myös  mobiilialustat  pystyvät 
hyödyntämään  samaa  teknologiaa  -  jos¬ 
sain  määrin  ne  tekevät  sitä  jo  nyt. 

Physically-based  shading 

Physically-based  rendering  -tekniikan  osa¬ 
na  toimii  physically-based  shading  (PBS), 
joka  tarkoittaa  materiaalien  simulointia. 
Sitä  varten  on  tutkittava,  kuinka  materi¬ 
aalit  ja  valo  käyttäytyvät,  miten  materiaa¬ 
lit  eroavat  toisistaan  ja  miksi  ne  reagoivat 
valon  muutoksiin  niin  kuin  reagoivat. 

Valonsäteet  liikkuvat  fotonien  muo¬ 
dossa,  ja  niitä  on  lähes  rajattomasti.  Kun 
fotonit  osuvat  materiaaliin,  osa  niistä 
heijastuu  yleensä  pois.  Heijastuskulma 
riippuu  fotonin  tulokulmasta.  Kaava  tun¬ 
netaan  myös  nimellä  bidirectional  re- 
flectance  distribution  function  (BRDF). 
Heij astuttuaan  fotoni  voi  osua  muihin 
pintoihin  ja  heijastua  niistä  edelleen. 

Heijastuva  energia  ei  voi  olla  suurem¬ 
pi  kuin  tuleva  energia,  ja  käytännössä 
fotoni  menettää  energiaansa  joka  kerta 


heijastuessaan.  Fysiikan  lakien  perus¬ 
teella  tiedämme  myös,  ettei  energia  kos¬ 
kaan  katoa  vaan  se  muuttaa  vain  muoto¬ 
aan.  Usein  fotonin  luovuttama  energia 
muuttuu  materiaalissa  lämmöksi,  minkä 
voi  todeta  esimerkiksi  kävelemällä  mus¬ 
tassa  paidassa  aurinkoisella  säällä.  Fo¬ 
tonin  liikkeet,  heijastumisen  periaatteet 
sekä  energian  säilymisen  laki  ovat  perus¬ 
ta  valon  käyttäytymisen  ymmärtämiseen. 

Materiaalit  siis  heijastavat  valoa, 
mutta  esimerkiksi  metallin  ja  muovin  hei- 
jastusominaisuudet  ovat  hyvin  erilaiset. 
Materiaalien  erot  johtuvat  siitä,  kuin¬ 
ka  suuri  osa  valosta  heijastuu  ja  kuinka 
paljon  energiaa  jää  materiaaliin.  Jotkin 
materiaalit  imevät  valoa  sisäänsä  ja  luo¬ 
vat  pinnan  sisään  heijastuman  (diffuse). 
Samalla  määräytyy  myös  pintamateriaa¬ 
lin  väri.  Metallit  puolestaan  heijastavat 
suuren  osan  tulevasta  energiasta  eivätkä 
päästä  valoa  sisäänsä.  Tuloksena  voi  olla 
lähes  peilimäinen  heijastus  (specular). 

Materiaalit  voivat  sisältää  myös  pie¬ 
niä  epätasaisuuksia,  jotka  määräävät, 
miten  kiiltäviä  tai  mattamaisia  pinnat 
ovat  (roughness).  Jokaisella  materiaalilla 
on  edellä  mainitut  diffuse-,  specular-  ja 
roughness-arvot,  joiden  pohjalta  lopul¬ 
linen  tulos  muodostuu.  Lopputulokseen 
vaikuttavat  myös  esimerkiksi  heijastuvan 
valon  eri  taajuudet  ja  ihon  pinnan  alla 
tapahtuva  valon  taittuminen  (subsurface 


scattering). 

Luonnollisestikaan  peleissä  ei  voida 
seurata  miljardeja  fotoneja,  jotka  heijas¬ 
televat  pinnasta  toiseen.  Täydellinen  rea¬ 
lismi  ei  ole  mahdollista,  joten  grafiikassa 
pitää  vähän  optimoida.  Askel  parempaan 
on  kuitenkin  otettu.  Aiemmin  tekstuurien 
arvojen  valitseminen  jäi  graafikon  vas¬ 
tuulle  ja  valinta  perustui  aika  hatariin 
tietoihin.  Nykyään  voi  valita  arvot,  jotka 
kuvaavat  materiaalien  todellisia  ominai¬ 
suuksia,  eli  tulos  näyttää  aidommalta. 
Mitä  enemmän  grafiikan  luonnissa  voi¬ 
daan  nojata  todelliseen  fysiikkaan,  sitä 
tarkempia  tuloksia  saadaan. 

Vähemmän  huijaamista 

Digitaalisessa  grafiikassa  on  tiettyjen 
asioiden  kohdalla  huijattu  aina.  Monet 
asiat  ovat  edelleenkin  liian  raskaita  reaa¬ 
liajassa  laskettavaksi,  ja  yksi  sellainen  on 
realistinen  valaistus.  Pelit  ovat  luonteel¬ 
taan  dynaamisia,  joten  myös  valaistus  voi 
muuttua  jatkuvasti  pelitilanteen  mukana. 
Se  vaatii  valtavasti  laskentatehoa,  mutta 
onneksi  valaistusta  voidaan  jossain  mää¬ 
rin  laskea  etukäteen.  Tälle  on  oma  nimi¬ 
tyskin:  beikkaaminen. 

Ennen  valaistus  laskettiin  jopa  suo¬ 
raan  tekstuureihin.  Menetelmä  sääs¬ 
tää  laskentatehoa,  mutta  lopputulos  on 
enemmän  tai  vähemmän  staattinen.  Va¬ 
lon  beikkaaminen  estää  monia  tärkeitä 

Sama  esine  erilaisilla  valaistus-  ja  muilla  asetuksilla.  Eri  materiaaleja  voidaan  esittää  entistä 
realistisemmin. 


Eri  materiaalien  kuten  kullan,  kuparin  ja  alumiinin  esittäminen  on  helpompaa  ja  tarkempaa. 


ominaisuuksia  kuten  staattisten  mallien 
sijainnin  ja  valaistuksen  muuttamisen. 
Lisäksi  valaistuksen  lopputulos  on  riippu¬ 
vainen  tekstuurien  resoluutiosta  ja  laa¬ 
dusta.  Tekstuurien  pakkaaminen  johtaa 
usein  myös  siihen,  että  pelien  valaistus 
näyttää  huonolaatuiselta. 

Sen  sijaan  physically-based  rendering 
pohjautuu  monilta  osin  tekstuurien  puh¬ 
tauteen  ja  oikeisiin  arvoihin.  Tästä  syystä 
tekstuureihin  pitää  sisällyttää  ainoastaan 
tarvittava  tieto.  Pelimoottori  voi  suorit¬ 
taa  niiden  päälle  erinäisiä  operaatioita 
ja  käyttää  jopa  erillisiä  tekstuureja  tark¬ 
kojen  valaistukseen  perustuvien  varjojen 
luomiseen.  Vahvaa  varjostumaa  ei  voi 
syntyä,  jos  saapuva  energia  on  niin  suuri, 
että  se  valaisee  objektin  suurelta  osin. 

Kuten  todettu,  kaikki  materiaalit 
heijastavat  ympäröivää  informaatiota  - 
enemmän  tai  vähemmän.  Heijastuksen 
laskeminen  on  kuitenkin  vaativaa,  eikä 
aiemmin  ole  ollut  mahdollista  hyödyntää 
peleissä  kunnollista  laskentatekniikkaa. 
Niinpä  tähän  saakka  vain  tietyt  pelimaa¬ 
ilman  objektit  ovat  heijastaneet  ympäris¬ 
töään. 

PBR  mahdollistaa  heijastukset  kaikil¬ 
le  materiaaleille,  jolloin  ne  uppoutuvat 
ympäristöönsä  paremmin.  Tämä  myös 
mahdollistaa  image-based  lighting  (IBL) 
-teknologian  käytön,  joka  tarkoittaa  tie¬ 
tyllä  tekstuurilla  tai  kuvalla  valaisemista. 
Näin  syntyy  helposti  todella  vakuuttava 
ja  informatiivinen  pohjavalaistus  (am- 
bient  lighting),  joka  vaikuttaa  kaikkeen 
grafiikkaan. 

J oissakin  kuvanlaskentamoottoreissa 
voidaan  käyttää  myös  monia  muita  tek¬ 
niikoita,  kuten  optimoituja  paikallisia 
ray  tracing  -teknologialla  toteutettavia 
heijastuksia  tai  jossain  määrin  simuloi¬ 
tua  epäsuoraa  valaistusta  (global  illumi- 
nation).  Kuvanlaskennassa  pätee  edel¬ 
leen  vanha  tuttu  suhde  halutun  laadun 
ja  nopeuden  välillä.  Oli  kyse  millaisesta 
moottorista  hyvänsä,  laatu  on  tärkeää  ja 
siihen  käytetty  aika  kallista. 

Seuraavan  sukupolven  peleiltä  voi¬ 
daan  odottaa  tarkempia  materiaalien  si¬ 
mulointeja,  jotka  yhdistyvät  oikeanlaisiin 
heijastuksiin  ja  valaistukseen.  Samalla 
konsolipelaajat  pääsevät  nauttimaan 
aidomman  grafiikan  lisäksi  suurista  re¬ 
soluutioista  ja  sulavasta  ruudunpäivityk- 
sestä.  Uudella  tekniikalla  grafiikka  on  ta¬ 
salaatuisempaa  ja  eri  materiaalit  voidaan 
määritellä  tarkoin,  minkä  johdosta  kaikki 
ei  enää  näytä  tuorekelmun  sisään  paka¬ 
tulta.  Ei  ole  sattumaa,  että  uudet  pelit 
kuten  Killzone,  Ryse  ja  Order  1886  käyt¬ 
tävät  tätä  tekniikkaa  silläkin  uhalla,  että 
ruudunpäivitys  hieman  kärsii. 


Mitä  grafiikka  loppujen  lopuksi  on? 

Laitetaan  hetkeksi  sivuun  kaikki  tekni¬ 
nen  tieto  ja  mietitään,  mikä  on  grafiikan 
todellinen  tarkoitus.  Grafiikka  tukee  pe¬ 
lin  teemaa  ja  tarinaa.  Sillä  voidaan  jakaa 
sanattomia  viestejä.  Sitä  voidaan  käyttää 
erilaisten  tunteiden  luomiseen  sekä  syn¬ 
nyttämään  kiintymystä.  Siksi  on  tärkeää 
esittää  se  mahdollisimman  hyvin. 


Puhtaaseen  realismiin  pyrkiminen  ei 
välttämättä  ole  aina  tärkeää  eikä  toivot¬ 
tavaa,  mutta  realistinen  pohja  on  vank¬ 
ka  perusta  kaikelle  muulle.  Tästä  hyvä 
esimerkki  on  Disney,  joka  käyttää  edellä 
esitettyjä  teknologioita  animaatioissaan. 
Yhtiö  pyrkii  tyyliteltyyn  lopputulokseen, 
ei  fotorealismiin,  mutta  hyötyy  silti  suu¬ 
resti  realistisesta  grafiikankäsittelystä. 

Esimerkki  PBR-pelimoottorilla  luodusta  ympäristöstä. 


Uusi  teknologia  mahdollistaa  myös  orgaanisten  asioiden  esittämisen  aiempaa  tarkemmin. 


Tekniikat  eivät  palvele  ainoastaan  yhtä 
genreä  vaan  parhaassa  tapauksessa 
kaikkea. 

Parempi  grafiikka  auttaa  myös  virtu¬ 


aalitodellisuussovelluksissa,  jotka  tule¬ 
vat  suurella  todennäköisyydellä  olemaan 
seuraava  suuri  asia  pelimaailmassa  ja 
mahdollisesti  monissa  muissakin  sovel¬ 


luksissa.  Vanha  sanonta  "kaikki  vaikuttaa 
kaikkeen"  pitää  edelleen  paikkansa.  & 

Softa 


Korvikehoitoa  pilviriippuvaiselle 

Alkaako  digitaalisen  elämäntavan  ulkoistaminen  pilveen  tuntua  virheeltä? 

Et  ole  ainoa.  Skrollin  katkoklinikalla  kerromme,  kuinka  vältetään  pahimmat 
nitkut  ja  saatetaan  yksityisyyden  hoitoprosessi  alkuun. 

Teksti:  Eetu  Korhonen 

Kuvat:  Tapio  Lehtimäki,  Eetu  Korhonen,  Mikko  0.  Torvinen,  Mitol  Berschevvsky 

Alypuhelinten  saapuminen  oli  mul¬ 
listavaa.  Enää  ei  tarvinnut  kärsiä 
kiusallisista  USB-kaapeleista, 
paisuneista  synkronoin tiohjelmistoista  ja 
lahonneen  SIM-kortin  myötä  katoavista 
puhelinnumeroista.  Kaiken  tärkeän  saat¬ 
toi  varmuuskopioida  ilmaiseen  pilvisäi- 
löön.  Helppokäyttöisyyteen  jäi  koukkuun 
ja  huolet  painuivat  taka-alalle.  Mikä  yk¬ 
sityisyys?  Miksi  ihmeessä  lisko-illuminati 
olisi  kiinnostunut  juuri  minun  sähköpos¬ 
teistani?  Miksei  lomakuvia  uskaltaisi  us¬ 
koa  haltuun  värikkäässä  pallomeressä 
koodail eville  miljonääri-insinööreille  ja 
firmalle,  joka  sanoo  "älä  ole  ilkeä"?  Mitä 
pahaa  muka  voisi  tapahtua? 

Pilvikokeilujen  jälkeen  iski  morkkis, 
kun  selvisi,  että  sähköpostejamme  ava¬ 
taan  ja  hakuhistoriaamme  seurataan. 
Isoveli  tietää  meistä  kaiken,  avaa  tieto¬ 
kantansa  tappajarobotteja  käyttäville 
tiedustelupalveluille  ja  kaiken  huipuksi 
välillä  lakkauttaa  palveluitaan,  joista 
olemme  käyneet  riippuvaisiksi.  Miten 
tässä  näin  kävi?  Voiko  tältä  tieltä  selviy¬ 
tyä  enää  kuiville? 

Ongelman  tunnustaminen 

Tunnettuihin  pilvipalveluihin  muodostuu 
helposti  vahva  riippuvuussuhde.  Gmail 
oli  ilmestyessään  markkinoiden  toimivin 
sähköpostipalvelu,  ja  Facebookissa  ovat 
kaikki  tutut.  Kun  näiden  palveluiden 
käyttö  on  vieläpä  näennäisen  ilmaista,  ei 
ole  ihme,  että  kynnys  niistä  luopumiseen 
on  korkea. 

Vaihtoehtoja  etsivä  kohtaa  yllätyksiä 
niin  käytettävyydessä  kuin  ylläpito-  ja 
palvelukustannuksissakin.  Sähköpostin 
kotiuttaminen  voi  houkutella  ison  tie¬ 
tomurron  ilmestyessä  otsikoihin,  mutta 
harva  kotiylläpitäjä  osaa  puolustautua 
uhkia  vastaan  yhtä  hyvin  kuin  suuret 
yritykset.  Avoimien  standardien  päälle 
rakennetut  kotitekoiset  ohjelmat  eivät 
myöskään  voi  tarjota  yhtä  tarkkaa  ha¬ 
kutoimintoa  tai  postisuodatusta  kuin 


Halpana  verkkotallennusvälineenä  toimiva  Raspberry  Pi  -pienoistietokone,  jossa  massamuisti  on 
toteutettu  peilattuna  kahdella  muistitikulla. 


pia  kaupallisia  tahoja  kohtaan  mutta  ei 
suojaa  konkursseja  eikä  viranomaisia 
vastaan.  Valmisratkaisut  eivät  myöskään 
taivu  virittelyyn,  mikäli  jokin  käyttäjän 
kaipaama  ominaisuus  puuttuu.  Kotipolt- 
tajan  korvikkeet  saa  nopeiten  pystyyn 
halpojen  virtuaalipalvelimien  tai  vapaa¬ 
mielisten  shell-palveluntarjoajien  avulla, 
mikäli  kotipalvelimen  pölyjen  imurointi 
ja  hajoil evien  kovalevyjen  vaihto  ei  in¬ 
nosta. 

Ulkoisen  palveluntarjoajan  käyttö  ei 
tarjoa  täydellistä  viranomaissuojaa  ja 
käyttövapauksia,  mutta  se  voi  olla  kus- 
tannusmielessä  riittävä  kompromissi. 
Alustaratkaisut  on  viisasta  tehdä  käyttö¬ 
tarkoituksen  mukaan.  Esimerkiksi  irc-  ja 
sähköpostikeskustelut  liikkuvat  verkos¬ 
sakin  yleensä  salaamattomina,  joten  ne 
on  luontevaa  pitää  edullisilla  ammatti¬ 
laisten  varmistamilla  palvelimilla.  Kodin 
luottamukselliseen  laskentaan  ja  tietojen 
säilytykseen  voi  riittää  hiljainen,  vähävir- 
tainen  ja  halpa  pienoistietokone. 


miljoonien  käyttäjien  liikenteen  analy¬ 
sointiin  viritetty  palvelu.  Vaihtoehdoissa 
onkin  usein  kyse  prioriteettien  muutta¬ 
misesta  ja  kompromissien  tekemisestä. 


Avun  hakeminen 

Internet  on  totuttanut  käyttäjät  laaduk¬ 
kaisiin  ilmaispalveluihin:  kohdistetuilla 
mainoksilla  on  kustannettu  niin  hehku- 
lamppuvertailuja  kuin  Hölly wood-eloku- 
vien  suoratoistoakin.  On  helppo  unohtaa, 
että  joskus  riittävän  mielenrauhan  voi 
saavuttaa  yksinkertaisesti  rahalla.  Mak¬ 
sullinen  palvelu  pysyy  helpommin  luotta¬ 
muksellisena,  koska  maksavaa  asiakasta 
ei  kannata  kavaltaa. 

Jos  palvelun  tarjonta  on  kannatta¬ 
vaa  liiketoimintaa,  on  vähemmän  pelkoa 
sen  lopettamisesta.  Palveluntarjoajia 
voi  myös  kilpailuttaa.  Tämä  antaa  lisää 
valinnanvapautta  palvelimien  sijainnin 
ja  ominaisuuksien  suhteen.  Esimerkik¬ 
si  sähköpostin  arkistointipalvelimen  voi 
valita  maan  tietosuojalainsäädännön  pe¬ 
rusteella. 

Vaikkei  ilmaisesta  korporaatiopilves- 
tä  onnistuisi  irtautumaan,  voi  väliin  sijoit¬ 
taa  luotettavampia  työkaluja.  Esimerkiksi 
monet  epäviralliset  Facebook-  ja  Linke- 
dln-asiakasohjelmat  vuotavat  vähemmän 
tietoja  puhelimesta  emoalukselle  kuin 
yritysten  viralliset  mobiilisovellukset. 
Sosiaalisten  medioiden  chat-palveluja 
voi  myös  usein  käyttää 
avoimia  rajapinto¬ 
ja  ymmärtävillä 
pikaviestimillä. 
Näin  pärjätään 
ilman  akkusyöp- 
pöjä  vakoiluoh- 
jelmia. 

Kun  paketti- 
#  atk  ei  riitä,  alkaa 
säätö.  Kyttäysra- 
hoitteisen  palve¬ 
lun  korvaaminen 
asiakkuussuhteel- 
la  parantaa  käyttä¬ 
jän  asemaa  useim¬ 

Vastuun  ottaminen 

Täydellistä  irtautumista  kaikkialla  läsnä 
olevista  internet-jäteistä  on  vaikea  teh¬ 
dä  lopettamatta  kylmiltään  koko  verkon 
käyttöä.  Jo  pelkkä  verkostovaikutus  ai¬ 
heuttaa  sen,  ettei  Googlen  palveluista 
pääse  eroon  vakuuttamatta  satoja  kave¬ 
reita  jaettujen  kalentereiden  ja  hangout- 
pikaviestien  kiroista.  Realisti  pyrkiikin 
holtittomasta  sekakäytöstä  hallittuun. 
Ilmaisiakin  pilvipalveluja  on  mielek¬ 
käämpää  ja  turvallisempaa  käyttää,  kun 
perehtyy  alati  läsnä  oleviin  piilokustan¬ 
nuksiin  ja  tarkoituksenmukaisiin  vaihto¬ 
ehtoihin. 

Teknisen  siirtymäkauden  ja  sosiaa¬ 
lisen  yhteensopivuuden  voi  toteuttaa 
muuntamalla  datan  loppusijoituspaikkoi¬ 
na  toimineet  pilvipalvelut  yksi  kerrallaan 
datan  lähteiksi.  Esimerkiksi  sähköpostit 
voi  yleensä  ohjata  toiseen  osoitteeseen 
ja  monet  kalenterisovellukset  tukevat 
merkintöjen  synkronointia  useista  läh¬ 
teistä.  Verkko  varmistetut  kansiot  voi 
usein  myös  alistaa  uuden  verkkolevyn 
alihakemistoiksi.  Myös  korvaavissa 


ratkaisuissa  on  hyvä  varautua  muu¬ 
toksiin.  Tämä  onnistuu  ylläpitämällä 
ohjelmistoja  itse  tai  varmistamalla, 
että  tiedot  saa  siirrettyä  ulkoisesta 
palvelusta  mahdollisimman  avoimes¬ 
sa  muodossa. 

Kuivilla?  Ei  ihan... 

Ihmisten  digitaalisella  jalanjäljellä  on 
yhä  enemmän  merkitystä.  Palvelun¬ 
tarjoajat  käyttävät  vuotaneita  tieto¬ 
ja  loppukäyttäjälle  näkyvän  sisällön 
muokkaamiseen,  ihmismassojen  profi¬ 
lointiin  ja  kansalaisten  sosiaaliseen  ja 
poliittiseen  ohjaamiseen.  Käytetty  se¬ 
lain  ja  sivuhistoria  voivat  jopa  vaikuttaa 
netistä  ostettujen  lentolippujen  hintaan. 
Nykyiset  työkalut  ja  internetin  rakenne 
valitettavasti  raj  aavat  mahdollisuuksiam¬ 
me  vaikuttaa  omaan  julkisivuumme. 

Keskeisimpänä  haasteena  on  verkko¬ 
palvelujen  enenevä  keskittyminen  muu¬ 
taman  ison  pelaajan  ekosysteemeihin, 
joiden  valvova  silmä  ulottuu  jokaiselle  Li- 
ke-nappulalla  koristellulle  verkkosivulle. 
Vaikka  yksittäinen  käyttäjä  pitäisi  huo¬ 
len  viestintähygieniastaan,  tämä  ei  riitä, 
jos  viestinnän  muut  osapuolet  sotkevat 
yhteisen  pesän.  Lomakuvia  Facebookiin 
jakava  ei  välttämättä  tule  ajatelleeksi, 
että  jokainen  kuva  käydään  läpi  kasvon- 
tunnistusalgoritmeilla  ja  siinä  esiintyvien 
identiteetit  tullaan  yhdistämään  kuvan 
metadatan  ja  tunnistettavien  maamerk¬ 
kien  perusteella  käyttäjäprofiileihin. 

Kyynisempi  käyttäjä  voi  tässä  vai¬ 
heessa  julistaa  pelin  olevan  jo  menetet¬ 
ty  ja  yksityisyyden  kuolleen.  Optimisti 
uskoo  yksityisyyden  pitävän  vain  rööki- 
taukoa  takapihalla  ja  näkee  arvoa  myös 
epätäydellisissä  ratkaisuissa.  Jos  nuores¬ 
ta  internetistä  voi  jotain  nähdä, 
hajautetut  ja  suljetun  muurin 
sisään  keskitetyt  palvelut  ovat 
keskenään  vaihtuvia  muoti- 
ilmiöitä.  Tulevaisuutta  on 
vaikea  ennustaa.  Ehkä  parin 
viikon  päästä  joku  Skrollin  lu¬ 
kija  kehittää  seurantajättejä 
sumuttavan  henkilökohtaisen 
hakurobotin?  Kenties  seuraa- 
vana  päivänä  politikoidaan 
lailliset  puitteet  ja  rajoitukset 
henkilötietojen  keräämiselle 
ja  analysoinnille? 

Kävipä  miten  vain,  on  aina 
kehittävää  pohtia  kohtuukäy¬ 
tön  rajoja  ja  omaa  tie  to  hy¬ 
gieniaansa  sekä  oppia  uusia 
digitaalisen  elämänhallinnan 
taitoja. 


Näitä  testasimme 

Skrolli  kokeili  muutamia 
tunnetuimpien  verkkopalve¬ 
luiden  korvikkeita  ja  kertoo 
kokemuksiaan  eri  vieroitus- 
kuureista. 

Sähköposti 

Googlen  Gmail  on  nykyisin  maailman  suo¬ 
situin  sähköpostipalvelu,  ja  monella  in¬ 
ternetin  konkarilla  on  ollut  painavat  syyt 
ottaa  se  käyttöön.  Nyt  siitä  voi  kuitenkin 
olla  vaikeaa  irtautua.  Sähköpostiarkiston 
massiivinen  kokoja  Gmail-tunnusten  kyt¬ 
keytyminen  kaikkiin  Googlen  palveluihin 
saavat  siirtourakan  tuntumaan  ylitse¬ 
pääsemättömältä.  Kuka  jaksaa  päivittää 
yhteystietonsa  tuhannelle  verkkokau¬ 
palle,  jotka  uskovat  saavuttavansa  sinut 
gmail. com-osoitteesta? 

Jos  sähköpostit  siirtää  itsenäisemmäl¬ 
le  palvelimelle,  saa  varautua  suodatus- ja 
hakutoimintojen  heikentymiseen.  Toi¬ 
saalta  erilliset  sähköpostiohjelmat  ovat 
edelleen  ominaisuuksiltaan  ylivertaisia 
www-käyttöliittymiin  nähden,  vaikka 
niissä  onkin  usein  jyrkkä  oppimiskäyrä. 

Viestien  hukkumisen  väärään  laatik¬ 
koon  voi  välttää  ohjaamalla  postit  van¬ 
hasta  laatikosta  uuteen,  mutta  tällöin 
vanhan  laatikon  ylläpitäjälle  jää  yhä  pää¬ 
sy  sen  kautta  kulkeviin  viesteihin.  Sähkö¬ 
postiprotokolla  on  tosin  muutenkin  altis 
salakuuntelulle,  joten  pitkäkestoisia  sa¬ 
lasanoja  tai  henkilökohtaisia  salaisuuksia 
ei  kannata  siirtää  eikä  säilöä  sähköpos¬ 
titse.  Kirjekaverit  voivat  salata  viestiensä 
sisällön  esim.  PGP-salausohjelmalla,  mut¬ 
ta  kirjeenvaihdon  olemassaoloja  osapuo¬ 
let  pysyvät  hyvin  näkyvissä. 

Yhteenveto:  Sähköpostin  kotiutukses¬ 
sa  saa  varautua  ainakin  hakutyökalujen 
ja  roskapostisuodattimien  laadun  las¬ 
kuun.  Protokolla  tukee  huonosti  viestin¬ 
nän  anonymisointia,  mutta  viestien  sisäl¬ 
lön  yksityisyys  on  järjestettävissä. 

Tietovarastointi 

Internetin  tiedostosäilöt  tarjoavat  giga¬ 
tavuja  varmistettua  tallennustilaa  luo¬ 
tettavan  verkkoyhteyden  päässä.  Rajuna 
katkaisuhoitona  ne  voi  korvata  omalla 
verkkotallennuslaitteella  (NAS)  tai  virit¬ 
tämällä  kotipalvelimia  datasäilytystä  hel¬ 
pottavilla  ohjelmistoilla. 

Tietovarastoinnissa  eivät  maksulliset 
pilvipalvelut  ole  silti  välttämättä  huono 
vaihtoehto.  Googlen  kaltaisia  mainostoi¬ 
mistoja  lukuun  ottamatta  ei  pilvisäilöjen 
liiketoimintamalli  yleensä  perustu  käyt¬ 
täjätietojen  vasikoin tiin,  vaan  rehellisen 

huumekaupan  tavoin  käyttäjät  pyritään 
koukuttamaan  ilmaisella  levytilanäyt- 
teellä  maksullisen  palvelun  asiakkaiksi. 
Keskitetyt  datasiilot  ovat  viranomaisval¬ 
vonnalle  helppoja  kohteita,  mutta  ne  voi¬ 
vat  riittää  arkisiin  varmuuskopioihin  ja 
tiedostonj  akoon. 

Yksittäisiä  tiedostoja  ja  kansioita  voi 
myös  kryptata  kotipäätteellä  ennen  nii¬ 
den  tallennusta.  Sähköpostista  tunnettu 
PGP-ohjelma  sopii  myös  muiden  asia¬ 
kirjojen  salaamiseen.  Läpinäkyvän  sala¬ 
us-,  tiedonsiirto-  ja  arkistoin tiprosessin 
yksinkertaistamiseen  on  myös  valmiita 
työkaluja,  esimerkiksi  Duplicity.  Niitä  voi 
käyttää,  jos  palvelu  tukee  avoimia  tiedon¬ 
siirtoprotokollia  kuten  ftp:tä  tai  rsynciä. 

Helppokäyttöisten  valmispalveluj  en 
kanssa  tietoturvan  varmistaminen  on 
vaikeampaa.  Esimerkiksi  suositun  Own- 
cloudin  pääteohjelmistot  eivät  tue  tiedon 
salausta  lähetyspäässä,  joten  se  ei  ole 
suojassa  säilöpalvelimen  ylläpitäjältä. 
Jotkin  kaupalliset  tallennusratkaisut  mai¬ 
nostavat  salaavansa  datan  ennen  tiedon¬ 
siirtoa,  mutta  näiden  luotettavuudesta  ei 
yleensä  ole  muuta  näyttöä  kuin  valmista¬ 
jan  sana.  Toisaalta  kaupalliset  työkalut 
hallitsevat  reaaliaikaisen  muutosten  seu¬ 
raamisen  ja  varmistamisen  usein  parem¬ 
min  kuin  avoimet  varmistusratkaisut. 

Yhteenveto:  Kaupallisia  tiedostosäi- 
löjä  voi  käyttää  myös  arkaluonteisten 
tietojen  säilömiseen,  jos  käyttäjä  pystyy 
salaamaan  asiakirjansa  ennen  lähetystä. 

Pikaviestimet 

Pika  viestinnän  yksityisyys  kiinnostaa 
myös  tekniikkapiirien  ulkopuolella.  Sa¬ 
lattuja  pikaviestejä  kännyköihin  lupaa- 
va  Telegram  ja  viestilokeja  piilottava 
Snapchat  saivat  ryöpyn  uusia  käyttäjiä, 
kun  Facebook  ilmoitti  ostavansa  What- 
sapp-viestimen.  Tekstiviestin  korvikkei¬ 
ta  ei  internetistä  puutu,  mutta  harvasta 
on  haastamaan  Whatsappin  ja  Facebook 
Chatin  ominaisuuksia  ja  käyttäjäverkos- 
toja. 

Googlen,  Facebookin  ja  Whatsap- 
pin  ehätit  perustuvat  avoimeen  XMPP- 
protokollaan  tai  ainakin  tarjoavat  siihen 
yhteensopivat  rajapinnat.  Tämän  ansios¬ 
ta  palvelujen  viestit  saa  ulos  kännykän 
uumenista  muihin,  avoimempiin  ohjel¬ 
miin.  Pääteohjelman  vaihtaminen  ei  vie¬ 
lä  vapauta  käyttäjää  korporatokratiasta, 
mutta  yhteen  monikäyttöiseen  ohjelmaan 
vaihtaminen  vähentää  akkua  syövien  pro¬ 
sessien  määrää  ja  emoalukselle  valuvaa 
datavuotoa.  Ketterämpi  ohjelma  myös 
madaltaa  kynnystä  vaihtaa  toiseen  vies- 
tintekniikkaan,  esimerkiksi  salattuihin 
OTR-viesteihin. 


Kännykät  ovat  silti  mur¬ 
heenkryyni.  Ei  ole  sattu¬ 
maa,  että  Whatsappin 
kaltaiset  puhelinnume¬ 
roihin  ja  keskuspalve¬ 
limeen  sidotut  teks- 
tiviestinkorvikkeet 
yleistyivät  vapaam¬ 
man  ja  hajautetum¬ 
man  XMPP-verkon 
sijasta.  Avoimessa 
XMPP-verkossa  reis¬ 
tailevat  niin  ryhmä¬ 
keskustelut  kuin  tie¬ 
dostonsiirtokin,  kun 
taas  suljetut  mutta 
paremmin  tuotteistetut 
viestimet  eivät  raasta 
käyttäjiään  satunnaisella 
oikkuilulla. 

Yhteenveto:  Tarvittavan 

säädön  määrä  on  niin  suurta, 
ettei  jokaista  kaiman  serkkua  ole  miele¬ 
kästä  houkutella  pois  helppokäyttöisem¬ 
mästä  iMessagesta  tai  Whatsappista. 

Kalenterit 

Googlen  kalenterin  tapahtumat  näkyvät 
kauniisti  niin  Windows  Phonessa  ja  An- 
droidissa  kuin  iPhonessakin.  Kalenterin 
ulkoistaminen  on  melko  helppoa,  koska 
useimmat  muut  pilvikalenterit  ovat  yh¬ 
teensopivia  joko  avoimen  Cal-/WebDAV- 
protokollan  tai  Microsoft  Exchange 
-palvelinohjelmiston  kanssa.  "Avaimet 
käteen"  -palveluntarjoajia  on  monia,  mut¬ 
ta  jos  oman  almanakan  kokee  liian  arka¬ 
luontoiseksi  ulkopuolisten  säilöttäväksi, 
tarvitaan  omaa  palvelintilaa.  CalDAV- 
kalenterit  ovat  teknisesti  yksinkertaisia, 
eikä  sen  pystyttämiseksi  vaadita  halvinta 
www-palvelinhotellia  kummempaa. 

Raskaampaa  työkalua  kaipaava  asen¬ 
taa  palvelimelleen  Exchange-palvelimen. 
Käyttökelpoisen  Microsoft  Exchange 
-kloonin  rakentaminen  oli  pitkään  yksi 
avoimen  lähdekoodin  yhteisön  ikuisuus- 
projekteista,  ja  viime  vuosina  on  lopulta 
nähty  ensimmäiset  Exchangen  lennossa 
korvaavat  ohjelmistot.  Exchange  on  luon¬ 
teeltaan  raskaan  sarjan  yhteistyöalasta, 
jonka  sisältä  löytyy  kalenterin  ohella 
myös  sähköposti-  ja  osoite kirjapalveli- 
met. 

Yhteenveto:  Kalenterisovellukset 

noudattavat  avoimia  standardeja,  ja 
niiden  vaihtaminen  on  hyvin  suoravii¬ 
vaista.  Omalla  palvelimella  voit  kokeilla 
esimerkiksi  PHP-pohjaista  DAViCalia  tai 
Exchange-yhteensopivaa  Zarafa  Group- 
warea. 


Älypuhelin 

Meille,  joille  Redditin  selaaminen  pöntöl¬ 
lä  on  tärkeää,  ei  netittömästä  peruspuhe- 
limesta  ole  iloa.  Älypuhelimet  kuitenkin 
vuotavat  jatkuvasti  tietoja  käytöstään. 
Karttaohjelma  pyytää  yleensä  sij ainekoh¬ 
taiset  kartat  verkosta  ja  paljastaa  samal¬ 
la,  missä  käyttäjä  on.  Monet  ohjelmat  te¬ 
kevät  säännöllisiä  verkkokyselyjä,  joiden 
kohteet  voivat  muodostaa  tarkan  profiilin 
käyttäjästä  IP-osoitteiden  perusteella. 

Yksityisyyskysymyksissä  lähes  kaikki 
älypuhelimet  pärjäävät  huonosti.  Vähem¬ 
män  kehnoa  etsivä  voi  innostua  sveitsi¬ 
läisestä  Blackphonesta  tai  amerikkalai¬ 
sesta  Privacy  Phonesta,  jotka  lupaavat 
turvakovetettuja  Android-versioita.  Nä¬ 
mäkään  eivät  voi  estää  esimerkiksi  tuki¬ 
asemien  kolmiomittauksen  avulla  tehtyä 
käyttäjäpaikannusta,  mutta  ne  suoj aavat 
palveluntarjoajien  urkinnalta. 

Koska  Androidin  ydin  on  vapaata  läh¬ 
dekoodia,  on  käyttöjärjestelmästä  tehty 
myös  vakoiluohjelmistoista  riisuttuja  ver¬ 
sioita,  joita  voi  asentaa  moniin  kapuloi¬ 
hin.  Näistä  ei  tosin  ole  mainittavaa  iloa, 
ellei  samalla  hylkää  suurimpien  sovellus- 
kauppojen  tarjontaa. 

Yhteenveto:  Yleisimpiin  Android- 

laitteisiin  voi  kokeilla  asentaa  Replicant- 
käyttöjärjestelmän  ja  F-Droid-sovellusva- 
likoiman,  jolloin  käyttöjärjestelmä  pyörii 
puhtaasti  vapaalla  lähdekoodilla.  Laajem¬ 
paa  laitetukea  tarjoaa  myös  suljettuja  lai- 
teajureita  käyttävä  Cyanogenmod.  Olen¬ 
naisimmat  älypuhelin  toiminnot  ja  verk- 
kosurffaus  onnistuvat  mainiosti  avoimilla 
ohjelmistoilla,  mutta  viimeisimmät  tren- 
dipelit  joutuu  jättämään  asentamatta.  & 

Forth  -  halki,  poikki  ja  pinoon 


Skrollin  kieliesittelyissä  on  nyt  vuorossa  kieli,  joka  on  keskivertokoodaajalle  vähintään 
yhtä  kummallinen  kuin  funktionaaliset  kielet  mutta  samalla  maanläheinen,  käytännölli¬ 
nen  ja  yksinkertainen. 

Teksti:  Ville-Matias  Heikkilä  Kuvat:  Ville-Matias  Heikkilä,  VVikimedia  Commons 


Forth-kielen  kehitti  amerikkalais- 
ohjelmoija  Chuck  Moore  1960-lu- 
vun  loppuvuosina.  Tarkoitusperät 
olivat  alusta  asti  käytännölliset:  Moore 
tarvitsi  kielen,  jolla  ohjelmoida  radiote- 
leskooppien  ohjauslaitteita.  Forth  onkin 
ollut  erityisen  suosittu  sulautetuissa  jär¬ 
jestelmissä  -  niin  teollisuusroboteissa, 
avaruusluotaimissa  kuin  kolikkopeleis¬ 
säkin.  1980-luvun  mikrotietokonemaa- 
ilmassa  Forth  tarjosi  varteenotettavan 
vaihtoehdon  Basicille  ja  konekielelle. 

Nykykoneissa  kieltä  tapaa  etenkin 
käynnistysvaiheen  alustus-  ja  latausru tii¬ 
neissä:  esimerkiksi  OpenBIOS  ja  GRUB 
sisältävät  Forth-toteutuksen.  Myös  tulos¬ 
timien  käyttämää  Postscriptiä  voi  pitää 
Forthin  murteena. 

Kielen  nimi  on  sanaleikki,  joka  viit¬ 
taa  neljänteen  sukupolveen.  Kolmannen 
sukupolven  ohjelmointikielet  ovat  mo- 
nivaiheisesti  käännettäviä  lausekieliä 
kuten  Fortran  ja  C,  joista  Forth  katsoo 


ottavansa  askeleen  eteenpäin  välittö¬ 
myydellään.  Se  perustuu  yksinkertaiseen 
virtuaalikoneeseen,  jonka  ajama  tavu- 
koodi  on  helposti  palautettavissa  lähde- 
koodimuotoon.  Ohjelmaa  voi  muokata 
lennossa  määrittelemällä  sen  aliohjelmia 
uudelleen.  Perinteinen  Forth-toteutus  on 
samaan  aikaan  sekä  kehitysympäristö, 
ajoympäristö  että  käyttöjärjestelmä. 

Forth  on  yksinkertaisuutensa  vuok¬ 
si  hyvin  suoraviivainen  toteuttaa,  ja  sen 
perusta  menee  tarvittaessa  häkellyttävän 
pieneen  tilaan.  Käyttökelpoisen  tavukoo- 
di tulkin  saa  ahdettua  jopa  pariinsataan 
tavuun,  ja  koska  Forth-tavukoodin  saa 
pakattua  tiiviimmäksi  kuin  useimmat  ko¬ 
nekielet,  voi  jopa  muutaman  kilotavun 
ohjelma  olla  taloudellisempi  toteuttaa  in¬ 
tegroidulla  Forth-koneella  kuin  puhtaalla 
assemblyllä. 

Tietotekniikan  kapasiteettien  kasva¬ 
essa  on  yhä  harvempia  sopukoita,  jois¬ 
sa  ohjelmointikieleksi  kannattaa  valita 


Forth.  Nykyään  jopa  pienet  mikrokont¬ 
rollerit  ajavat  monimutkaisia  käyttöjär¬ 
jestelmiä  ja  esimerkiksi  skriptikielimaail- 
massa  on  paljon  kieliä,  jotka  ovat  monin 
tavoin  mielekkäämpiä  useimpiin  tehtä¬ 
viin.  Sen  sijaan  Forth  sopii  edelleen  hy¬ 
vin  tee-se-itse-henkisen  ihmisen  harras- 
teprojekteihin.  Monia  viehättää  myös 
kielen  yksinkertaisen  rujo  eleganssi,  joka 
antaa  laitteenläheiselle  ohjelmoijalle  sa¬ 
mantapaisia  väreitä  kuin  Lisp  voi  antaa 
teoreettisemmalle . 

Erilaisia  Forth-toteutuksia  on  maail¬ 
massa  lukemattomia  -  niin  pienille  mik¬ 
rokontrollereille  kuin  isojen  koneiden 
käyttöjärjestelmillekin.  Osa  noudattaa 
ANSI-standardia,  osa  taas  ei.  Osa  saat¬ 
taa  jättää  hyvinkin  keskeisiä  elementtejä 
pois  säästääkseen  tilaa.  Kaikki  tämän  ar¬ 
tikkelin  esimerkit  toimivat  GNU-projek- 
tiin  kuuluvalla  Gforthilla. 

Pinokoneen  toiminta 

Useimmissa  ohjelmointikielissä  on 
varsin  monimutkainen  kielioppi. 
Forthissa  sen  sijaan  ei  ole  varsinais¬ 
ta  kielioppia  nimeksikään.  Jokainen 
välilyönnillä  erotettu  sana  on  oma, 
itsenäinen  käskynsä,  joka  konekie- 
likäskyn  tapaan  tekee  yhden  yksin¬ 
kertaisen  perusasian  aina  samalla 
tavalla.  Käskyt  eivät  saa  parametre¬ 
ja  perinteiseen  tyyliin,  vaan  niiden 
yhteistoiminta  riippuu  siitä,  kuinka 
ne  käsittelevät  ns.  datapinoa. 

Otetaanpa  yksinkertainen  esi¬ 
merkki.  Käskysarja  1  2  +  .  koostuu 
neljästä  käskystä.  Käsky  1  lisää  da- 
tapinon  huipulle  luvun  1,  ja  käsky 
2  lisää  pinon  päälle  luvun  2.  Käsky 
+  korvaa  pinon  kaksi  päällimmäistä 
lukua  niiden  summalla.  Viimeinen 
käsky  eli  .  tulostaa  pinon  huipulla 
olevan  luvun  ja  poistaa  samalla  sen 
pinosta.  Tämä  neljän  käskyn  sarja 
vastaa  siis  Basicin  tai  Pythonin  lau¬ 
setta  print  1  +2. 

Pinopohjaisuuden  vuoksi  asiat 
ilmaistaan  Forthissa  usein  nurin¬ 
kurisen  oloisesti:  ensiksi  luetellaan 
tekemisen  kohteet  ja  vasta  niiden 
jälkeen  se,  mitä  tehdään.  Matematii¬ 
kassa  tätä  merkintätapaa  kutsutaan 
käänteiseksi  puolalaiseksi  notaati¬ 
oksi,  ja  sitä  käytetään  myös  esimer¬ 
kiksi  HP:n  graafisissa  laskimissa. 
Myös  pinopohjaista  konekieltä  käyt¬ 
täviä  suorittimia  on  olemassa,  vaik¬ 
ka  valtaosa  onkin  rekisteripohjaisia. 

Datapino  korvaa  myös  muiden 
kielten  paikalliset  muuttujat,  mutta 
sen  hallinta  vaatii  jonkin  verran  to¬ 
tuttelua.  Ohjelmoija  oppii  näkemään 
mielessään,  mitä  arvoja  pinossa  on 
missäkin  koodin  suoritusvaiheessa, 
ja  järjestelemään  niitä  lukuisilla  pi- 
nonkäsittely  käskyillä. 

Forthissa  on  toinenkin  pino, 
kutsupino,  joka  mahdollistaa  sil¬ 
mukoiden  ja  aliohjelmien  kaltaiset 
rakenteet.  Esimerkiksi  päättymät¬ 
tömän  silmukan  saa  muodostettua 
sijoittamalla  toistettavan  koodin 
käskyjen  begin  ja  again  väliin:  begin 
tallentaa  kutsupinoon  seuraavan 
käskyn  osoitteen  eli  tiedon  siitä, 
mistä  silmukka  alkaa,  ja  again  jatkaa 
ohjelman  suoritusta  tästä  päällim¬ 
mäiseksi  jätetystä  osoitteesta. 

Ehdollisesti  loppuvan  silmukan 
saa  aikaan  lopetuskäskyllä  until, 
joka  poimii  datapinon  huipulta  to¬ 
tuusarvon,  joka  ilmaisee,  lopete¬ 
taanko  silmukan  suoritus  vai  ei.  Las- 
kurillinen  do-loop-silmukka  käyttää 


kutsupinoa  myös  laskurin  ja  sen 
loppuarvon  tallentamiseen.  Lasku¬ 
rin  arvon  voi  poimia  kutsupinosta 
käskyllä  i. 

Ehdollista  haarautumista  varten 
Forthissa  on  if-else-then-rakenne. 
Yksinkertaisessa  Forth-toteutukses- 
sa  if  ja  else  ovat  eteenpäin  kelaavia 
hyppykäskyjä:  if  poimii  datapinon 
päältä  totuusarvon,  ja  mikäli  se  on 
epätosi,  hypätään  seuraavan  then- 
tai  else-sanan  jälkeiseen  käskyyn. 
Käsky  else  on  puolestaan  ehdoton 
hyppy  seuraavan  then-sanan  taakse. 
Seuraava  esimerkkikäskyjono  kor¬ 
vaa  pinon  ylimmän  alkion  0:11a,  jos 
se  on  pienempi  kuin  128,  ja  muutoin 
2 55 :llä.  Käsky  dup  tuplaa  pinon  hui¬ 
pulla  olevan  alkion  ja  drop  poistaa 
sen: 

dup  128  <  if  drop  0  else  drop  255  then 

Edistyneemmät  Forth-toteutuk- 
set  kuitenkin  optimoivat  tämäntyyp¬ 
pisiä  rakenteita  etsimällä  hyppy- 
kohdat  jo  käännösvaiheessa,  joten 
esimerkiksi  then-sanalle  ei  välttä¬ 
mättä  tarvita  ajonaikaista  tavukoo- 
divastinetta  lainkaan. 

Forthissa  ei  ole  kielen  puolelta 
minkäänlaista  tyypitystä.  Pinoissa 
ja  muistissa  on  vain  vakiomittaisia 
bittijonoja,  jotka  tulkitaan  yleensä 
joko  kokonaisluvuiksi  tai  muisti- 
osoitteiksi.  Yleensä  bittijonon  pituus 
on  sama  kuin  Forthia  ajavan  koneen 
muistiosoitteen  pituus  (tyypillisesti 
16,  32  tai  64  bittiä).  Myös  muistiin 
tallennetut  muuttujat  ovat  useimmi¬ 
ten  tämänmittaisia  alkioita. 


Sanoja  määrittelemään 

Forth-tavukoodia  ajavan  koneen  ei 
tarvitse  olla  edellä  kuvattua  moni¬ 
mutkaisempi.  Keskusmuistin  lisäksi 
se  tarvitsee  siis  vain  kolme  osoi¬ 
terekisteriä:  kaksi  pino-osoitinta 
ja  käskyosoittimen.  Lähdekoodia 
lukeva  Forth-ympäristö  vaatii  kui¬ 
tenkin  hieman  enemmän,  nimittäin 
sanakirjan,  jolla  käskyjen  nimet  tul¬ 
kitaan. 

Sanakirjan  sisältöä  voi  tutkia 
vapaasti.  Käsky  words  antaa  listan 
kaikista  määritellyistä  sanoista,  ja 
käsky  see  kertoo  perässään  anne¬ 
tun  sanan  määritelmän.  Forth-oh- 
jelmointi  koostuu  suureksi  osaksi 
uusien  sanojen  luomisesta,  ja  joka 
ikisen  sanan  voi  halutessaan  määri¬ 
tellä  uudelleen.  Sanat  ovat  useimmi¬ 
ten  joko  muistiviittausten  kaltaisia 
vakioita  tai  Forth-  tai  konekielisiä 
aliohjelmia. 


Näin  katu-uskottavana  Forthia  haluttiin  pitää  80-luvun  ko- 
timikromaailmassa. 


Forthia  voi  käyttää  monella  kotimikrolla,  mutta  Jupiter 
Acessa  se  tulee  sisäänrakennettuna  Basicin  tilalla.  Kuva: 
VVikimedia  Commons 

Kaksi  ei-kaupallista  Forthia  Commodore  64:lle:  Blazin'  Forth  vuodelta  1 985  ja  Durexforth  1 .3  vuo¬ 
delta  2014. 


Forth-kielinen  aliohjelma  määritel¬ 
lään  yleensä  käskyllä  :,  joka  lukee  lähde¬ 
koodista  ensin  aliohjelman  nimen,  lisää 
sen  sanakirjaan  ja  siirtää  tulkin  sitten 
käännöstilaan,  jossa  sanoja  ei  suoriteta 
välittömästi  vaan  tallennetaan  muistiin 
tavukoodiksi.  Määrittely  lopetetaan  puo¬ 
lipisteeseen,  joka  palauttaa  ympäristön 
takaisin  välittömään  tilaan.  Seuraava 
koodirivi  määrittelee  square-nimisen 
aliohjelman,  joka  korvaa  datapinon  hui¬ 
pulla  olevan  luvun  sen  neliöllä: 

:  square  dup  *  ; 

Tämä  aliohjelma  siis  kertoo  pinon 
huipulla  olevan  luvun  itsellään:  ensin  se 
tuplaa  luvun  ja  sitten  suorittaa  kertolas¬ 
kun.  Aliohjelman  määrittelyn  jälkeen  esi¬ 
merkiksi  käskyjono  8  square  .  tulostaa 
luvun  64. 

Vaikka  datapino  korvaakin  muiden 
kielten  parametrilistat  ja  paluutyypit,  on 


Forth-ohjelmoijilla  yleensä  tapana  merki¬ 
tä  aliohjelman  nimen  jälkeen  komment¬ 
teihin,  mitä  pinossa  on  ennen  ja  jälkeen 
suorituksen.  Kommentti  alkaa  ja  päättyy 
sulkumerkkiin: 

:  square  (  luku  —  neliö  )  dup  *  ; 

Käskyllä  create  voi  luoda  sanan,  joka 
viittaa  muuttujaan  tai  muuhun  muisti¬ 
alueeseen,  esimerkiksi  create  vastaus.  Tä¬ 
män  jälkeen  vastaus-käsky  asettaa  pinon 
päällimmäiseksi  muistiosoitteen,  joka 
tosin  osoittaa  tyhjän  päälle.  Sanan  luomi¬ 
sen  jälkeen  onkin  mielekästä  varata  sille 
muistia  esimerkiksi  käskyllä  ,  tai  a  Ilot. 

Käsky  allot  varaa  muistista  annetun 
määrän  tavuja  mutta  jättää  ne  alusta¬ 
matta,  kun  taas  pilkkukäsky  ( , )  varaa  pe¬ 
rusalkion  verran  tilaa  ja  sijoittaa  siihen 
pinon  päällimmäisen  alkion.  Varauskäs- 
kyt  jatkavat  aina  viimeksi  luodun  sanan 
muistialuetta,  joten  niitä  voi  ketjuttaa. 


Muutama  esimerkki: 

create  vastaus  42  , 

create  merkkirivi  80  chars  allot 

create  alkulukuja  1  ,2,3,5,7,11  , 

Tärkeimmät  muistinkäsittelykäskyt 
ovat  @,  joka  lukee  annetusta  muistipai¬ 
kasta  alkion,  ja  !,  joka  sijoittaa  alkion 
annettuun  muistipaikkaan.  Ne  vastaavat 
siis  vanhojen  Basicien  poke-  ja  peek-käs- 
kyjä,  paitsi  että  myös  tavallinen  muuttuji¬ 
en  käsittely  hoidetaan  niillä: 
vastaus  @  . 

666  vastaus  ! 

Forth-toteutus  voi  hyvin  käsitel¬ 
lä  kaikki  sanat  sisäisesti  aliohjelmina. 
Muistipaikka  viittaus  on  siis  aliohjelma, 
joka  asettaa  pinon  huipulle  tietyn  muis¬ 
tiosoitteen.  Ohjelmoija  voi  myös  halu¬ 
tessaan  liittää  tämän  toiminnon  perään 
omaa  toiminnallisuutta  does>-sanalla.  Jos 
esimerkiksi  vastaus-muuttujaa  käytetään 
pelkkänä  vakiona  eli  se  esiintyy  aina  koo¬ 
dissa  muodossa  vastaus  @,  voi  olla  miele¬ 
kästä  liittää  @-käskyn  suoritus  jo  sanan 
määrittelyyn: 

create  vastaus  42  ,  does>  @  ; 

Tämän  jälkeen  vastaus-käsky  palaut¬ 
taa  siis  suoraan  luvun  42.  Forthissa  on 
tällaisen  vakion  määrittelyyn  myös  hel¬ 
pompi  sana  constant,  samoin  kuin  koko- 
naislukumuuttujan  varaamiseen  on  sana 
variable.  Uusia  varaussanoja  voi  toki 
vapaasti  luoda  itsekin  erilaisille  tietotyy¬ 
peille. 

Forth-lähdekoodi  koostuu  sanoista 
ja  muusta  merkkidatasta.  Osa  sanoista 
suoritetaan  välittömästi  koodia  sisään 
luettaessa,  osa  vasta  myöhemmin.  Jäsen- 
nyssanoiksi  kutsutut  sanat  -  esimerkiksi 
:  tai  create  -  lukevat  lähdekoodista  va¬ 
paamuotoista  merkkidataa  ja  tuottavat 
tavukoodia  tai  dataa  sen  pohjalta.  Koska 
ohjelmoija  voi  määritellä  itse  kaikenlai¬ 
sia  sanoja,  siis  myös  jäsennyssanoja,  on 
Forthia  usein  kutsuttu  "täysin  laajennet¬ 
tavaksi  ohjelmointikieleksi". 

Entäs  se  maailman  tervehtiminen? 

Vaikka  perus-Forthin  datankäsittely  on¬ 
kin  varsin  kokonaislukupainotteista,  kuu¬ 
luu  siihen  toki  myös  tavuista  tai  merkeis¬ 
tä  koostuvan  tiedon  käsittely. 

Yksinkertainen  merkkijonon  tulostus 

hoituu  käskyllä  jonka  jäljessä  olevat 
merkit  tulkitaan  merkkijonoksi.  Loppu¬ 
merkkinä  on  lainausmerkki.  Eli  esimer¬ 
kiksi  seuraavasti: 

. "  Hello  World" 

Rivinvaihdon  tekee  käsky  cr.  Perintei¬ 
sen  "ensimmäisen  Basic-ohjelman",  joka 
tulostaa  annettua  merkkijonoa  loputto¬ 
miin,  voisi  siis  toteuttaa  seuraavasti: 

:  moikkaaja  begin  ."  Moi  vaan!"  cr  again  ; 
moikkaaja 

Muistinvaraisen  merkkijonon  voi 
luoda  käskyllä  s".  Käsky  tulkitsee  merk¬ 
kijonon  samalla  tavoin  kuin  ."ja  aset¬ 
taa  pinoon  sekä  sen  muistiosoitteen  (c- 
addr)  että  pituuden  (u).  Tämänmuotoisen 
merkkijonon  voi  tulostaa  käskyllä  type. 
Seuraavassa  esimerkissä  luodaan  sana 
flood,  joka  toistaa  sille  pinon  kautta  an¬ 
nettua  merkkijonoa  loputtomiin: 

:  flood  begin  2dup  type  cr  again  ; 
s"  Moi  vaan!"  flood 

Merkkijonojen  käsittely  Forthilla  on 
pitkälti  samantapaista  askartelua  kuin 
Cdläkin.  Muistin  varauksista  ja  osoittimis- 
ta  on  oltava  jatkuvasti  selvillä  erilaisista 
apukäskyistä  huolimatta.  Merkki-  tai  ta- 
vumuotoista  dataa  käsitellään  matalim- 
malla  tasolla  esimerkiksi  käskyillä  c@,  c, 
ja  c!,  jotka  ovat  tavukohtaiset  vastineet 
alkiokohtaisille  käskyille  @,  ,  ja  !. 

Forthin  filosofiaa 

Ehkä  maineikkain  Forthista  kertova  kir¬ 
ja  on  Leo  Brodien  Thinking  Forth,  joka 
julkaistiin  alkujaan  vuonna  1984.  Kirjaa 
ylläpidetään  nykyään  vapaan  ohjelmiston 
periaattein.  Se  käsittelee  Forth-ohjel- 
moinnin  käytäntöä  ja  filosofiaa,  ja  monet 
sen  esittämistä  keinoista  ovat  myöhem¬ 
min  yleistyneet  myös  muiden  kielten 
käyttäjien  keskuudessa.  Esimerkiksi 
2000-luvulla  muotiin  tulleet  ketterät  me¬ 
netelmät  muistuttavat  läheisesti  Brodien 
näkemyksiä. 

Forthille  luonteenomaisin  ohjelmis- 
tonkehitystapa  on  alhaalta  ylös:  olemassa 
olevia  sanoja  yhdistämällä  luodaan  uusia 
sanoja,  jotka  tekevät  halutun  tehtävän 
kannalta  aina  vain  oleellisempia  asioita. 
Ohjelman  suunnittelu  ja  toteutus  voivat 
tapahtua  pitkälti  samaan  aikaan. 

Uusien  sanojen  määrittely  on  kevyttä 
sekä  koneen  että  ohjelmoijan  kannalta, 
koska  esimerkiksi  kutsu-  ja  paluupara- 
metreja  ei  pinon  ansiosta  tarvitse  erik¬ 
seen  sorvailla.  Sanojen  määrittelyssä 
suositaan  selvärajaisuutta  ja  yksinker¬ 
taisuutta,  minkä  ansiosta  ohjelmakoodin 
lyhyys  ja  eleganssi  kulkevat  melko  hyvin 
käsi  kädessä. 

Ohjelmointikielet  jaotellaan  usein 
matalan  ja  korkean  tason  kieliin,  mutta 


Forth  ei  istu  tähän  jaotteluun  kovinkaan 
hyvin.  Se  on  perustaltaan  melkoisen  ko- 
nekielimäistä,  mutta  sanastoa  laajenta¬ 
malla  se  voi  yltää  hyvinkin  abstraktiin  il¬ 
maisuun,  kuten  olioihin  tai  Lisp-tyyliseen 
metaohjelmointiin. 

Tiukempirajaiset  kielet  toimivat  usein 
ohjelmoijan  lapsenvahteina.  Forth  sen 
sijaan  luottaa  ohjelmoijaan  ja  antaa  hä¬ 
nelle  vastuuta  tarjoten  rajoitusten  sijaan 
positiivisia  tapoja  pitää  kokonaisuus  hal¬ 
linnassa.  Monet  pitävät  tätä  kontrolloi¬ 
matonta  joustavuutta  myös  kielen  huono¬ 
na  piirteenä,  mihin  Brodie  vastaa,  ettei 
pensselikään  valita  taiteilijan  virheistä. 

Forth  käyttöjärjestelmänä 

Tietotekniikkaharrastajat  saattavat  jos¬ 
kus  rehvastella  sillä,  kuinka  vähäisellä 
valmisohjelmistolla  he  pystyisivät  tule¬ 
maan  toimeen.  Jollekulle  riittäisi  pelkis¬ 
tetty  versio  Unix-käyttöjärjestelmästä; 
joku  toinen  saattaa  vannoa  konekielimo- 
nitorin  nimeen.  Forth-ympäristö  tarjoaa 
kuitenkin  kokoonsa  nähden  ehkä  enem¬ 
män  kuin  mikään  muu  vaihtoehto. 

Perinteiset  Forth-ympäristöt  toimivat 
itsenäisinä  ohjelmina,  ilman  varsinaista 
käyttöjärjestelmää.  Tämä  tarkoittaa  sitä, 
että  koko  laitteisto  on  Forth-ympäristön 
hallinnassa,  ja  usein  myös  sitä,  että  see- 
käskyllä  sanastoon  kaivautumalla  löytää 
sanoja,  jotka  vastaavat  toiminnaltaan 
laiteajureita  ja  muita  käyttöjärjestelmän 
komponentteja.  Käytännössä  alla  on  siis 
käyttöjärjestelmä,  jota  käyttäjä  pystyy 
muokkaamaan  varsin  hallitusti  lennossa 
jopa  ilman  varsinaista  lähdekoodia.  Tä¬ 
hän  eivät  vapaatkaan  unixit  taivu! 

Forth  toteuttaa  yleensä  käyttöjär¬ 
jestelmätoiminnot  hyvin  pelkistetysti. 
Esimerkiksi  tiedostojärjestelmää  ei  ole¬ 
tusarvoisesti  ole,  vaan  massamuistiin 
viitataan  lohkonumeroilla.  Tyypillisessä 
vanhan  ajan  Forth-ympäristössä  kukin 
1024  tavun  lohko  vastaa  myös  näyttö  ruu¬ 
dullista  tekstiä,  esimerkiksi  lähdekoodia. 
Tästä  syystä  forthistit  ovat  pitäneet  jopa 
elegantin  ohjelmakoodin  merkkinä  sitä, 
että  yksi  kokonaisuus  sopii  hyvin  yhteen 
lähdekoodiruudulliseen. 

Forthin  luoneen  Chuck  Mooren  oma 
Colorforth  on  esimerkki  nyky-pc:llä  toi¬ 
mivasta  itsenäisestä  Forth-toteutuksesta. 
Colorforth  ei  noudata  AN  S  In  standardia 
ja  poikkeaa  muutenkin  jonkin  verran 
muista  Forth-murteista.  Esimerkiksi  sa- 
nanmäärittelyjen  erottamiseen  käytetään 
värejä  ja  sanasto  tallennetaan  ensisijai¬ 
sesti  pakattuna  lähdekoodina  tavukoodin 
sijaan.  Colorforthin  konekielinen  ydin  on 
kooltaan  vain  kaksi  kilotavua. 


Ibniz,  Forth-vaikutteinen  audiovisuaalinen  vir¬ 
tuaalikone. 


Forthin  perintö 

Vaikkei  Forth  olekaan  enää  kovin  laajas¬ 
sa  käytössä,  se  raivasi  tietä  esimerkiksi 
erilaisille  sovellusohjelmien  sisäisille 
skriptikielille  sekä  Javan  kaltaisille  virtu- 
aalikonepohj aisille  aj oympäristöille . 

Käytännöllisten  kielten  lisäksi  Forth 
on  toiminut  innoittajana  myös  kokeelli¬ 
sille  minimalistisille  ohjelmointikielille, 
joita  kutsutaan  myös  esoteerisiksi  kie¬ 
liksi.  Jotkut  pitävät  Forthia  itsessäänkin 
esoteerisena  omituisen  syntaksinsa  ja 
minimaalisuutensa  vuoksi. 

Wouter  van  Oortmerssenin  vuonna 
1993  kehittämä  False  on  eräänlainen  yk¬ 
simerkkisiin  käskyihin  perustuva  pienois- 
Forth.  Alkuperäinen  False-kääntäjä  oli 
kooltaan  vain  kilotavun  mittainen.  False 
inspiroi  Urban  Mullerin  kehittämään  vie¬ 
lä  minimaalisemman  ja  sekavamman  kie¬ 
len,  Brainfuckin,  joka  on  ehkä  tunnetuin 
esoteerinen  kieli.  Myös  itse  kehittämäni 
minimaalisten  grafiikka-  ja  ääniohjelmi- 
en  tuottamiseen  tarkoitettu  esoteerinen 
ohjelmointikieli  Ibniz  on  saanut  vaikut¬ 
teita  Forthista. 

Nykyään  Forth  luokitellaan  konka- 
tenatiiviseksi  ohjelmointikieleksi,  joista 
toinen  merkittävä  esimerkki  on  vuonna 
2001  ilmestynyt  Joy.  Konkatenatiivisuus 
viittaa  siihen,  että  peräkkäiset  käskyt 
operoivat  toistensa  tulosteilla  -  eli  pino- 
pohjaisten  kielten  tapauksessa  pinolla. 
Joy  ei  ole  samalla  tavoin  teknisesti  mi¬ 
nimalistinen  kuin  Forth  vaan  keskittyy 
enemmän  matemaattiseen  puhtauteen. 

Forth  on  jättänyt  jälkensä  ohjelmoin¬ 
tikielten  historiaan  ja  nykypäivään.  Sii¬ 
hen  tutustumista  voi  suositella  paitsi 
kaikille  erilaisista  ohjelmointikielistä 
kiinnostuneille,  myös  konekieliohjel- 
moinnin  nimeen  vannoville  bitinnyplää- 
jille.  Fortheja  on  moneen  makuun,  ja  jos 
yksikään  ei  tunnu  sopivalta,  niin  ainahan 
voi  tehdä  itse  uuden!  & 

Aviomies  ja  perheenisä.  SID-muusikko.  Retropelaaja.  Elite-pelien  keräilijä.  Flipperime- 
kaanikko  ja  yrittäjä.  Tamperelaisen  parkkipaikan  alla  sijaitsevassa  luolassa  työskentelee 
36-vuotias  Toni  Caven,  joka  on  keittänyt  itseään  monessa  sopassa.  Niistä  rakkaimpia 
ovat  perhe  ja  vanhat  pelikoneet. 

Teksti:  Jukka  O.  Kauppinen  Kuvat:  Jukka  O.  Kauppinen,  Toni  Caven 

Litterointi:  Ukko  Liukkonen,  Sakari  Lönn,  Kalle  Mansikkaniemi,  Jussi  Niskanen,  Sami  Rautiainen,  Ari  Tamminen 


Caven  teki  pitkän  vuoron  tampere¬ 
laisessa  pitkän  linjan  tietokone- 
liike  Triosoftissa.  Kokonaiset  12 
vuotta  myyntiä,  asennustöitä  ja  huolto¬ 
töitä.  Siinä  tuli  asennettua  Windows  jos 
toinenkin.  Rakennettua  kustomoituja  PC- 
koneita  asiakkaille.  Tehtyä  kaikennäköis¬ 
tä,  yleensä  digitaalista.  Paljon  työtä,  joka 
ei  oikeastaan  näkynyt  mitenkään,  eikä 
kassakoneen  kilahduksen  jälkeen  omiin 
käsiin  jäänyt  mitään  muistuttamaan  hy¬ 
vin  tehdystä  työstä.  Jotain  muutakin  olisi 
kiva  tehdä.  Jotain  oikeampaa,  kouriintun¬ 
tuvampaa. 

Muutos  tuli  yllättävältä  suunnalta. 
Huhut  kertoivat,  että  Vaasassa  on  huono¬ 
kuntoinen  Xevious-kolikkopeli  menossa 
kaatopaikalle.  Pelastajat  riensivät  paikal¬ 
le,  ja  kone  löysi  uuden  kodin. 

"Sitä  oli  säilytetty  pihalla.  Autoon  las¬ 
tattaessa  sisältä  kaadettiin  vettä  pois  ja 
emolevykin  oli  ruosteessa." 

"Kone  oli  kyljellään  kuusi  kuukautta, 
kun  kunnostin  sitä  pieteetillä",  Caven 
muistelee. 


Entisöintiurakka  töiden  ja  perhe- 
elämän  lomassa  jätti  jälkeensä  hyvän 
tunteen.  Vaikka  Toni  oli  rakennellut, 
kolvaillut  ja  korjaillut  tekniikkaa  harras¬ 
tusmielessä  aiemminkin,  oikean  kolikko- 
pelin  työstäminen  tuntui  hyvältä.  Puuta. 
Elektroniikkaa.  Selkeää  vanhan  ajan  pe- 
litekniikkaa  ja  iso,  kouriintuntuva  laite. 
Näitä  voisi  korjailla  enemmänkin! 

Xevious  ei  tosin  ollut  Tonin  ensimmäi¬ 
nen  peliautomaatti.  Ensimmäinen  oli  The 
Shadow  -flipperi,  joka  miehellä  on  edel¬ 
leen.  Xevious  kuitenkin  synnytti  kipinän 
kolikkopelien  korjailuun. 

Kipinästä  kasvoi  liekki.  Korjailu  on 
kivaa,  joten  voisiko  tätä  tehdä  enemmän¬ 
kin,  jopa  ammattina?  Ja  niin  tietokone- 
myyjä-Tonista  tuli  kolikkopeli-Toni. 

Konkreettista  touhuamista 

"Olen  aina  tehnyt  jotain  retroa.  Joko  kerän¬ 
nyt  Commodore-tietokoneita,  tehnyt  SID- 
musiikkia  tai  muuten  pelannut  vanhojen 
laitteiden  kanssa,  korjannut  niitä  ja  niin 
edelleen",  Caven  kuvailee  historiaansa. 


"Ensimmäinen  pelikoneeni  oli  Intervi- 
sion  2001  -konsoli  80-luvun  alkupuolella, 
ja  Commodore  64  tuli  meille  muistaakse¬ 
ni  jouluna  1987.  Siitä  se  sitten  oikeastaan 
lähti.  Jo  lapsuudessani  halusin  olla  peli- 
ohjelmoija,  peliarvostelija  tai  pelimuusik- 
ko.  Sitten  kuitenkin  tein  välissä  videotuo¬ 
tantoja,  työskentelin  paikallistelevisiossa 
ja  vanhan  liiton  ATK-liikkeessä." 

Mikä  niissä  isoissa  pelikoneissa  sitten 
viehättää? 

"Nostalgian  draivi,  lapsuuden  muis¬ 
tot  ja  se,  että  näitä  pystyy  korjaamaan 
kolvilla.  Jos  jossain  on  vika,  niin  sen  voi 
korjata  omin  käsin.  Se  pitää  vain  löytää. 
Ja  kun  vian  lopulta  löytää  ja  korjaa,  se  on 
hieno  tunne." 

Flipperien  korjailusta  löytyykin  paitsi 
palkinto  retroharrastajalle,  myös  konk¬ 
reettinen  tekemisen  ilo  ja  palkinto.  Se, 
kun  hirveässä  kunnossa  ollut  kone  on  lo¬ 
pulta  korjattu,  kasattu  ja  toimii  täydelli¬ 
sesti,  kun  siihen  kytkee  ensimmäistä  ker¬ 
taa  virrat  päälle.  Tosin  on  mukana  vähän 
lapsuudenkin  traumojen  korjailua. 

Toni  Caven  teki  pelikoneiden  kunnostuksesta  ammatin. 


"Kavereille  olen  huumorilla  sanonut, 
että  on  tässä  takana  sitäkin  kun  aikoi¬ 
naan  mentiin  vanhempien  kanssa  Puu¬ 
hamaahan,  niin  minä  en  saanut  mennä 
pelihalliin.  Niitä  tietokonepelejä  kun  voi 
pelata  kotonakin." 

Vakavammin  puhuen  flipperien  ja  ko¬ 
likkopelien  parissa  työskentelyyn  löytyy 
myös  lähes  museaalisia  ja  taloudellisia- 
kin  arvoja. 

"Näitä  vanhoja  flippereitä  ei  tule 
maailmaan  enää  lisää,  vaan  niiden  lu¬ 
kumäärä  vähenee  jatkuvasti.  Jo  tämän 
vuoksi  flipperin  hankintaa  tulisi  mieles¬ 
täni  harkita  myös  investointina,  jonka 
arvo  ei  laske,  mikäli  koneesta  pidetään 
huolta." 

Ja  onhan  flippereissä  muutenkin  sitä 
maagista  vetovoimaa. 

"Flipperit  ovat  uniikki  viihdeteolli¬ 
suuden  muoto,  joka  ei  mielestäni  katoa 
milloinkaan  täysin.  Vastaavaa  aistiär¬ 


sykkeiden  määrää  ei  voi  kokea  koske¬ 
tusnäytöltä,  ja  flipperisimulaattorien 
fysiikkamallinnus  on  yhä  heikko  lenkki. 
Paras  fysiikkamoottori  löytyy  yhä  aidosta 
koneesta",  Toni  ylistää. 

Korjaustyön  anatomia 

Vanhan  flipperin  tai  peliautomaatin  kor¬ 
jaus  ei  ole  kuitenkaan  helppoa  työtä.  Ko¬ 
neet  voivat  olla  suoraan  sanoen  saastai¬ 
sessa  kunnossa.  Ne  ovat  saattaneet  olla 
ulkosäilytyksessä  tai  vuotavassa  varas¬ 
tossa.  Kun  emolevy  on  ruosteessa,  pääl¬ 
liset  linnunulosteessa  ja  teipit  repeilleet, 
siitä  ei  synny  näyttävää  peliautomaattia 
pelkällä  puunaamisella. 

Aivan  ensimmäiseksi  kone  asetetaan 
erityiselle  työskentelylavalle,  jolla  se  ava¬ 
taan  tutkittavaksi.  Tässä  vaiheessa  Toni 
tutkii  tarkoin  koneen  aiempien  omista¬ 
jien  tekemät  viritykset,  jotka  saattavat 
olla  pahimmillaan  hengenvaarallisia. 


Romusta  timantteja 

Yhden  romu  on  toisen  timantti.  Cavenin 
ensimmäinen  entisöinti  löytyi  hylät¬ 
tynä  taivasalta  -  ja  niin  moni  muukin. 
Pahimmillaan  pelikoneita  on  pelastettu 
kierrätyskeskuksen  pihasta  parikymmen¬ 
tä  kappaletta,  toki  luvan  kera,  juuri  ennen 
kuin  ne  olisivat  menneet  paalaimeen. 

Vanhoja,  unohdettujakin  flipperei¬ 
tä  ja  kolikkopelejä  löytyy  yhä  edelleen 
yllättävistä  paikoista,  myös  Suomessa. 
Niinpä  kaikki  vihjeet  latoihin  ja  ties 
minne  unohdetuista  peleistä  kannattaa 
kertoa  eteenpäin,  sillä  kuten  Toni  toteaa, 
"ainuttakaan  ei  ole  varaa  enää  hukata". 

"Vaikka  konetta  ei  myytäisi  ikinä,  se 
olisi  kuitenkin  entisöityjä  hyvässä  kodis¬ 
sa  odottamassa  tulevaisuuden  pelaajia", 
Toni  ynnää. 


Käytöstä  poistetuista  koneista  kun  saat¬ 
taa  löytyä  vaikka  kuparilangoilla  ohitet¬ 
tuja  sulakkeita  ja  äärimmillään  pohjaan 
asennettu  hakkurivirtalähde,  joka  antaa 
flipperin  emolevylle  jännitteitä  outoihin 
ja  epätavallisiin  paikkoihin.  Kaikki  epä¬ 
määräisyydet  poistetaan  ja  outojen  viri¬ 
tysten  syyt  tutkitaan. 

Jos  koneesta  ei  löydy  isompia  vikoja, 
puretaan  se  sitten  alkutekijöihinsä.  Kaik¬ 
ki  elektroniikka  poistetaan,  pestään  ja 
kuivataan.  Pelikenttä  puretaan  sekä  ylä- 
että  alapuolelta.  Johtosarja  pestään  ja 
kaikki  mekanismien  kuluvat  osat,  kytki¬ 
met  ja  jouset  vaihdetaan.  Työ  on  tarkkaa 
mutta  loogista,  ja  flipperien  mukana  tule¬ 
va  dokumentaatio  kertoo  selvästi  koneen 
sielunelämästä  kytkentäkaavioineen  ja 
varaosaluetteloineen. 

Yllättävää  kyllä,  flipperien  varaosia 
saa  yhä  varsin  helposti,  itse  asiassa  pa¬ 
remmin  kuin  kolikkopeleihin.  Varaosien 
valmistuksella  on  näet  pitkät  perinteet. 


Final  Lap  -pelikone  ennen  ja  jälkeen  entisöinnin. 

ja  niitä  tehdään  edelleen  uustuotantona. 
Myös  eri  laitteiden  uniikkeja  ja  harvinai¬ 
sempiakin  osia  löytyy  useimmiten  viral¬ 
lisina  tarvikkeina.  Esimerkiksi  äskettäin 
kunnostettuun  World  Cup  Socceriin  ja 
kirjoitettaessa  työn  alla  olevaan  Termina- 
tor  2:een  löytyi  hyvälaatuiset  uustuotan¬ 
to-osat. 

Kolikkoautomaattien  entisöijän  on 
kuitenkin  myös  osattava  rakentaa  ja  in¬ 
novoida.  Jos  koneen  runko  on  mätä,  ra¬ 
kennetaan  uusi.  Jos  osaa  ei  löydy  tutki¬ 
taan  ja  tehdään  uusi.  Tonin  käytettävissä 
on  laserleikkuri,  CNC-puujyrsin,  plasma- 
leikkuri  ja  suurkuvatulostin,  joilla  tarvit¬ 
tavat  osat  syntyvät. 

Esimerkiksi  Road  Riot  -kolikkopeliin 
on  tehty  kylkitaiteet  itse  tulostamalla, 
kun  taas  kahden  Star  Wars  Episode  1: 
Phantom  Menacen  valomiekat  olivat  mo¬ 
lemmat  rikki.  Varaosaa  ei  löytynyt  edes 
Euroopan  varaosatoimittajalta.  Niinpä 
valomiekka  teetettiin  lopulta  kylmäkato- 
diputkesta  mittatilaustyönä  tarvittavan 
diffuusoriputken  kanssa.  Tällä  alkupe- 
räisosa  voidaan  korvata  niin  hyvin,  että 
Cavenin  varaosa  on  jo  tuotteistettu  muille 
flipperiharrastajille  myytäväksi,  nykyai¬ 
kaista  tekniikkaa  käyttäväksi  tuotteeksi. 


Tekniikan  ohessa  myös  pelikenttä 
täytyy  puhdistaa.  Pahimmillaan  siihen  on 
pinttynyt  mönjäkerros  palloista,  tupakan¬ 
savusta  ja  baari-ilmastossa  leijuneesta 
liasta.  Huolellisen  puhdistuksen  jälkeen 
kenttä  korjausmaalataan  tarvittaessa. 
Lopuksi  vahataan  huolella  ja  huonokun¬ 
toisimmat  lakataan  uudelleen.  Lisäksi 


kentällä  on  runsaasti  pienempiä  osia  ja 
pintoja,  joita  puhdistetaan  ultraäänipe- 
surilla  sopivilla  myrkyillä.  Isommat  osat 
puhdistuvat  käsityönä  muovinhoitotuot- 
teilla.  Hienovaraisemmilla  aineilla  voi 
hioa  kevyesti  pintaa  kiiltävämmäksi  ja 
puhtaammaksi,  raaemmilla  työstetään 
pinttyneempää  moskaa. 


Paristovuoto,  tuo  pelien  ainainen  arkkivihollinen 

Terminator  2  -flipperi  atomeiksi  purettuna.  Kenttä  on  asennettu  erityiseen  kehtoon,  jossa  sitä  on 
kätevä  pyöritellä  ja  työstää. 


Terminator  2  -flipperin  alkuperäinen,  pelistä  poistettu  pääkallo,  virallinen  varaosa  sekä  laaduton 
kiinalainen  kopio. 


Reprocade  pähkinänkuoressa 


Toni  Caven  korjaa  peliautomaatteja  2012 
perustamansa  Reprocade  Oy:n  nimissä.  Al¬ 
kuvuodet  ovat  käytännössä  menneet  alan  ja 
tekniikan  opiskelemisessa  ja  peliautomaat¬ 
tien  kunnostuksessa.  Yrityksen  liikesuunni- 
telma  nojaa  kunnostettujen  automaattien 
myymiseen  ja  sijoittamiseen.  Käytännössä 
koneita  lainataan  esimerkiksi  baareihin,  bil- 
jardikerhoille  ja  muihin  yleisöä  viliseviin,  val¬ 
vottuihin  kohteisiin.  Konekauppaa  tehdään 
koko  EU:n  alueella,  konesijoittelua  Suomessa. 


Siinä  sivussa  tilaustöinä  kunnostetaan 
asiakkaiden  automaatteja  ja  luodaan  omia 
tuotteita,  kuten  itse  tuotettuja  varaosa- 
ratkaisuja  sekä  valmiiden  flipperiaihioiden 
sarjatuotantoa.  Näin  esimerkiksi  virtuaa- 
liflipperien  rakentajat  voivat  ostaa  valmiin 
standardikokoisen  rungon  virityksiään  var¬ 
ten. 

Töitä  ja  haasteita  urakassa  kuitenkin  riit¬ 
tää.  Siirtyminen  it-alalta  muinaisten  peliko¬ 
neiden  entisöijäksi  on  uskalias  siirto,  jossa  on 


Jos  pelin  softa  on  koneen  sielu,  niin  johdotus 
on  hermosto.  Indiana  Jones  -flipperin  hermos¬ 
to  koostuu  kymmenistä  metreistä  kaapelia. 


Star  Wars  Episode  1:  Phantom  Menace  -flippe¬ 
riin  ei  löytynyt  valomiekkaa,  joten  sellainen  piti 
tehdä  itse. 


poltettu  molemmista  päistä  ikää,  terveyttä 
ja  kanssaihmisten  kärsivällisyyttä.  Samalla 
se  on  selvä  osoitus  Cavenin  rakkaudesta  rau¬ 
taan,  käsityöhön  ja  hienoihin  pelikoneisiin, 
jotka  puhkuvat  niin  nostalgiaa  kuin  tarjoavat 
hienoja  pelihetkiä. 

"Uskon  siihen,  että  mikäli  jotain  asiaa 
rakastaa  ja  siihen  suhtautuu  intohimoisesti, 
niin  sen  saa  toimimaan.  Tämä  on  sellainen 
asia,  lähellä  sydäntäni",  Toni  tiivistää. 

World  Cup  Soccer  oli  remontin  alussa  täynnä  töhnää  ja  pelatessa  keskikentältä  murentuneen 
muovipallon  murusia. 


Rähjäisestä  kuppilaruususta  biljardisalin  kaunottareksi 


Artikkelia  työstäessämme  Reprocade  sijoitti 
World  Cup  Soccer  -flipperin  tamperelaiseen 
Galaxie  Center  -biljardiravintolaan.  Eikä  uskoi¬ 
si,  että  tämä  konekaunotar  oli  alkujaan  rähjäi¬ 
nen  kuppilaruusu.  Mitä  sille  oikein  tehtiin?  Toni 
kertoo: 

-  Kone  oli  poistettu  operoinnista  lähinnä 
sen  takia,  että  kentän  keskellä  ollut  pyörivä  jal¬ 
kapallo  oli  hajonnut  palasiksi.  Joka  puolella  pe¬ 
likenttää  oli  jalkapallon  kuminpalasia.  Lisäksi 
ohjainkortin  solenoidien  ohjaustransistoreita 
oli  pimeänä.  Ne  piti  käydä  läpi  ja  uusia. 

-  Pelikenttä  purettiin  täysin  siten,  ettei  sen 


päällä  ollut  ainuttakaan  osaa.  Alapuolellakin 
vain  osa  johtosarjaa.  Hajonneen  jalkapallon 
mutua  oli  joka  paikassa,  jopa  ramppien  pin¬ 
nassa  ja  pohjassa.  Kenttä  oli  muutenkin  ää¬ 
rettömän  likainen.  Päältä  lähti  monta  rätillistä 
mustaa  kuonaa.  Pallojämät  olivat  niin  tiukasti 
kiinni,  että  ne  lähtivät  vasta  asetonipesulla. 

-  Asetonikäsittelyn,  puhdistuksen,  kiillo¬ 
tuksen  ja  useamman  vahauksen  jälkeen  tilat¬ 
tiin  varaosat.  Uuden  jalkapallon  toimitus  kui¬ 
tenkin  kesti  niin  kauan,  ettei  kone  valmistunut 
MM-kisoihin.  Muuten  pystyttiin  jatkamaan  ko¬ 
neen  kunnostusta.  Kuluvat  osat,  holkit,  kumit, 


Kolmen  viikon  uurastuksen  tulos  on  näyttävä, 
alkuperäisen  tasoinen  pelikone. 


jouset,  kaikki  on  uusittu. 

-  Pelikentän  pohjaan  on  pistetty  ledit. 
Kaikki  eivät  tykkää  ledien  valosta,  mutta  me 
käytämme  tässä  leditekniikkaa.  Samaten 
bumppereihin  on  lisätty  vihreät  angel  eye  -kyl- 
mäkatodivalorinkulat  tuomaan  lisävaloa  kul¬ 
maan,  joka  muuten  olisi  aika  pimeä. 

-  Kaikkiaan  koneen  kunnostukseen  meni 
noin  kolme  viikkoa,  jos  ei  oteta  huomioon  sitä, 
että  varaosia  odotellessa  teimme  samaan  ai¬ 
kaan  myös  muita  koneita.  Mutta  nyt  pelikoke- 
muksen  pitäisi  olla  niin  uutta  vastaava,  kuin  20 
vuotta  vanhalla  laitteella  vain  pystyy. 


Tehdään  autenttisesta  tai  ei  tehdä 
ollenkaan 

Caven  pyrkii  korjauksissa  mahdollisim¬ 
man  täyteen  autenttisuuteen.  Jos  korja¬ 
usta  ei  voi  tehdä  niin,  että  tulos  vastaa 
alkuperäistä,  se  jätetään  tekemättä. 
Esimerkiksi  elektroniikkaa  ja  emolevyä 
myöten  ruostuneeseen  Xeviousiin  etsit¬ 
tiin  alkuperäinen  Namcon  emolevy,  jonka 
hankkiminen  kesti  muutaman  kuukau¬ 
den.  E mulaatio virityksiä  ei  edes  harkittu. 

Kolikkopeleihin  ei  myöskään  asen¬ 
neta  TFT-näyttöjä,  vaan  jos  koneeseen 
on  suunniteltu  putkinäyttö,  siihen  myös 
asennetaan  putki.  Toisaalta  koneisiin 
valmistetaan  ylimääräisiä,  pintapuoli¬ 
sesti  huomaamattomia  laserleikattuja 
prikkoja,  suojalevyjä,  jotka  suoj aavat  ko¬ 
vimmassa  käytössä  olevia  pintoja.  Erään 
koulukunnan  mukaan  suojat  ovat  väärää 
entisöintiä,  mutta  Caven  näkee,  että  on 
laitteen  etu,  jos  se  säilyy  näin  ehjänä  ja 
pelattavana  pidempään. 

"Prikka  saattaa  hajota  käytössä,  mut¬ 


ta  se  on  silloin  tarkoituksensa  täyttänyt. 
Flipperin  oma  muoviosa  on  edelleen 
ehjä." 

Jos  kone  toimii  huollon  ja  testauksen 
jälkeen,  se  kasataan  uudestaan  -  mutta 


yhdellä  muutoksella.  Pelikentän  alapuo¬ 
liseen  valaistukseen  käytetyt  perinteiset 
lamput  näet  korvataan  ledeillä.  Ledit 
ovat  mukavampia,  kestävämpiä  ja  hal¬ 
vempia,  eivätkä  ne  sen  enempää  haalista 

kentän  muovipinnoituksia  kuin  tuota 
hukkalämpöäkään.  Ledien  päällinen 
pelikenttä  ei  kuumene  tai  synnytä  vuo¬ 
sien  mittaan  kupruja  ja  kumpuja,  kun 
lamppujen  päällä  oleva  muovi  ja  puu 
elävät  keskenään.  Ylimääräisenä  bo¬ 
nuksena  värillisillä  ledeillä  voidaan 
myös  palauttaa  ja  vahvistaa  haalistu¬ 
neen  insertin  väriä.  Tarvittaessa  ken¬ 
tän  insertti  vaihdetaan. 

Puhdistus-  ja  kunnostusoperaation 
aikana  flipperi  muuten  leviää  melkoi¬ 
seksi  palapeliksi.  Yksittäisiä  isompia 
osia  irtoaa  useita  laatikollisia,  ihmisen 
hermostoa  muistuttava  johdotus  leviää 
hurjaksi  sykkyräksi,  rungosta  ja  muus¬ 
ta  tekniikasta  puhumattakaan.  Jos  flip¬ 
peri  vaatii  tilaa  pelatessa  tai  säilytyk¬ 
sessä,  niin  kunnostuksessa  sitä  vasta 
vaaditaankin.  Ulkopuolisesta  tuntuukin 
pikku  ihmeeltä,  että  kaikki  osat  lopulta 
löytävät  paikkansa.  Mutta  niin  se  johto- 
hässäkkäkin  vain  etsii  paikkansa,  mel¬ 
kein  itsestään. 

Jokaisen  koneen  alkutarkastukses¬ 
sa  on  käytettävä  myös  taloudellista 
suhteellisuudentajua.  Mihin  kunto-  ja 
hintaluokkaan  kone  entisöidään?  Jo¬ 
kaista  konetta  ei  kannata  tehdä  täy¬ 
delliseksi,  sillä  vähemmän  suositun 
flipperin  usean  tuhannen  euron  kun¬ 
nostustyö  johtaa  vain  koneeseen,  joka 
ei  kiinnosta  eikä  käy  kaupaksi.  Niin¬ 
pä  esimerkiksi  asiakkaiden  tilaaman 
kunnostustyön  taso  voidaan  sovittaa 
toivottuun  budjettiin.  Jostain  koneesta 
saatetaan  huoltaa  pelkkä  elektroniikka 
ja  tekniikka,  mutta  jättää  kosmeettiset 
asiat  sikseen. 

"Emme  tee  väkisin  keräilykappalei- 
ta",  Caven  ynnää  filosofiaansa. 

Mutta  kuinka  ihmeessä  kukaan  voi 
luopua  laitteesta,  jonka  kunnostukseen 
on  käytetty  satoja  työtunteja  ja  joka  on 
näin  lähellä  sydäntä?  Jopa  siitä  ihka  en¬ 
simmäisestä  flipperistä? 

"Ei  näihin  koneisiin  kuitenkaan  pa¬ 
rane  rakastua.  Nämä  ovat  pohjimmil¬ 
taan  vanerilaatikoita,  missä  kuula  liik¬ 
kuu  edestakaisin",  mies  vastaa. 

Niin  pragmaattisen  käytännöllistä. 
Silti,  oliko  vastauksessa  havaittavissa 
ripaus  epäröintiä?  & 


Tämä  artikkeli  on  tehty  yhteisöllisesti 
Skrollin  lukijoiden  avustuksella.  Toni 
Cavenin  haastattelun  litterointiavusta 
valtava  kiitos  näille  loistaville  henkilöil¬ 
le:  Ukko  Liukkonen,  Sakari  Lönn,  Kalle 
Mansikkaniemi,  Jussi  Niskanen,  Sami 
Rautiainen  ja  Ari  Tamminen. 


Softa 


GNU.Emcf 


Tekstieditori  vai  käyttöjärjestelmä? 


Veteraaniohjelmissa  historia  ja  nykyaika  kohtaavat.  GNU  Emacs  on  paljon  kokenut 
mutta  virkeä  softavanhus,  jolla  on  hyödyllistä  kerrottavaa  myös  nykyajan  nuorille. 


Teksti:  Teemu  Likonen 

Kuvat:  Manu  Järvinen,  Teemu  Likonen,  Luis  Fernandes,  Dmitry  Dzhus,  Oleg  Alexandrov,  Phil  Sung 


Tietokonemaailmassa  on  muutamia 
ohjelmistoja,  jotka  ovat  nousseet 
veteraanisarjaan  ja  nauttivat  ehkä 
kulttimainettakin.  Ne  ovat  softavanhuk- 
sia,  jotka  ovat  syntyneet  aikojen  alussa  ja 
joita  kehitetään  ja  käytetään  edelleenkin. 
Yksi  tällainen  legenda  on  GNU  Emacs, 
joka  on  paitsi  tehokas  tekstieditori  mutta 
paljon  muutakin. 

Yksi  Emacsin  pitkäaikaisen  suosion 
syistä  on  itse  ohjelmatyyppi.  Tekstieditori 
on  niin  yleiskäyttöinen  ohjelma,  että  sel¬ 
laista  tarvitaan  ilmeisesti  kaikkina  aikoi¬ 
na.  Editoriksi  ei  kuitenkaan  kelpaa  mikä 
tahansa  ohjelma,  varsinkaan  jos  muok- 
kaa  tekstejä  päivittäin.  GNU  Emacsin 
kaltaiset  laadukkaat  apuvälineet  tehos¬ 
tavat  työtä  ja  tekevät  siitä  mukavampaa. 

Mitä  ilmeisimmin  Emacsin  suosion 
syynä  on  myös  ohjelman  monipuolisuus. 
Se  ei  ole  pieni  suljettu  hiekkalaatikko 
vaan  avoin  järjestelmä,  jonka  avulla  voi 
toteuttaa  itseään.  Tämä  synnyttää  ohjel¬ 
man  ympärille  itse  tekemisen  kulttuuria 
ja  uusia  ideoita  tuottavan  yhteisön,  jonka 
aktiivisuus  hyödyttää  niin  ohjelman  käyt¬ 
täjiä  kuin  sen  kehittäjiäkin. 

Emacsin  kaltainen  softaveteraani 
ansaitsee  oman  esittelynsä  tietokone- 
kulttuurin  erikoislehdessä.  Useimmille 
Skrollin  lukijoille  ohjelma  lienee  jotenkin 
tuttu,  mutta  ehkä  on  silti  syytä  avata  sen 
rakennetta  vähän  syvemmin.  Emacs  on 
erityisesti  virittelyhenkisten  tehokäyttäji¬ 
en  suosiossa,  joten  tämä  artikkeli  tarkas¬ 
telee  editoria  juuri  siitä  näkökulmasta. 

Avoin  ohjelmointialusta 

Pohjimmiltaan  Emacs  ei  oikeastaan  ole 
tekstieditori  eikä  mikään  muukaan  sovel¬ 


lusohjelma,  vaan  se  on  eräänlainen  Lisp- 
ympäristö,  jossa  on  mukana  käyttöliitty- 
mätoimintoja.  Perusosat  on  ohjelmoitu 
C-kielellä,  ja  ne  sisältävät  Lisp-tulkin 
sekä  huolehtivat  matalan  tason  viestin¬ 
nästä  ohjelman  ja  käyttöjärjestelmän  vä¬ 
lillä.  Emacs  toimii  monissa  eri  laitteissa 
ja  käyttöjärjestelmissä,  ja  ytimen  tehtä¬ 
vänä  on  tarjota  laitteistosta  riippumaton 
Lisp-alusta. 

Karkeasti  ilmaistuna  Emacsin  muu 
sisältö  koostuu  Lisp-ohjelmointialustan 
päälle  rakennetuista  funktioista  ja  sovel¬ 
lusohjelmista.  Tästä  seuraa  esimerkiksi 
se,  että  edes  ohjelman  kehittäjien  ei  tar¬ 
vitse  ohjelmoida  C:llä  kovin  paljon,  vaan 
hekin  voivat  keskittyä  editorin  parantele- 
miseen  korkeatasoisella  Lisp-kielellä.  Toi¬ 
nen  seuraus  on  se,  että  Emacsin  käyttäjät 
voivat  muokata  editoria  ja  sen  asetuksia 
samalla  kielellä  kuin  sen  kehittäjätkin. 
Käyttäjiä  ei  siis  ole  suljettu  erilliseen 
skripti-  eli  komentosarjakielen  hiekka¬ 
laatikkoon,  vaan  hekin  pääsevät  suoraan 
käsiksi  itse  järjestelmään.  Emacs  Lispiä 
ei  voikaan  pitää  perinteisessä  mielessä 
skriptikielenä,  koska  se  on  myös  itse  jär¬ 
jestelmän  toteutuskieli. 

Käyttäjälle  annettu  vapaus  ja  valta 
voivat  hämmentää.  Mikäli  jokin  valmis 
toiminto  ei  miellytä,  voi  käyttäjä  tehdä 
siitä  oman  versionsa.  Kenellä  tahansa 
on  valta  vaikka  määritellä  koko  Lisp- 
ympäristö  uudelleen,  ja  kaiken  voi  tehdä 
dynaamisesti  ohjelman  käynnissäolon  ai¬ 
kana.  Käyttäjän  valtaa  lisää  myös  se,  että 
Lisp-kielet  ovat  ohjelmoitavia  ohjelmoin¬ 
tikieliä:  itse  kieltäkin  voi  siis  muokata  ja 
laajentaa  Lispillä  itsellään. 

Lopulta  Emacs  toki  on  myös  tekstie¬ 


ditori,  mutta  useimmat  tekstinmuokkaus- 
toiminnot  kuuluvat  seuraavalle  abstrak¬ 
tiotasolle,  joka  on  rakennettu  Lisp-tulkin 
päälle.  Editorin  toiminnot  ovat  tavallisia 
Lisp-funktioita  ja  asetukset  tavallisia 
Lisp-muuttujia.  Käyttöliittymässä  se  ei 
yleensä  suoraan  näy,  mutta  pinnan  alla 
kaikki  on  Lispiä.  Esimerkiksi  muuttujan 
f ill-column  avulla  määritetään  tekstirivin 
maksimipituus  editorin  tekstipuskurissa. 
Käyttäjän  ei  välttämättä  tarvitse  käsi¬ 
tellä  muuttujaa  ohjelmallisesti:  editorin 
käyttöliittymässä  on  sitä  varten  näppäin¬ 
komento  Ctrl+x  f,  joka  kutsuu  funktiota 
set-f ill-column,  joka  puolestaan  kysyy 
käyttäjältä  uutta  arvoa  muuttujalle  (lis¬ 
taus  1). 

Koska  Emacs  on  ohjelmointiympäris¬ 
tö,  se  ei  ole  rajoittunut  yksinomaan  teks¬ 
tin  muokkaamiseen,  vaan  sillä  voi  tehdä 
suunnilleen  millaisia  ohjelmia  tahansa. 


♦a 

Ohjelmatyyppi 

tekstieditori,  Lisp- 
ympäristö 

Ensimmäinen  julkaisu 

20.3.1985 

Uusin  versio 

24.3  (11.3.2013) 

Lisenssi 

GNU  General  Public 
License 

Toteutuskielet 

Emacs  Lisp,  C 

Kotisivu 

http://www.gnu.org/ 

software/emac5/ 

(defun  set-fill-column  (arg) 

"Set  'fill-column'  to  specified  argument. 

Use  \\[universal-argument]  followed  by  a  number  to  specify  a  column. 

Just  \\[universal-argument]  as  argument  means  to  use  the  current  column." 

(interactive 

(list  (or  current-pref ix-arg 

;;  VV  e  used  to  use  current-column  silently,  but  C-x  f  is  too  easily 
;;  typed  as  a  typo  for  C-x  C-f,  so  w e  turned  it  into  an  error  and 
;;  now  an  interactive  prompt. 

(read-number  "Set  fill-column  to:  "  (current-column))))) 

(if  (consp  arg) 

(setq  arg  (current-column))) 

(if  (not  (integerp  arg)) 

;;  Disallow  missing  argument;  it's  probably  a  typo  for  C-x  C-f. 

(error  "set-fill-column  requires  an  explicit  argument") 

(message  "Fill  column  set  to  %d  (was  %d)"  arg  fill-column) 

(setq  fill-column  arg))) 

Listaus  1.  Emacsin  käyttöliittymän  toiminnot  ovat  Lisp-funktioita.  Tämä  funktio  asettaa  tekstiri¬ 
vin  maksimipituuden. 


Siksi  sen  kolmantena  abstraktiotasona 
voidaankin  pitää  sovelluskerrosta,  joka 
sisältää  kaikenlaisia  perustoimintojen 
varaan  rakentuvia  ohjelmia.  Esimerkik¬ 
si  ohjelmointia  ja  ohjelmakoodin  muok¬ 
kausta  helpottavat  työkalut  kuuluvat  tä¬ 
hän  kerrokseen.  Kaikki  sovellukset  eivät 
suoraan  edes  liity  tekstin  muokkaami¬ 
seen,  sillä  Emacs  voi  toimia  myös  esimer¬ 
kiksi  laskimena  ja  kalenterina. 

Emacs  Lisp 

Lisp  on  yleisnimitys  tietyntyyppisten  oh¬ 
jelmointikielten  perheelle.  Emacsin  käyt¬ 
tämä  murre  on  nimeltään  Emacs  Lisp,  ja 
sen  erikoisalaa  on  tekstin  käsitteleminen. 
Emacs  Lisp  perustuu  pääasiassa  Mac- 
lisp-nimiseen,  lähinnä  1970-luvulla  käy¬ 
tettyyn  murteeseen  sekä  tietyssä  määrin 
myös  Common  Lispiin.  Esittelen  seuraa- 
vaksi  lyhyesti  Emacs  Lispin  luonnetta  ja 
sen  joitakin  erityispiirteitä.  Tämä  osio  on 
tarkoitettu  lukijoille,  jotka  tuntevat  ohjel¬ 
mointikielten  termistöä. 

Emacs  Lisp  on  niin  sanottu  Lisp-2,  eli 
se  sisältää  erilliset  nimiavaruudet  muut¬ 
tujille  ja  funktioille.  Tässä  mielessä  se  on 
kuin  Common  Lisp  eikä  Scheme,  jossa 
muuttujat  ja  funktiot  kuuluvat  samaan 
nimiavaruuteen  (Lisp-1).  Emacs  Lispissä 
ei  ole  Common  Lispistä  tuttuja  paketteja 
(package)  eli  nimettäviä  symbolien  ni¬ 
miavaruuksia,  vaan  kaikki  symbolit  kuu¬ 
luvat  samaan  nimiavaruuteen. 

Hyvin  pitkään  Emacs  Lisp  oli  sikäli 
vanhanaikainen,  että  se  sisälsi  pelkäs¬ 
tään  dynaamiset  muuttujat  (Lispin  ter¬ 
mein  Special  variables).  Nykyään  GNU 
Emacs  tukee  myös  leksikaalisia  muut¬ 
tujia  ja  sen  myötä  sulkeumia  ( closure ). 
Yhteensopivuussyistä  leksikaaliset  muut¬ 
tujat  eivät  ole  oletuksena  käytössä,  vaan 
ne  täytyy  kytkeä  erikseen  päälle  Lisp-tie- 
dostolle  tai  -puskurille.  Tavallisten  muut- 
tujatyyppien  lisäksi  Emacsin  muuttujilla 
voi  olla  tekstipuskurikohtainen  kiinnitys, 
joka  mahdollistaa  puskurikohtaiset  edito¬ 
rin  asetukset. 

Kieli  sisältää  normaaleja  ohjelmoin¬ 


tikielen  tietotyyppejä,  mutta  mukana 
on  lisäksi  tekstin  muokkaamisen  ja  edi¬ 
torin  käyttöliittymän  kannalta  erityisen 
hyödyllisiä  tyyppejä.  Esimerkiksi  teks- 
tipuskuri,  ikkuna  ja  prosessi  ovat  omia 
tyyppejään.  Mielenkiintoinen  piirre  on 
nimenomaan  puskurityyppi  ja  puskurien 
ensiluokkaisuus.  Puskuriobjektit  sisältä¬ 
vät  tekstin,  jota  editorissa  on  tarkoitus 
muokata.  Sisäisesti  Emacs  ja  sen  sovel¬ 
lusohjelmat  käyttävät  puskuriobjekteja 
myös  väliaikaiseen  tekstin  varastointiin 
ja  käsittelyyn. 

File  Edit  Options  Buffers  Tools  Custom  Help 


(type-of  (current-buffer))  =>  buffer 

Emacs  Lispin  merkkijonotyyppi  on 
paljon  monipuolisempi  kuin  tavallisissa 
ohjelmointikielissä.  Emacsissa  jokainen 
merkkijonon  merkki  voi  sisältää  rajatto¬ 
man  määrän  lisätietoa.  Tämä  on  toteutet¬ 
tu  Lispin  ominaisuuslistan  (property  list) 
avulla,  eli  lista  muodostuu  avain-arvo¬ 
pareista.  Myös  tekstipuskurin  sisältämiin 
merkkeihin  voi  kytkeä  samanlaisen  omi¬ 
naisuuslistan. 

Tekstin  ominaisuuksia  käytetään 
tekstiä  koskevan  semanttisen  tiedon  tal¬ 
lentamiseen  ja  merkin  ulkoasun  määrit¬ 
telemiseen  (väri,  fontti,  näkymättömyys 
yms.).  Merkkikohtaisten  ominaisuuksien 
lisäksi  on  olemassa  overlay-tyyppi,  joka 
määrittelee  tekstipuskurin  alueita  ja  kyt¬ 
kee  niihin  lisätietoa.  Overlay-objektien 
avulla  toteutetaan  esimerkiksi  pusku¬ 
rissa  olevia  painikkeita  ja  tekstinsyöt- 
tökenttiä.  Kuvassa  1  on  esimerkki  siitä, 
millaista  tietoa  voi  sisältyä  yhteen  pusku¬ 
rin  kohtaan. 

Omaa  olio-ohjelmointijärjestelmää  ei 
Emacs  Lispissä  ole,  mutta  erillisen  ohjel- 


MApply  y  Save  e  Undo  fr^Reset  ^^Uncustomize  ^^Help  Li  Exit 
For  help  using  this  buffer,  see  Easv  Customization  in  the  Emacs  manual. 

|  |earch  | 

Operate  on  ali  settings  in  this  buffer : 

Revert. . .  |  |  Apply  |  1  Apply  and  Save  | 


Emacs  group:  Customization  of  the  One  True  Editor. 

State  |:  visible  group  members  are  ali  at  standard  values. 
See  also  Manual . 


*Customize  Groupj^  Emacs*  Top  (3,42) 


(Custom) 


position:  116  of  1109  (10%K  column:  42 
character:  S  (displayed  as  [s|)  (codepoint  83,  #ol23,  #x53) 
preferred  charset:  ascii  (ASCII  (IS0646  IRV) ) 
code  point  in  charset:  0x53 
script:  latin 

syntax:  w  which  means:  word 

category:  .:Base,  L:Left-to-right  (strong),  a: ASCII,  1: Latin,  r: Roman 
to  input:  type  "C-x  8  RET  HEX -CODEPOINT"  or  "C-x  8  RET  NAME" 
buffer  code:  #x53 

file  code:  #x53  (encoded  by  coding  system  utf-8-unix) 
display:  by  this  font  (glyph  code) 

xft: -unknown-DejaVu  Sans  Mono-normal-normal-normal-*-14-*-*-*-m-0-isol0646-l  (#x36) 

Character  code  properties:  customize  what  to  show 
name:  LATIN  CAPITAL  LETTER  S 
general-category:  Lu  (Letter,  Uppercase) 
decomposition:  (83)  CS1) 

This  is  an  active  area  of  a  push-button  (widaet)Top. 


There  is  an  overlay  here: 


From  115  to  123 
button 
evaporate 
face 

follow-link 
help -ec ho 
keymap 
mouse- face 
pointer 

[backl 


push-button  (widaet)Top 

t 

custom-button 

nil 
f  Show! 

nil 

(custom-button-mouse) 

hand 


U:‘ 


*Help* 


AU  (1,0) 


(Help) 


Char:  S  (83,  #0123,  #x53)  point=116  of  1109  (10%)  column=42 


Kuva  1.  Ylemmässä  ikkunassa  painikkeita  ja  te  lesti  n  syöttö  kenttä.  Alemmassa  ikkunassa  tietoja 
kursorin  osoittamasta  puskurin  kohdasta. 

makirjaston  avulla  siihen  saa  Common 
Lispin  oliojärjestelmän  perusosat.  Kirjas¬ 
to  on  toteutettu  Emacs  Lispillä  itsellään, 
ja  se  toimitetaan  GNU  Emacsin  mukana. 
Myös  Common  Lispin  standardikirjaston 
tärkeimmät  osat  ovat  saatavissa  erillise¬ 
nä  laajennuksena,  joka  sekin  tulee  Emac¬ 
sin  mukana. 

Emacs  Lisp  -tiedostot  voidaan  kään¬ 
tää  tavukoodiksi,  jonka  suorittaminen 
on  nopeampaa  kuin  tavallisen  koodin. 
Tavukoodi  ajetaan  Lisp-tulkissa,  joten  se 
on  laitteistosta  riippumatonta  ja  siirret¬ 
tävissä  eri  GNU  Emacsien  välillä  sekä 
käyttöjärjestelmästä  toiseen. 

Tehoeditorin  on  tietysti  pystyttävä 
myös  viestimään  ulkoisten  prosessien  ja 
muun  käyttöjärjestelmän  kanssa.  Emac- 
sissa  ulkoinen  prosessi  voidaan  käynnis¬ 
tää  synkronisesti,  jolloin  Emacs  jää  odot¬ 
tamaan  prosessin  päättymistä.  Prosessi 
voi  olla  myös  asynkroninen,  eli  se  jää 
toimimaan  taustalle  samalla  kun  Emacs 
jatkaa  omaa  toimintaansa.  Asynkronis¬ 
ten  prosessien  avulla  Emacsiin  on  toteu¬ 
tettu  käyttöliittymä  esimerkiksi  ulkoisille 
oikolukuohj  elmille . 

Viestintä  ulkoisten  prosessien  kans¬ 
sa  voidaan  hoitaa  esimerkiksi  putkien 
kautta.  Myös  Unixin  pistokkeet  sekä 
verkkoprotokollat  tcp  ja  udp  ovat  käytet¬ 
tävissä,  ja  Emacs  voi  toimia  sekä  asiak¬ 
kaana  että  palvelimena.  Internetissä  on 
muuten  www-palvelimia,  joiden  softana 
on  Emacs. 

Ihan  täydellinen  "käyttöjärjestelmä" 
Emacs  ei  vielä  ole,  sillä  siitä  puuttuu 
moniajo.  Alustavia  kokeiluja  säikeiden 
toteuttamiseksi  Emacsissa  on  kylläkin 
jo  tehty,  mutta  lopulliseen  toteutukseen 
menee  vielä  aikaa.  Toinen  harmillinen 


puute  on  se,  että  Emacsissa  ei  ole  raja¬ 
pintaa  Lispin  ulkopuolisten  funktioiden 
kutsumiseen.  Käytännössä  ominaisuus 
tarkoittaisi,  että  Emacs  Lispistä  käsin 
voisi  hyödyntää  käyttöjärjestelmän  C- 
kielisiä  ohjelmakirjastoja.  Tämänkin  omi¬ 
naisuuden  toteutuksesta  on  jo  tehty  alus¬ 
tavia  suunnitelmia,  joten  ehkä  näemme 
senkin  tulevaisuudessa. 

Tekstieditori  vai  käyttöjärjestelmä? 

Emacsin  yleisin  käyttökohde  on  tietysti 
erityyppisten  tekstien  muokkaaminen. 
Ohjelma  sisältää  monipuoliset  muokkaus- 
komennot,  jotka  tekevät  työskentelystä 
tehokkaampaa  kuin  peruseditoreilla.  Uu¬ 
sia  toimintoja  voi  tietysti  ohjelmoida  itse¬ 
kin  niin  paljon  kuin  haluaa. 

Tavallisten  muokkaustoimintojen  li¬ 
säksi  monille  tekstityypeille  on  tarjolla 
aputoimintoja,  jotka  ymmärtävät  tekstiä 
vähän  syvällisemmin.  Ne  tekevät  ohjel¬ 
masta  älykkäämmän  kehitysympäristön, 
sillä  editori  ei  enää  käsittele  pelkkää 
tekstimassaa,  vaan  se  osaa  liikkua  ja  toi¬ 
mia  myös  tekstin  rakenteen  ja  semantii¬ 
kan  perusteella  ja  tarjota  apua.  Varsinkin 
Emacsin  ohjelmointitiloissa  on  paljon 
älykkäitä  toimintoja,  jotka  helpottavat 
ohjelmointia.  Emacs  saattaa  esimerkiksi 
käynnistää  taustalle  ohjelmointikielen 
ajonaikaisen  ympäristön,  jonka  avulla 
editorissa  näkyvä  teksti  kytkeytyy  suo¬ 
raan  kielen  objekteihin.  Myös  vianetsin- 
tätyökaluja  (debugger)  voi  käyttää  suo¬ 
raan  Emacsista  käsin. 

Jos  tekstieditori  ja  kehitysympäristöt 
eivät  vielä  riitä,  Emacs  voi  tarvittaessa 
olla  myös  symbolinen  laskin,  sähköpos¬ 
ti-  ja  nyyssiohjelma,  kalenteri-  ja  projek- 
tinhallintaohj  elma,  taulukkolaskentaoh¬ 


jelma  sekä  Twitter-  ja  irc-asiakas.  Sillä 
voi  pelata  myös  Tetristä  tai  tutkia  vaik¬ 
ka  Googlen  karttoja.  Kuvissa  2-7  on  esi¬ 
merkkejä  Emacsin  sovelluksista. 

Voisi  tietysti  kysyä,  mitä  järkeä  on 
tunkea  tekstieditoriin  kaikkea  mahdol¬ 
lista  -  käyttöjärjestelmäthän  ovat  asia 
erikseen.  Toisaalta  voiko  virittelijöitä  ja 

£">  t"  F0ll0"Up  |^R«ply  Q*>tl3  ^  Uud.c.d.  V 

"Ö  2014-06-06  18:31  Stefan  Monnier  U  S 

0  2014-06-06  18:33  Dmitry  Antipov  eval  proposals 

►R  2014-06-06  19:171  Paul  Eaqert  k 
0  2014-06-06  19:59“  Eli  Zaretskii 

0  2014-06-0620:14  Stefan  Monnier  U. 

0  2014-06-06  19:58  Stefan  Monnier  U- 

0  2014-06-06  22:01  John  Yates  Re:  From  etags  to  ctags? 

0  2014-06-07  18:05  Herring,  Davis  RE:  Sending  multiple  patches 

0  2014-06-07  20:28  Michal  Nazarewi  l_ E 


From:  Paul  Eggert  <eggert@cs.ucla.edu> 

Subject:  Re:  eval  proposals 

Newsgroups :  gmane.  emacs.  devel 

To:  Dmitry  Antipov  <dmantipov@yandex.  ru>, 

Emacs  development  discussions  <emacs-deveWgnu.  org> 

Date:  2614-86-06  09:17:13  -07:00 
Organization:  UCLA  Computer  Science  Department 

Dmitry  Antipov  urote: 

>  1)  Protection  against  C  stack  overflow  caused  by  enormously  huge 

>  'max-lisp-eval-depth 1 . 

Can't  we  rely  on  the  Virtual  memory  hardware  to  have  a  guard  page,  so 
that  Emacs  doesn't  need  to  check  for  stack  overflow  in  software?  That 
is,  Emacs  could  trap  the  SIGSEGV  and  do  the  right  thing. 

Perhaps  we  do  need  a  software  check  on  some  platforms,  but  in  that  case 
'stack_guard'  should  be  a  static  function,  not  a  macro.  Also,  it  does 
some  computation  that  could  be  done  once,  so  that  checking  for  stack 
overflow  is  just  a  compare-and-branch. 

>  2)  Capability  to  shrink  specpdl  stack  if  it  becomes  too  large. 

Multiplying  (specpdl_ptr  -  specpdl)  by  SPECPDL_SHRI NK_FACT0R  could  have 
problems  if  the  multiplication  overflows.  Choose  a  power-of-two 
SPECPDL_SHRINK_FACTOR  so  that  you  can  do  the  overflow  test  quickly  by 
division  (unsigned  right  shift)  instead. 


U: @ —  Vt  news: g. e. devel  Re:  eval  proposals  (1  part)  AU  (8,0)  (Ari 


Kuva  3.  Gnus  on  Emacsissa  toimiva  suosittu 
sähköposti- ja  nyyssiohjelma. 


E?  hä  r  O  W  :’"'c  cr*  L 


j-  Press  Biter  here  to  update  - 


/  about  1  hour  aqo: 


Uusi  Askrollilehti  löytyi  laatikosta.  Kannen  perusteella  kilpailee  vahvasti 
MM-kisojen  kanssa  vapaa-ajastani  tänään.  //  from  Twitter 
for  Windows  Phone  [Kempele,  Finland]  (retweeted  by  skrollilehti) 


(  t  i  '-'i-lilvV-i)  /  about  1  hour  aqo: 


Sailfish- sovellusten  tekeminen  ei  ole  rakettitiedettä,  uudessa  Skrollissa 
ohjeet  alkuun  AJollaHO  //  from 

Twitter  for  Mac 


iter  (  ethBlaster )  /  about  2  hours  ago: 

AJani  Lahti  Askrollilehti  Erikoinen  valinta  tilaajalahjaksi.  Ihmekään  ole, 
että  kääreet  kärsii.  //  from  Twitter  Web  Client  in  replv  to  Jani  Lahti 
(retweeted  by  skrollilehti) 


L  _  i:  ti)  /  about  2  hours  aqo: 

Tällä  kertaa  Askrollilehti  jaettiin  huomattavan  nopeasti  Tampereella  ja 
lehtikin  pysyi  ehjänä.  Muovikääre  kärsinyt.  http://t.co/Onl4KKeGmf  //  from 
Twitter  for  iPad  [Tampere,  Finland]  (retweeted  by  skrollilehti) 


(ha f r i_tl  )  /  about  3  hours  aqo: 

Juhannus  meneekin  kivasti.  Askrollilehti  tipahti  luukusta.  Huomaa  makee 
modeemikättely juliste  ’  ’  http://t.co/KOVds9Dz3i  //  from 

Twitter  for  Windows  Phone  (retweeted  by  skrollilehti) 


Kuva  2.  Vianetsintätyökalu  ohjelmoijan  apuna. 


Oijoijoi,  kiitos  Askrollilehti  ja  Awindvoona  hienosta  nostalgiajulisteesta! 

//  from  Twitter  for  Mac  [Finland]  (retweeted  by  skrollilehti) 

skrollilehtMPt : curl  icon]  Top  (1.0) (twitterina-mode) J 

Kuva  4.  Emacs  hallitsee  myös  tviittaamisen 
(tvvittering-mode). 

File  Edit  Options  Buffers  Tools  Help 


Kuva  5.  Perinteinen  venäläinen  palikkatesti 
Emacsissa. 

luovia  hakkereita  muka  jotenkin  pysäyt¬ 
tää?  Kun  ihmiset  saavat  käsiinsä  avoimen 
ohjelmoin  tialustan,  he  alkavat  rakentaa 
sen  varaan  kaikkea  mahdollista  maan  ja 
taivaan  väliltä.  Niin  vain  tapahtuu. 

Emacsin  käyttäjän  ei  onneksi  tarvitse 
huolestua  siitä,  että  ohjelma  itsessään 
paisuisi  aina  sitä  mukaa,  kun  joku  keksii 
tehdä  sille  uuden  kahvinkeittosovelluk- 
sen.  Kaikkea  ei  ole  pakko  asentaa,  ja  toi¬ 
saalta  kaikki  asennetut  sovelluksetkaan 
eivät  ole  tietokoneen  muistissa  yhtä  ai¬ 
kaa.  Emacs  lataa  ominaisuuksia  muistiin 
dynaamisesti,  tarpeen  mukaan.  Se  on 
vain  editori  ja  ohjelmointialusta,  jonka  jo¬ 
kainen  saa  rakentaa  sellaiseksi  kuin  itse 
haluaa. 

Joillekuille  Emacs  saattaa  kuitenkin 
muodostua  "käyttöjärjestelmäksi"  siitä 
syystä,  että  sillä  voi  tehdä  niin  monia  asi¬ 
oita.  Enää  tekstieditorissa  ei  välttämättä 
käväistä  väliaikaisesti,  vaan  sen  sisällä 
eletään  ja  sen  kautta  hallitaan  monia  teh¬ 
täviä.  Työskentely  voi  nimittäin  tehostua 
senkin  takia,  että  käytössä  on  jatkuvasti 
sama,  monipuolinen  ja  toiminnaltaan  yh¬ 
tenäinen  käyttöliittymä  ja  Lisp-ympäris- 
tö. 

Käsiksi  käyttöliittymään 

Ulkoisesti  Emacs  ei  ole  aivan  samanlai¬ 
nen  kuin  useimmat  nykyajan  ohjelmat. 
Osittain  tämä  tietysti  johtuu  ohjelman 
iästä:  editori  luotiin  aikana,  jolloin  tieto¬ 
koneet  ja  käyttöjärjestelmät  olivat  hyvin 
erilaisia.  Nykyajan  kiiltäviin  käyttöliit¬ 
tymiin  verrattuna  Emacs  voikin  näyttää 
aika  karulta.  Toisaalta  Emacsia  ei  ole 
sidottu  graafisiin  työpöytäympäristöihin, 
vaan  se  toimii  myös  tekstipäätteissä. 

Erilainen  käyttöliittymä  ei  kuitenkaan 
ole  pelkkä  historiallinen  jäänne.  Emacs 
on  tehokäyttäjän  luottotyökalu,  ja  siksi 
sen  käyttöliittymäkin  on  suunniteltu  sel¬ 
laiseksi,  että  työskentely  on  mieluummin 
tehokasta  kuin  aloittelijoille  helppoa.  Ta¬ 
vanomaisen  peruseditorin  oppii  nopeasti, 
mutta  ominaisuuksien  rajat  tulevat  pian 
vastaan.  Emacsin  oppimiskynnys  on  aluk¬ 
si  korkea,  mutta  toisaalta  se  pystyy  mi¬ 
hin  vain.  Pyrin  seuraavaksi  madaltamaan 
kynnystä  selventämällä  käyttöliittymän 
peruskäsitteitä. 

Ohjelman  muistissa  olevat  muokatta¬ 
vat  tekstikokonaisuudet  sijaitsevat  pus¬ 
kureissa  (buffer).  Esimerkiksi  kun  levyllä 
olevan  tiedoston  lataa  Emacsiin,  luodaan 
uusi  puskuri,  johon  tiedoston  sisältö  va¬ 
rastoidaan.  Sisäisesti  puskuri  on  Lisp-ob- 
jekti,  mutta  käyttöliittymän  kannalta  sitä 
voi  ajatella  tekstivarastona. 

Puskurin  sisältö  voi  olla  näkyvissä 
Emacsin  ikkunassa  (window),  jolloin 


File  Edit  Optiona  Buffers  Tools  Google  Naps  Help 

®  |Q  ©  ^jsave  ,  Undo  |  ^  Q  0& 


Kuva  6.  Sovellus  google-maps.el  tuo  koko  maailman  kartat  Emacsiin.  (Kartta:  ©  2014  Google  Ima- 
gery  ©  2014  Cnes/Spot  Image,  DigitalGIobe,  Landsat.) 


Next:  Distrlb . 

(emacs) Top 

The  Emacs  Editor 

□ 

Emacs  is  the  extensible,  customizable,  self-documenting  real-time 
display  editor.  This  manual  describes  how  to  edit  with  Emacs  and  some 
of  the  ways  to  customize  it;  it  corresponds  to  GNU  Emacs  version 
24.3.91. 

Up:  fdirl 

i  H 


lama  puskuri 
monessa  ikkunassa . 


If  you  are  reading  this  in  Emacs,  type  'h'  to  read  a  basil 
introduction  to  the  Info  documentation  system. 

For  information  on  extending  Emacs,  see  Emacs  Lisp(elisp)L 

Version  1.3  or  a 

"Distribution1' 

Front-Cover  Text| 

Texts  as  in  (a) 
section  entitledL 


(a)  The  FSF's  Ba 
ä-  »info*  (emac: 


°y  r  o 

Sama  puskuri 
monessa  ikkunassa. 

□ 


It  is  bound  to  C-a,  <home>. 
(beginning-of-visual-line  &optional  N) 


[Move  point  to  beginning  of  current  Visual  line. 
with  argument  N  not  nil  or  1,  move  forward  N  -  1  Visual  Iines  first. 
If  point  reaches  the  beginning  or  end  of  buffer,  it  stops  there. 

To  ignore  intangibility,  bind  'inhibit-point-motion-hooks '  to  t. 


U:(a**-  »scratch*  AU  (3,0) 
---  Emacs  Calculator  Hode  --- 
1:  23.2477856366 

Q 


U:@%*-  Calc:  12  Deq 


-uuu:fl**— i -uuu: 


M 

Emacs  Calculator  Trall 


AU  (1,0)  (Help)  - 


pi  3.14159265359 
*  11.6238928183 
»Q23. 2477856366 


J  U:@%*-  »Calc  Trail*  AU  (6, 


Kuva  8.  Yksi  Emacs-istunto  voi  sisältää  useita  kehyksiä,  jotka  voivat  puolestaan  sisältää  useita  ikkunoita. 

File  Edit  Options  Buflfers  Tools  Custom  Help 

i-jäApply  bJ  Save  ^^Undo  Reset  ^^Uncustomize  j^p.Help  u  Exit 

V  Shift  Select  Mode:  Toggle  of  f  (nil) 

|  State  |:  EDI TED,  shown  value  does  not  take  effect  until  you  set  or  save  it. 
When  non-nil,  shifted  motion  keys  activate  the  mark  momentarily .  Hi  de 

While  the  mark  is  activated  in  this  way,  any  shift-translated  point 
motion  key  extends  the  region,  and  if  Transient  Mark  mode  was  of f,  it 
is  temporarily  turned  on.  Furthermore,  the  mark  will  be  deactivated 
by  any  subsequent  point  motion  key  that  was  not  shift-translated,  or 
by  any  action  that  normally  deactivates  the  mark  in  Transient  Mark  mode. 

See  1 this-command-keys-shift-translated 1  for  the  meaning  of 
shift-translation. 

V  show  Trailing  Whitespace:  Toggle  of  f  (nil) 

State  :  STANDARD. 

Non-nil  means  highlight  trailing  whitespace.  Hi  de 

The  face  used  for  trailing  whitespace  is  ' trailing-whitespace 1 . 

This  variable  automatically  becomes  buffer-local  when  set  outside  Custom. 
However,  setting  it  through  Custom  sets  the  default  value. 

v  Tab  Width:  8 

State  |:  STANDARD. 

Distance  between  tab  stops  [for  display  of  tab  characters),  in  columns.  Hi  de 
NOTE:  This  Controls  the  display  width  of  a  TAB  character,  and  not 
the  size  of  an  indentation  step. 

This  should  be  an  integer  greater  than  zero. 

*Custömize  Group:  Editing  Basics*  51%  (61,25)  (Custom) 


Kuva  9.  Asetusten  muokkaaminen  onnistuu  myös  nappeja  painelemalla.  Ohjelmointitaitoa  ei  tar¬ 
vita. 


käyttäjä  pääsee  muokkaamaan  tekstiä. 
Puskureita  ei  kuitenkaan  ole  sidottu  ik¬ 
kunoihin,  eikä  kaikkien  puskurien  tarvit¬ 
se  olla  näkyvissä.  Emacsin  ikkunat  ovat 
vain  paikkoja,  joissa  puskurit  voidaan 
tarvittaessa  näyttää. 

Emacsin  ikkunat  puolestaan  sijait¬ 
sevat  kehyksissä  (frame).  Käytännössä 
kehys  muodostuu  työpöytäympäristön 
ikkunasta  tai  tekstipäätteen  ruudusta. 
Yhdessä  Emacs-istunnossa  voi  olla  useita 
kehyksiä,  joista  osa  voi  olla  työpöytäym¬ 
päristön  ikkunoita  ja  osa  tekstipäätteen 
ruutuja  (kuva  8). 

Kaikki  editorin  toiminnot  ovat  Lisp- 
funktioita,  mutta  Emacs  tekee  eron 
tavallisten  funktioiden  ja  vuorovaikut¬ 
teisten  funktioiden  välillä.  Jälkimmäisiä 
sanotaan  myös  komennoiksi  (command), 
ja  niitä  voi  suorittaa  helpommin  ohjel¬ 
man  käyttöliittymästä.  Komennot  onkin 
tarkoitettu  nimenomaan  käyttäjää  var¬ 
ten,  ja  ne  saattavat  kysyä  käyttäjältä  li¬ 
sätietoja.  Kaikki  komennot  voi  suorittaa 
näppäilemällä  Alt+x  ja  antamalla  komen¬ 
non  eli  Lisp-funktion  nimen.  Tärkeimmät 
komennot  on  myös  sidottu  näppäimiin 
tai  näppäinyhdistelmiin,  valikon  tai  työ¬ 
kalupalkin  toimintoihin  tai  hiiren  painik¬ 
keisiin. 

Emacsissa  on  paljon  erilaisia  toimin¬ 
tatiloja  eri  tehtäviä  varten.  Tila  on  tiettyä 
tarkoitusta  varten  luotu  editorin  asetus¬ 
ten  ja  toimintojen  kokonaisuus.  Esimer¬ 
kiksi  eri  ohjelmointikieliä  varten  on  tehty 
omat  tilansa,  samoin  vaikka  sähköpostin 


kirjoittamiseen. 

Tilat  jaetaan  pääasiallisiin  tiloihin 
(major  mode)  ja  aputiloihin  (minor  mode). 
Kaikilla  tekstipuskureilla  on  aina  voimas¬ 
sa  yksi  pääasiallinen  tila,  joka  määräytyy 
usein  automaattisesti  muokattavan  tie¬ 
doston  tyypin  mukaan.  Pääasiallinen  tila 
määrittelee  tavallisesti  asetuksia,  näp¬ 
päinkomentoja  ja  muita  toimintoja,  jotka 
helpottavat  tekstin  muokkaamista.  Myös 
tekstin  merkitseminen  väreillä  -  esimer¬ 
kiksi  ohjelmakoodin  syntaksin  perusteel¬ 
la  -  kuuluu  yleensä  pääasiallisen  tilan 
tehtäviin. 

Aputilat  puolestaan  ovat  yleisiä  tai 
väliaikaisia  tarpeita  varten.  Niitä  voi 
olla  käytössä  useita  samanaikaisesti,  ja 
ne  voivat  olla  globaaleja  (käytössä  kaik¬ 
kialla)  tai  puskurikohtaisia.  Esimerkiksi 
oikolukutoiminto  toteutetaan  puskuri- 
kohtaisen  aputilan  avulla.  Näin  oikolu¬ 
ku  voidaan  kytkeä  päälle  missä  tahansa 
puskurissa  ja  se  toimii  pääasiallisen  tilan 
rinnalla. 

Tila  kytketään  päälle  suorittamalla 
sen  käynnistyskomento.  Esimerkiksi  ta¬ 


vallisen  tekstin  muokkaamista  varten 
on  olemassa  tila  nimeltä  text-mode,  joka 
kytketään  päälle  suorittamalla  samanni¬ 
minen  komento:  Alt+x  text-mode.  Tilojen 
nimet  ja  niiden  käynnistyskomennot  lop¬ 
puvat  sanaan  "-mode". 

Emacsin  peruskäyttö  ei  vaadi  kovin 
paljon  Lisp-kielen  osaamista  -  ei  välttä¬ 
mättä  yhtään.  Asetusten  muokkaamiseen 
on  nimittäin  tehty  helppo  käyttöliittymä, 
joka  tarjoaa  esimerkiksi  painikkeita,  vali¬ 
koita  ja  tekstinsyöttökenttiä,  joiden  avul¬ 
la  asetuksia  voi  muuttaa  (kuva  9).  Käyt¬ 
töliittymään  pääsee  valikosta  Options  -► 
Customize  Emacs.  Se  helpottaa  asetus¬ 
ten  muokkaamista  ja  varsinkin  alkuun 
pääsyä  mukavasti,  mutta  valitettavasti 
Emacs-velhoksi  pääsee  vain  ottamalla 
Lisp-kieli  haltuun. 

Velhoksi  kasvamisessa  Emacsin  kat¬ 
tavista  ohjekirjoista  on  suuri  apu.  Kaikki 
komennot  ja  muuttujat  sisältävät  omat 
dokumenttinsa,  jotka  saa  helposti  nä¬ 
kyviin  editorin  käyttöliittymästä.  Sekä 
Emacs-editoria  että  Emacs  Lisp  -kieltä 
käsitellään  myös  omissa  hypertekstimuo¬ 
toisissa  dokumenteissaan.  Ohjeet  löyty¬ 
vät  Help-valikosta  tai  Ctrl+ h -näppäinyh¬ 
distelmän  takaa.  Aloittelijan  kannattaa 
lähteä  liikkeelle  oppaasta  Help  ->  Emacs 
Tutorial,  joka  neuvoo  perusasioissa  kä¬ 
destä  pitäen. 

Vanhalla  on  sanottavaa 

Nykyaikana  moni  ei  taida  tietää,  miten 
tehokasta  tekstinmuokkaus  ennen  oli. 
Suuret  peruskäyttäjien  joukot  eivät  ehkä 
lainkaan  tarvitse  erillistä  tekstieditoria, 
eivätkä  tekstinkäsittely-  ja  muiden  ohjel¬ 
mien  sisäiset  editoritkaan  ole  kehittyneet 
kovin  pitkälle.  Ennen  tekstieditorit  olivat 
kuitenkin  niin  keskeinen  työkalu,  että 
niiltä  vaadittiin  paljon  ja  ne  kehitettiin 
taitaviksi.  Sellaisesta  kulttuurista  Emacs 
on  kotoisin. 

GNU  Emacs  -vanhuksella  on  opetetta¬ 
vaa  nykyajalle  myös  siinä,  että  ohjelman 
käyttäjälle  kannattaa  antaa  vapautta.  Sil¬ 
loin  ei  tarvitse  rimpuilla  niin  paljon  ohjel¬ 
man  kehittäjän  kekseliäisyyden  rajoissa, 
vaan  rajana  on  pikemminkin  käyttäjän 
oma  mielikuvitus.  Vapaus  on  sitä  paitsi 
aika  koukuttavaa. 


Mukaan  yhteisöön 

Sähköpostilistat 
ja  nyyssit 

http://savannah.gnu.org/mail/?group=emacs 

Gmane:  gmane. emacs.* 

Usenet:  gnu. emacs.*,  comp. emacs 

Irc 

#emacs  (Freenode) 

Wiki 

http://www.emacswiki.org/ 

Blogeja 

http://planet.emacsen.org/ 

Sovellusten 

julkaisualustoja 

Melpa:  http://melpa.milkbox.net/ 

Marmalade:  http://marmalade-repo.org/ 

Emacsin  historia 

Massachusettsin  teknillisessä  korkea¬ 
koulussa  (MIT)  syntyi  1960-luvun  alussa 
editori  nimeltä  Teco  eli  Tape  editor  and 
corrector,  myöhemmin  Text  editor  and 
corrector.  Sen  kehittäjä  Daniel  Murphy 
halusi  PDP-1 -tietokoneelle  tehokkaan 
työkalun  ohjelmien  kirjoittamiseen  ja  ke¬ 
hitti  oman  tekstieditorin.  Teco  sisälsi  jo 
varhain  yksinkertaisen  ohjelmointikielen, 
jonka  erikoisalaa  on  tekstin  muokkaami¬ 
nen. 

Richard  Stallman  ja  muut  MIT:n  hak¬ 
kerit  käyttivät  Tecoa  vielä  1970-luvulla- 
kin.  Tietokoneena  oli  PDP-10  ja  käyttö¬ 
järjestelmänä  MIT:n  oma  Incompatible 
Timesharing  System  (ITS).  Käyttäjät 
parantelivat  Tecoa  ja  kirjoittivat  sille 
makro-ohjelmia,  jotka  helpottivat  työs¬ 
kentelyä.  Tecon  alkuperäinen  editori  al¬ 
koi  jäädä  syrjään,  ja  ohjelmaa  käytettiin 
vain  alustana,  jonka  varaan  rakennettiin 
parempia  tekstieditoreja. 

Guy  Steele  ja  Richard  Stallman  yh¬ 
distivät  parhaat  ideat  ja  loivat  Tecolle 
makropaketin  nimeltä  Emacs  (Editing 
macros),  josta  tulikin  hyvin  suosittu 
editori  MIT:n  hakkeripiireissä.  Se  oli  jo 
tuolloin  dynaaminen  ohjelmointi-  ja  edi- 
toriympäristö,  jota  pystyi  muokkaamaan 
ohjelman  ollessa  käynnissä.  Steele  jät¬ 
täytyi  pian  alun  jälkeen  pois,  ja  Stallman 
kehitti  Emacsia  muutaman  vuoden. 

1970-luvun  lopulla  Emacs-editorista 
alettiin  tehdä  versioita,  jotka  eivät  enää 
perustuneet  Tecoon.  Yksi  tällainen  uuden 
sukupolven  emacs  oli  Bernard  Green¬ 
bergin  Multics  Emacs  (1978),  joka  ohjel¬ 
moitiin  kokonaan  Lisp-kielellä.  Toinen  oli 
James  Goslingin  tekemä  Gosling  Emacs 
(1981),  joka  on  ensimmäinen  Unix-käyt¬ 
töjärjestelmässä  toimiva  emacs.  Se  ohjel¬ 
moitiin  C-kielellä,  ja  sen  ohjauskielenä  on 
ulkoisesti  Lispiä  muistuttava  Mocklisp. 
Monia  muitakin  emacs-editoreja  ilmestyi 
samoihin  aikoihin. 

GNU  Emacs 

Richard  Stallman  oli  vakuuttunut,  että 
Lisp  olisi  oikea  kieli  uudelle  emacsille  - 
niin  editorin  toteutukseen  kuin  sen  käyt¬ 
täjillekin.  Editorin  ydin  piti  kuitenkin  oh¬ 
jelmoida  C-kielellä,  jotta  se  olisi  tehokas 
ja  yhteensopiva  Stallmanin  Unix-tyyppi¬ 
sen  käyttöjärjestelmän,  GNUn  kanssa. 

GNU  Emacs  -projekti  käynnistyi 
vuonna  1984.  Sen  varhainen  kehitys¬ 
vaihe  eli  ensimmäiset  versiot  1.12:een 
saakka  eivät  olleet  julkisia.  Sitten  versio¬ 
numerosta  pudotettiin  alusta  pois  "1.",  ja 
ensimmäinen  julkaistu  versio  oli  13,  joka 
näki  päivänvalon  20.3.1985.  Aika  pian 


XEmacs-editorista  ei  ole  julkaistu  uusia  versioita  vuoden  2009 
jälkeen. 


Stallmanin  ja  kumppanien 
GNU  Emacs  korvasi  muut 
emacs-tyyppiset  editorit 
U nix-j  ärj  e  s  telmis  sä . 

Uusia  julkaisuja  teh¬ 
tailtiin  80-luvun  lopulla 
ja  90-luvulla  hitaanlaises¬ 
ti.  2000-luvun  alkukin  oli 
rauhallinen,  mutta  version 
22.1  julkaisemisen  jälkeen 
(2007)  uusia  ominaisuuk¬ 
sia  on  lisätty  nopeampaan 
tahtiin. 

Kehityksen  päävastuul- 
lisena  on  toiminut  vuoteen 
2008  saakka  Richard  Stall¬ 
man,  joskin  hän  on  välillä 
pitänyt  taukoja.  Vuonna 
2008  ylläpitovastuun  ot¬ 
tivat  Stefan  Monnier  ja 
Chong  Yidong  ja  vuodesta 
2013  alkaen  Stefan  Monnier  yksin.  Viime 
vuosina  Stallman  on  osallistunut  varsi¬ 
naiseen  ohjelmointiin  vain  harvaksel¬ 
taan,  mutta  hänen  tilillään  on  edelleen 
selvästi  suurin  osa  koodimuutoksista. 

Alla  on  poimintoja  tärkeimmistä  jul¬ 
kaisuista  ja  muutoksista  2000-luvulla. 
Lista  ei  sisällä  kaikkia  pienempiä,  lähin¬ 
nä  bugien  korjaamiseksi  tehtyjä  julkaisu¬ 
ja. 

•  Versio  21.1  (28.10.2001):  vaihtuvanle- 
vyiset  fontit,  työkalupalkki,  grafiikka 
tekstin  seassa,  tuki  Lesstif-  ja  Motif- 
käyttöliittymäkirj  as  töille . 

•  Versio  22.1  (2.6.2007):  tuki  GTK+- 
käyttöliittymäkirjastolle,  OS  X- ja 
Windows  (Cygwin)  -tuki,  laskin,  irc- 
asiakas,  Org-tila. 

•  Versio  23.1  (29.7.2009):  kunnollinen 
Unicode-tuki,  daemon-palvelin,  pdf- 
tuki. 

•  Versio  24.1  (10.6.2012):  sovelluspa- 
kettivarastot,  kaksisuuntainen  teksti, 
leksikaaliset  Lisp-muuttujat. 

•  Versio  24.3  (11.3.2013):  uusin  versio. 

Muita  emacseja 

Edellä  on  kuvattu  melko  suora  kehi¬ 
tyskulku  GNU  Emacsin  näkökulmasta, 
mutta  kokonaisuutena  emacs-tyyppisten 
editorien  historia  on  rönsyilevämpi.  His¬ 
toriaan  kuuluu  toisistaan  täysin  erillisiä 
editoreja  mutta  myös  toisen  emacsin  läh¬ 
dekoodiin  perustuvia  kehity shaaroj a. 

•  Eine  (1976),  Zwei  (1978),  Zmacs 
(1980).  Lispin  eri  murteilla  ohjelmoi¬ 
tuja  emacs-editoreja,  joita  käytettiin 
Lisp-koneissa. 

•  Unipress  Emacs  (1983).  James  Gos¬ 
lingin  julkaisema  kaupallinen  editori, 
joka  perustuu  Gosling  Emacsiin. 

•  Epoch  (1988-1990).  GNU  Emacs 


18:aan  pohjautuva  versio,  joka  paransi 
silloista  graafista  käyttöliittymää.  Yh¬ 
distyi  myöhemmin  Lucid  Emacsiin. 

•  Lucid  Emacs  (1992-1994).  GNU 
Emacs  19:n  kehitysversioon  pohjau¬ 
tuva  editori,  jota  Lucid  Inc.  -yhtiö 
toimitti  asiakkailleen  oman  C/C ++ -ke¬ 
hitysympäristönsä  mukana.  Graafinen 
käyttöliittymä  oli  kehittyneempi  kuin 
GNU  Emacsissa. 

•  XEmacs  (1994-2009).  Lucid  Emacsin 
jatkaja.  XEmacsiin  tehtiin  esimerkiksi 
parempi  graafinen  käyttöliittymä,  dy¬ 
naamisesti  ladattavat  moduulit,  Lisp- 
rajapinta  tietokantoihin  (SQL  ym.) 
sekä  eräitä  uusia  Lisp-tietotyyppejä. 
Aikoinaan  XEmacs  oli  kehittyneempi 
kuin  GNU  Emacs. 

•  SXEmacs  (2004-).  XEmacsiin  perustu¬ 
va  versio,  joka  sisältää  muun  muas¬ 
sa  rajapinnan  ulkoisten  C-kielisten 
ohj  elmakirj  astoj  en  hyödyntämiseen 
Lisp-ohjelmista  käsin. 

•  Microemacs,  Mg,  Zile  ym.  On  olemas¬ 
sa  useita  erilaisia  pikku-emacseja, 
jotka  toteuttavat  ainakin  tärkeimmät 
muokkaustoiminnot  ja  käyttöliittymän 
perusosat. 

Tällä  hetkellä  GNU  Emacs  on  suurista 
emacseista  ainoa,  jota  kehitetään  aktii¬ 
visesti.  Se  on  emacseista  nykyaikaisin  ja 
pisimmälle  kehitetty.  Sen  lisäksi  joitakin 
pikku-emacseja  kehitetään  edelleen.  & 


Jurppiiko,  että  Skrollissa  on  näin  iso  juttu 
Emacsista  mutta  Virnistä  ei  mainita 
halaistua  sanaa?  Kirjoita  meille  hyvä 
Vim-juttu,  niin  julkaisemme  sen  ilomielin! 
Skrolliin  voi  tarjota  juttuja  osoitteeseen 
aineistot@skrolli.fi.  Jutuista  maksetaan 
pieni  palkkio. 

Trackerien  tarina  -  modit  soivat  yhä 

Tracker-ohjelmilla  tehty  musiikki  on  ollut  osa  tietokoneharrastusta  ja  etenkin  demoske- 
neä  jo  1980-luvun  lopusta  alkaen.  Luomme  lyhyen  katsauksen  siihen,  miten  kaikki  sai 
alkunsa,  ja  tapaamme  muutaman  alan  pitkän  linjan  harrastajan,  jotka  kertovat,  mistä  on 
menty  ja  mihin  on  tultu. 

Teksti:  Jari  Sihvola  Kuvat:  Manu  Pärssinen,  Antti  Kiuru,  Jouko  Karhula,  Pasi  Sakala 


Commodore  64:n  Soundmonitor. 


Soundtracker  (1988). 


Tracker-musiikin  syntyaikana, 
1980-luvun  loppupuolella,  16-bit- 
tiset  kotitietokoneet  Atari  ST  ja 
Commodore  Amiga  jättivät  molemmat 
jälkensä  musiikin  tekoon,  mutta  kovin 
eri  tavoilla.  Atari  ST:stä  oli  tullut  musiik¬ 
kiteollisuuden  käyttämä  standardi  MIDI- 
musiikissa,  jossa  nuottidata  työstetään 
tietokoneella  varsinaisten  äänien  tulles¬ 
sa  esimerkiksi  syntetisaattorista  tai  ul¬ 
koisesta  äänimoduulista,  joihin  tietokone 
on  yhdistetty  MIDI-kaapelilla.  Atarilla  sai 
tuolloin  alkunsa  muun  muassa  edelleen 
tunnettu  Steinbergin  Cubase- ohjelmisto. 

Amigalle  syntyi  puolestaan  harraste¬ 
lijoiden  suosimia  tracker-ohjelmia,  joilla 
kuka  tahansa  pelkän  tietokoneen  omis¬ 
taja  pystyi  tekemään  "aidon  kuuloista" 
sampleihin  (ääninäytteisiin)  perustuvaa 
musiikkia.  Tämä  ei  ollut  sattumaa,  vaan 
johtui  siitä,  että  Amigassa  oli  PCM:ää 
eli  analogisesta  lähteestä  digitaalisek¬ 
si  muunnettua  ääntä  tukeva  Paula-piiri. 
Myös  aiemmat  tietokoneiden  äänipiirit 
pystyivät  toistamaan  samplattua  ääntä, 
koska  mikä  tahansa  äänenmuodon  ohjaus 
mahdollistaa  jonkin  tasoisen  PCM-äänen 
luomisen.  Ilman  rautatukea  tämä  kuiten¬ 
kin  tapahtuu  prosessoriajan  ja  äänenlaa¬ 
dun  kustannuksella,  mikä  asetti  huomat¬ 
tavat  rajat  tällaisen  äänen  käytölle. 

Saksalaisen  Karsten  Obarskin  The  Ulti- 
mate  Soundtracker  valmistui  Amigalle  vuo¬ 
den  1987  joulukuussa.  Se  julkaistiin  alun 
perin  kaupallisena  ohjelmana,  julkaisijana 
heikkolaatuisia  pelejä  tehtaillut  E  AS. 

Muihin  aikansa  musiikkiohjelmiin 
verrattuna  siinä  oli  kaksi  huomionar¬ 
voista  piirrettä.  Ensinnäkin  sen  erittäin 
yksinkertainen  ja  selkeä  käyttöliittymä 
perustui  sävelten  latomiseen  muinaisten 
automaattipianojen  tapaan  pystysuun¬ 
nassa  rullaaviksi  jaksoiksi  eli  patter- 
neiksi.  Toiseksi,  soitinääninä  käytettiin 
nuottidatan  kanssa  samaan  tiedostoon 
eli  moduuliin  (.mod)  tallennettavia  PCM- 
sampleja.  Varhaisissa  trackereissä  samp- 
let  pystyi  lataamaan  vaihtoehtoisesti 
myös  erillisiltä  soitinlevykkeiltä,  mutta 
tämä  tapa  ei  vakiintunut. 

Joitain  käyttöliittymän  piirteitä,  kuten 
juuri  pystysuunnassa  rullaava  nuottidata, 
oli  lainattu  Commodore  64:n  SoundMoni- 
tor-ohjelmasta.  Sen  oli  vuotta  aiemmin 
laatinut  myöhemmin  pelimuusikkona 
mainetta  niittänyt  Chris  Hulsbeck. 

Amigan  varhaisista  tracker-kappa- 
leista  on  helppo  kuulla,  että  samat  iän¬ 
ikuiset  soitinsamplet  olivat  ahkerassa 
käytössä.  Usein  ne  olivat  peräisin  ST- 
01 -nimiseltä  samplelevykkeeltä.  Tämä 
ilmiö  liittyi  paitsi  ihmisten  oppimatto¬ 
muuteen,  myös  siihen,  ettei  Amigassa 


ollut  vakiovarusteena  äänen  sisääntuloa, 
vaan  se  piti  hankkia  erillisenä  laajennok- 
sena.  Samplejen  laatu  kuitenkin  parani 
ajan  myötä.  Toisaalta  vastakkaisena  ten¬ 
denssinä  syntyi  esimerkiksi  brittiläisen 
4-matin  (Matthew  Simmonds)  johdolla 
1980- ja  1990-lukujen  vaihteessa  niin  sa¬ 
nottu  chiptune-musiikki.  Siinä  käytettiin 
tarkoituksella  8-bittisten  koneiden  ääniä 
muistuttavia  piipittäviä  loopattuja  samp- 
leja,  joissa  lisäetuna  oli  vähäinen  levyti¬ 
lan  ja  muistin  tarve. 

SoundTracker  kehittyy 
kollektiivisesti 

SoundTrackerin  ja  laajemminkin  tracke- 
rien  alkuvaiheet  muodostavat  suhteelli¬ 
sen  mielenkiintoisen  episodin  tietokone¬ 
ohjelmistojen  historiassa.  Alkuperäinen 


Obarskin  ohjelma  oli  kaupallinen  hutilau- 
kaus,  mutta  se  alkoi  levitä  nopeasti  har¬ 
rastajien  parissa  uusina  versioina,  joissa 
ohjelman  koodia  oli  ronkittu  omin  päin. 

Ensimmäisen  oman  muunnellun 
SoundTrackerinsa  julkaisi  muuan  hollan¬ 
tilainen  krakkeri  helmikuussa  1988.  Koo¬ 
din  muokkaus  onnistui  ilman  lähdekoo¬ 
dia  käyttämällä  disassembler-ohjelmia, 
jotka  kääntävät  binäärimuotoisen  koodin 
takaisin  assembly-kieleksi. 

Kun  tietokoneharrastajat  tajusivat, 
miten  kätevästi  SoundTrackerilla  sai  teh¬ 
tyä  totuttua  komeammalta  kuulostavaa 
musiikkia,  seurasi  kunnioitettavat  mitta¬ 
suhteet  saanut  prosessi,  jossa  ohjelman 
kehitys  jakaantui  moniin  itsenäisiin  haa¬ 
roihin.  Matkan  varrella  ohjelman  nimikin 
vaihtui  moneen  kertaan,  kun  ties  kuinka 

monet  tahot  tekivät  siitä  oman  julkaisun¬ 
sa.  Ohjelmissa  oli  yhteensopimattomuus- 
ongelmia  Amigan  käyttöjärjestelmän  eri 
versioiden  ja  lisälaitteiden  kanssa,  missä 
kehittelijöillä  riittikin  korjailemista. 

Obarski  itse  on  jälkeenpäin  harmitel¬ 
lut  sitä,  että  monet  pistivät  muokatut  ver¬ 
sionsa  hänen  ohjelmastaan  täysin  omiin 
nimiinsä,  mutta  on  toisaalta  tyytyväise¬ 
nä  katsellut  tekeleensä  kauaskantoisia 
seurauksia.  C-lehden  numerossa  4/1989 
kiiteltiin  SoundTrackerin  olevan  "todella 
laadukasta  public  domainia".  Ohjelman 
tarkempi  syntyhistoria  täisikin  aikanaan 
jäädä  useimmilta  epäselväksi. 

Vuonna  1989  ohjelman  kehittyneim¬ 
män  version  julkaisivat  ruotsalaiset  ni¬ 
mellä  NoiseTracker.  Seuraavana  vuonna 
ilmaantunut  niin  ikään  ruotsalainen  Pro- 
tracker  jäi  lopulta  Amigan  suosituimmak¬ 
si  trackeriksi. 

Myös  tyhjältä  pohjalta  koodattuja 
kokonaan  uusia  tracker-ohjelmia  syntyi. 
Niistä  nimekkäin  oli  Teijo  Kinnusen  Octa¬ 
MED.  Siihen  kuului  esimerkiksi  Amigan 
neljän  äänikanavan  jako  ohjelmallisin 
keinoin  kahdeksaan,  MIDI-tuki  sekä  mah¬ 
dollisuus  käyttää  samplejen  sijaan  tyh¬ 
jästä  generoituja  synteesiääniä.  PCM:ää 
tukeva  äänipiiri  antaa  näet  periaattees¬ 
sa  vapaat  kädet  luoda  mitä  tahansa  ää- 
nenmuotoja  -  pitää  vain  osata  kuvailla 
ne  tietokoneelle.  Myöhempien  aikojen 
Amiga-trackereista  muistetaan  parhaiten 
samplejen  sijaan  kokonaan  synteettisiin 
chip-ääniin  keskittynyt  AHX  (1996). 

PC-koneet  ja  trackerien  toinen 
sukupolvi 

Amigalla  tracker-musiikista  tuli  standar¬ 
di  myös  pelimusiikkiin,  PC-koneiden  pelit 
tukeutuivat  1990-luvun  alussa  yleensä 
Yamahan  FM-synteesiin  perustuviin  ääni- 
piireihin.  Tietä  viitoitti  Adlib-äänikortti, 
jonka  julkaisun  jälkeen  (1987)  FM-syn- 
teesi  alkoi  yleistyä  muillakin  valmistajil¬ 
la. 

Siihen,  miksi  tracker-musiikkia  kuul¬ 
tiin  niin  vähän  PC:n  peleissä,  voidaan 
tarjota  erilaisia  teknisiä  selityksiä.  PC: n 
yleisimmät  äänikortit  esimerkiksi  kulut¬ 
tivat  prosessoriaikaa  samplepohjaista 
musiikkia  soittaessaan,  siinä  missä  Ami¬ 
gan  Paula-piiri  soitti  äänet  DMA:n  (direct 
memory  access)  kautta  rasittamatta  pro¬ 
sessoria.  Samoin  1990-luvun  ensimmäisi¬ 
nä  vuosina  monilla  PC-käyttäjillä  oli  ko¬ 
neessaan  vain  PCM-ääneen  kykenemätön 
Adlib-kortti  -  tai  useimmiten  ei  sitäkään. 

PC-peliteollisuudessa  urauduttiin  te¬ 
kemään  musiikkia  FM-piireillä,  joita  ei 
ohjattu  trackereillä.  Sen  sijaan  ne  sopi¬ 
vat  paremmin  ammattimaiseen  MIDI-ym- 

päristöön.  Kun  Accoladen  julkaisemaan 
kuuluisaan  Star  Control  2  -peliin  halut¬ 
tiin  poikkeuksellisesti  tracker-musiikkia, 
jouduttiin  sopivat  muusikot  etsimään 
Amiga-aiheisen  uutisryhmään  lähetetyn 
kilpailun  kautta,  vaikka  itse  peli  julkais¬ 
tiin  vain  PC: lie. 

Demoskene  puolestaan  otti  tracker- 
musiikin  omakseen  myös  PC:n  puolella. 
Jatkumo  näkyy  konkreettisella  tavalla 
siinä,  miten  PC:n  tracker-ohjelmat  pys¬ 
tyvät  soittamaan  Amigan  MOD-tiedostot 
sellaisenaan.  Samoin  suoraan  Amigan 
Paulasta  periytyi  PC:n  trackereihin  ää¬ 
nenvoimakkuuden  jakaminen  64:een  eri 
positioon.  Demoskenessä  erityisen  tär¬ 
keäksi  äänikortiksi  muodostui  Gravis  Ult- 
rasound,  joka  Sound  Blaster  -korteista 
poiketen  soitti  samplet  tallennettuaan  ne 
ensin  omaan  muistiinsa  jättäen  näin  ko¬ 
neen  prosessorin  rauhaan. 

Varhainen  PC:n  tracker-ohjelma  kan¬ 
toi  nimeä  Modedit  (1991),  mutta  aikan¬ 
sa  tunnetuimman  demoryhmän,  Future 
Crew'n  Sami  Tammilehdon  ohjelmoima 
Scream  Tracker  nousi  pian  johtavaksi 
PC:n  tracke riksi. 

Vuonna  1994  ruotsalainen  Triton- 
ryhmä  julkaisi  Fast  Tracker  II :n,  jonka 
myötä  tracker-musiikkiin  saapui  tuki  CD- 
tasoiselle  äänelle  (44,1  kHz,  16  bittiä). 
Scream  Trackerin  käyttöliittymän  apinoi¬ 
nut  ja  siihen  uusia  ominaisuuksia  lisän¬ 
nyt  australialainen  Impulse  Tracker  nou¬ 
si  Fast  Trackerin  vaihtoehdoksi.  Samalla 
vuosikymmenellä  alkoi  myös  Modplug 
Trackerin  (nykyään  OpenMPT )  kehitte¬ 
ly.  OpenMPT  on  eräänlainen  Windows- 
ympäristöön  luotu  synteesi  aiemmista 
DOSissa  pyörineistä  trackereistä,  ja  sen 
kehitystyö  on  jatkunut  vielä  viime  vuo¬ 
sinakin. 

Amigaan  verrattuna  PC: n  tracke rit 
moninkertaistivat  äänikanavien  määrän, 
tarjosivat  lisää  efektejä,  kehittivät  käyttö¬ 
liittymiä  pitkälle  eteenpäin  ja  mahdollis¬ 
tivat  vapaan  panoroinnin  eli  kunnollisen 
stereomiksauksen.  Amigan  stereoääni 
sen  sijaan  tuntee  vain  asemat  täysi  vasen 
ja  täysi  oikea,  mikä  saattaa  aiheuttaa  de- 
mopartyillä  ongelmia  kaiuttimien  kanssa 
tänäkin  päivänä. 

Tradition  päivitys  nykyaikaan 

Nykyään  1980-  ja  1990-luvun  tracke  rit 
lasketaan  oldskooliksi  ja  osa  demoskenen 
musiikintekij  öistä  on  siirtynyt  kokonaan 
ammattilaisohjelmien  pariin.  Tracke r-pe- 
rinteeseen  yhteyttä  vaaliville  on  kuiten¬ 
kin  modernit  vaihtoehtonsa:  niin  sanotut 
kolmannen  sukupolven  trackerit,  kuten 
Renoise,  Jeskola  Buzz,  Sunvox  sekä  jo 
edellä  mainittu  OpenMPT. 


FamiTracker. 

Renoise,  uusista  trackereista  tun¬ 
netuin,  on  oldskool-trackereista  poike¬ 
ten  maksullinen,  joskin  sen  demover¬ 
sio  toimii  tietyin  rajoituksin.  OpenMPT 
on  säilyttänyt  läheisemmän  yhteyden 
vanhoihin  formaatteihin  ja  on  ilmai¬ 
nen.  Renoisesta  poiketen  sitä  ei  saa 
Linux-versiona,  mutta  se  pyörii  kiltisti 
Linuxissa  Wine-rajapinnan  alla. 

Näiden  ohjelmien  tarkoitus  on  ol¬ 
lut  kuroa  umpeen  tracker-musiikin  ja 
ajanmukaisimpien  musiikkiohjelmien 
välistä  kuilua.  Niistä  löytyy  esimerkik¬ 
si  tuki  plugineille,  joilla  liitetään  VST- 
rajapinnan  (virtual  sound  technology) 
kautta  varsinaisiin  musiikkiohjelmiin 
erillisiä  virtuaalisyntetisaattoreita  tai 
muunlaisia  äänenmuokkaukseen  käy¬ 
tettyjä  ohjelmia. 

On  kuitenkin  vaikea  hahmottaa, 
miten  pitkälle  näitä  tracker-perinnettä 
jatkavia  ohjelmia  käytetään  nykyään 
skenemusiikin  tekoon.  Moderneilla 
ohjelmilla  tehtyjä  kappaleita  ei  yleen¬ 
sä  jaeta  alkuperäisessä  formaatissaan 
perinteisen  tracker-musiikin  tavoin. 

Modernien  trackereiden  synnyn 
lisäksi  traditio  on  laajentunut  vastak- 
kaiseenkin  suuntaan.  Samplepohjai- 
sen  musiikin  lisäksi  se  kattaa  nykyään 
myös  8-bittisten  tietokoneiden  PSG- 
äänipiirejä  varten  luodut  ohjelmat, 
tunnetuimpina  Nintendon  äänipiiriä 
emuloiva  FamiTracker  sekä  Commo¬ 
dore  64  -musiikin  tekoon  tarkoitet¬ 
tu  suomalaistekoinen  GoatTracker. 
Näistä  ensin  mainittu  on  keskeinen 
ohjelma  Japanin  paikallisessa  tracke r- 
skenessä. 

Sen  lisäksi  että  8-bittisten  tieto¬ 
koneiden  ja  pelikonsolien  musiikkia 
varten  tehtyjen  ohjelmien  käyttöliitty¬ 
mät  ovat  suhteellisen  karuja,  on  myös 
äänten  ohjelmointi  niiden  äänip iireil¬ 
le  varsin  erityyppinen  prosessi  kuin 
PCM-samplejen  käyttö  ja  vaatii  erik¬ 
seen  perehtymistä. 


PCM  on  menetelmä  äänen  esittämiseen  digitaali¬ 
sessa  muodossa.  Digitaalinen  äänentoisto,  kuten 
CD-levyt,  yleisesti  ottaen  perustuu  PCM:ään.  Jo 
vuoden  1985  Amigassa  oli  PCM-äänipiiri,  kuten 
myös  5uper  Nintendossa  vuonna  1 990.  8-bittises- 
sä  Nintendossa  ja  Segan  Megadrive  -konsolissa 
on  molemmissa  yksi  PCM-kanava. 

Bittisyys  viittaa  PCM-äänessä  siihen,  monta¬ 
ko  datapistettä  kullakin  ajanhetkellä  määrittää 
ääntä  (esim.  4-bittisessä  äänessä  16  pistettä). 
Hertsimäärä  taas  kertoo,  kuinka  monta  tällaista 
näytettä  yhteen  sekuntiin  mahtuu  (CD-tasoisessa 
äänessä  44  100).  Huomaa,  että  termiä  "8-bit" 
käytetään  joskus  viitatessa  8-bittisen  sukupol¬ 
ven  tietokoneiden  äänipiireillä  luotuun  musiikkiin, 
joka  ei  kuitenkaan  ole  8-bittistä  äänenlaadultaan. 

FM-synteesi  on  taajuusmodulaatioon  (fre- 
quency  modulation)  perustuva  tapa  tuottaa 
ääntä.  1980-luvulla  Yamaha-valmisti  siihen  pe¬ 
rustuvia  äänipiirejä  yksinoikeudella.  Sovelluksia 
ovat  esimerkiksi  syntetisaattorit,  tunnetuimpa- 
na  Yamaha  DX7.  Myös  lukuisissa  kolikkopeleissä, 
Sega  Megadrive  -konsolissa  ja  varhaisissa  PC:n 
äänikorttien  äänipiireissä  sovellettiin  FM-syntee- 
siä.  1990-luvun  alussa  PC:n  äänikortit  sisälsivät 
yleensä  sekä  FM-  että  PCM-piirin.  Vanhempiin 
PSG-piireihin  verrattuna  FM-piirien  ääni  on  moni¬ 
puolisempaa,  mutta  yhä  keinotekoisen  kuuloista. 

PSG  eli  programmable  sound  generator  viit¬ 
taa  1980-luvun  muihin  kuin  PCM-äänipiireihin. 
Niillä  on  kullakin  oma  persoonallinen  äänimaail¬ 
mansa.  Tyypillistä  niille  on  perusaaltomuotojen 
syntetisointi  sekä  kohinageneraattorin  käyttö 
(musiikissa  erityisesti  rumpuääniin).  PSG:hen  si¬ 
sältyvät  myös  FM-äänipiirit. 

Moduuli:  trackerillä  aikaan  saatava  tiedosto, 
jossa  on  sekä  nuottidata  että  soittimina  käytetyt 
samplet. 

Patterni:  kätevyyssyistä  moduulit  eivät  ole 
yhtenäisiä  nuottidatarimpsuja,  vaan  ne  pilkotaan 
lyhyempiin  patterneihin,  jotka  soitetaan  halutus¬ 
sa  järjestyksessä. 

Chiptune:  1)  vanhoilla  PSG-pii reil lä  tehty  mu¬ 
siikki  2)  noin  vuodesta  1989  alkaen  tracker-ohjel- 
milla  tehty  musiikki,  joka  tarkoituksella  kuulostaa 
vanhemmilla  PSG-pii  reil  lä  tehdyltä  3)  musiikki, 
joka  yhdistelee  PSG-piirien  soundeja  ja  modernia 
konemusiikkia. 

Muusikot  äänessä 

Vapaassa  levityksessä  liikkuva  tracker- 
musiikki  on  ajoittaisesta  laadukkuudes¬ 
taan  huolimatta  säilynyt  enimmäkseen 
tietokoneharras  taj  ien  marginaalimu- 
siikkina,  jonka  vaiheita  ei  ole  juurikaan 
dokumentoitu  ainakaan  suomeksi.  On¬ 
neksi  Skrolli  löysi  muutaman  pitkän  lin¬ 
jan  tracker-muusikon,  jotka  sattuivat 
olemaan  puheliaalla  päällä.  DDJoge, 
Serpent,  Yzi  ja  Lemonade  tunnetaan  vi- 
rallisimmissa  yhteyksissä  nimillä  Jouko 
Karhula,  Touko  Väre,  Yrjö  Fager  ja  Pasi 
Sakala. 

Miten  modernien  tracker-ohjelmien 
pariin  siirtyminen  on  sujunut? 

"Uuden  opettelu  on  aina  tervanjuon- 
tia",  myöntää  DJJoge,  mutta  suostuu 
kertomaan  uusien  ja  vanhojen  ohjelmien 
eroista.  "Oleellisimmat  erot  nyky-tracke- 
reissa  ovat  niiden  valtava  monipuolisuus 
ja  kaikki  liitännäiset  äänieditoinnin  kei¬ 
not,  joita  voi  loputtomasti  lisäillä  mukaan. 
Myös  musiikin  miksaus  sekä  masterointi 
ovat  aivan  uusija  erittäin  haastava  askel, 
jota  oldschool-trackereissä  ei  tarvinnut 
ottaa  käytännössä  ollenkaan  huomioon." 

Osalta  siirtymä  on  kuitenkin  jäänyt 
pahasti  puolitiehen. 

"Ei  vanha  koira  opi  uusia  tracker- 
komentoja.  Käytänkin  Renoisea  lähinnä 
VST-hostina  enkä  käytä  paljoakaan  itse 
ohjelman  mahdollisuuksista",  tunnustaa 
Serpent. 

"Nykyään  käytän  Renoisea  vain  nel¬ 
jän  kilotavun  introjen  musiikkia  varten 
tarkoitetun  4klang-VST:n  vuoksi,  koska 
siihen  se  on  käytännön  standardi",  ker¬ 
too  puolestaan  Yzi,  joka  monen  demoske- 
ne-muusikon  tavoin  ehti  jo  tottua  ammat¬ 
timaisempiin  ohjelmiin,  kuten  Cubaseen 
ja  Abletoniin. 

Nykyään  vanhoja  tracker-ohjelmia 
käytetään  usein  alustoista  riippumat¬ 
tomina  versioina:  Impulse  Trackerista 
on  näin  tullut  Schism  Tracker  ja  Fast 
Trackerin  vastaavanlainen  versiointi 
kantaa  nimeä  Milky  Tracker.  Miksi  nämä 
vanhat  ohjelmat  ovat  jääneet  eloon? 

"Vanhakantaiset  trackerit  säilyttävät 


asemaansa  mielestäni  keveytensä  sekä 
eräänlaisen  retrofiilistelyn  tai  nostalgian 
vuoksi",  selventää  Serpent. 

Lemonade  näkee  kuitenkin  vanhojen 
trackerien  menettäneen  asemiaan  ske- 
nessä:  "Monet  demopartyt  eivät  järjes¬ 
tä  enää  niille  omia  compoja  [kilpailuja], 
vaan  ne  sekoitetaan  muihin  musiikki- 
compoihin." 

DJJoge  puolestaan  on  tehnyt  musiik¬ 
kia  edelleen  myös  Amigan  Protrackerilla. 
Miltä  niin  vanhan  ohjelman  käyttö  tuntuu 
modernimpaan  softaan  verrattuna? 

"Sen  käyttö  on  tuskaa  mutta  muka¬ 
valla  tavalla.  Se,  että  saa  viimeisen  pääl¬ 
le  hiottua  neljälle  äänikanavalle  kaikuja, 
efektejä,  kaikenlaista  muuta  kikkailua  ja 
niin  edelleen,  jonka  seurauksena  musiik¬ 
ki  kenties  kuulostaa  paremmalta,  mitä 
luulisi  olevan  näissä  puitteissa  mahdol¬ 
lista,  riittää  jo  palkinnoksi." 

Millaista  on  tracker-musiikki? 

Tracker-musiikin  alkuperäisiä  keskeisiä 
vaikutteita  demoskene-muusikoiden  pa¬ 
rissa  olivat  1980-luvun  syntikkapop,  ita- 
lodisko  ja  muut  ajan  konemusiikin  tyylit 
sekä  Jarren  ja  Vangeliksen  kaltaiset  syn- 
tikkavelhot.  Vuosien  varrella  tyylit  ovat 
monimuotoistuneet. 

"Musiikissa  tosiaan  riittää  eri  gen- 
rejä  demoskenen  tarpeisiin  yllin  kyllin. 
Tuskin  mitään  sellaista  on,  joka  puuttuisi 
tai  jota  kaivattaisiin  vielä  lisää",  tuumii 
DJJoge  ja  jatkaa:  "Ilmapiirissä  on  ollut 
viimeisen  kymmenen  vuoden  aikana  siir¬ 
tymistä  enemmän  valtavirran  suuntaan 
eli  esimerkiksi  kitarapainotteisia  pop/ 
rock-kappaleita  ja  vastaavia  on  tullut 
yhä  enemmän,  samoin  rankkaa  wobble- 
wobble  drum  'n'  bass  -mättöä." 

Serpent  heittäytyy  hieman  kriittiseksi 
nykymenon  suhteen:  "PC-puolella  on  eh¬ 
käpä  liian  vähän  hyviä  melodioita,  noin 
yksinkertaistaen",  mutta  onneksi  "8-bit- 
tiset  koneet  ovat  olleet  jo  vuosia  kovassa 
nosteessa  ja  niiden  musiikki  on  -  jos  taas 
vähän  yksinkertaistetaan  -  melodiavoit- 
toisempaa." 


Samaa  perää  myös  Yzi:  "Ilman  tarttu¬ 
vaa  musiikkia  ei  voi  syntyä  klassikkode- 
moja.  Ilman  Jugin  [Jukka  Kaartinen]  mie¬ 
letöntä  melodiaa  Complex-groupin  Dope 
(1995)  ei  olisi  ollut  kuin  pelkkä  tekniik- 
kademo,  mutta  melodiaan  yhdistettynä 
se  oli  tajunnan  räjäyttävä  unohtumaton 
kokemus."  Demoskeneenkin  iskostautu- 
nut  uudempi  konemusiikki  ei  sen  sijaan 
Yziä  varsinaisesti  sytytä:  "Nämä  nykyiset 
dubstepit  ja  muut  ovat  täyttä  saastaa, 
joka  saisi  häipyä  maailmasta  kokonaan", 
hän  ärähtää. 

Keskeinen  keino  tracker-muusikoille 
saada  tuotoksiaan  muiden  kuultavaksi 
ovat  demopartyillä  (ja  joskus  Internet- 
sivustoilla)  järjestyt  compot  eli  kilpailut. 
Usein  partyillä  kankaalle  heijastetaan 
jonkun  soitto-ohjelman  näyttö  juokse vine 
patterneineen. 

"On  hienoa  kuulla  biisinsä  partyilla  ja 
nähdä,  miten  ihmiset  siihen  reagoivat,  se 
tunne  kannattaa  ainakin  kerran  elämäs¬ 
sään  kokea!"  hehkuttaa  Serpent. 

Tiedusteltaessa  haastateltavilta,  ket¬ 
kä  nykyajan  aktiivisista  tracker-muu- 
sikoista  saavat  eniten  arvostusta,  saa 
kuulla  lähinnä  jo  yli  20  vuotta  sitten  aloit¬ 
taneita  nimiä.  Osa  tunnetaan  parhaiten 
Commodore  64  -tuotannostaan:  DRAX, 
Elwood,  Lizardking,  Purple  Motion,  Ska- 
ven,  Jeroen  Tel... 

Skenemusiikki  on  lähestynyt  sekä  tyy¬ 
liltään  että  käytettyjen  ohjelmien  puoles¬ 
ta  selvästi  valtavirtaa.  Näin  ollen  lopuk¬ 
si  voidaan  ehkä  nostaa  esille  kysymys, 
menettääkö  skenemusiikki  jotain  hyvin 
oleellista  arvostaan,  mikäli  sen  erot  kau¬ 
palliseen  musiikkiin  hämärtyvät  ajoittain 
kokonaan.  Kenties  juuri  siksi  onkin  erit¬ 
täin  hyvä,  että  käyttöliittymältään  am- 
mattilaisohjelmista  poikkeavat  tracker- 
ohjelmat  ovat  pysyneet  hengissä.  & 


http://modarchive.org/ 

1 980-  ja  1 990-luvun  tracker-musiikin  web-säiliö 
http://www.scenemusic.net/ 

Nectarine  Demoscene  Radio 

Kolumni 


Elämäni  ilotikut 

Niin  jännittävältä  kuin  se  kuulostaakin ,  erilaiset  jäykät ,  muo¬ 
vista  ja  metallista  valmistetut  käteensopivat  kapineet  ovat 
olleet  vuosikymmeniä  elämäni  keskipisteessä.  Niiden  avulla 
olen  matkustanut  halki  galaksien  ja  lentänyt  sinitaivailla. 
Jukka  0.  Kauppinen 


Elämäni  on  ollut  täynnä  ilotikkuja. 
Niin  monenlaisia,  mutta  ne  kaikki 
ovat  olleet  sovittimia,  jotka  ovat 
tehneet  minusta  ja  peleistä  yhtä.  Vaikka 
sittemmin  paratiisiin  on  luikerrellut  myös 
padeja  ja  hiiriä  suomuisine  siimoineen, 
ilotikku  on  ollut  aina  ykkönen. 

Ensimmäinen  ei  silti  ollut  ykkönen. 
Se  piti  viedä  takuuhuoltoon  jo  kaksi 
viikkoa  sen  jälkeen,  kun  pienet  kätöseni 
hivelivät  sen  runkoa.  Vika  ei  tosin  ollut 
minussa,  sillä  niin  meni  tämän  seuraaja¬ 
kin.  Kolmannella  kerralla  takuuta  ei  enää 
tunnustettu.  Ymmärrettävää.  QuickShot 
II  oli  todella  hyvän  näköinen  ja  ergonomi¬ 
nen  ohjain,  mutta  ei  se  kestänyt  kenen¬ 
kään  muunkaan  käsissä. 

Muistan  silti  ystävää¬ 
ni  hyvällä.  Hänen  avul¬ 
laan  koin  ihmeitä  Eliten 
loppumattomien  avaruuden  ihmeiden 
ääressä.  Hän  teki  minusta  yleisurheili¬ 
jan  Decathlonissa  ja  Formula  1  -mestarin 
PitStop  II:ssa.  Häneltä  sain  ensimmäisen 
pelirakon,  sillä  jaetulla  ruudulla  ajettu 
PitStop  II :n  moninpeli  oli  armotonta  hom¬ 
maa. 

Myöhemmin  ystävystyin  Terminato- 
rin  kanssa.  Hän  oli  lysti  kaveri.  Pyöreä, 


munanmuotoinen  ja  mahdoton.  Tällä  kä¬ 
sikranaatilla  ei  puhdistettu  juoksuhauto¬ 
ja,  vaan  annettiin  kyytiä  pelivastustajille. 
Terminatorille  sopivat  pelit  olivat  tosin 
harvassa,  mutta  olihan  se  vekottimena 
näyttävä. 

Todellinen  rakkauteni  oli  kuitenkin 
jo  löytynyt.  Olin  tehnyt  paikallislehteen 
ilotikkutestejä,  joissa  eräs  ohjain  sai  mi¬ 
nulta  täydet  pisteet,  eikä  palannut  enää 
kauppaankaan.  Eikä  muuten  sen  sisar¬ 
kaan.  Wico  Redballin  rakkaus  oli  kallista, 
sillä  se  maksoi  moninkertaisesti  mihin¬ 
kään  muuhun  tikkuun  verrattuna.  Mutta 
lempemme  on  ollut  kestävää.  Molem¬ 
mat  Wicot  ovat  yhä  käytössä,  eikä  niitä 
ole  tarvinnut  edes 
^  Minä  tiesin ,  mistä  on  oikea  huoltaa.  Olisivatpa 

ilotikku  tehty."  kaikki  suhteet  yhtä 

vankalla  pohjalla. 
Ja  kun  toiset  hiplasivat  Tac-2:aan,  minä 
tiesin,  mistä  on  oikea  ilotikku  tehty.  Te¬ 
räksisestä  varresta  ja  punaisesta  pallu¬ 
kasta. 

Suhteeni  Redballiini  on  säilynyt  kat¬ 
keamattomana  kaikki  nämä  vuodet, 
vaikka  sitä  on  koeteltu.  Käviväthän  pöy¬ 
dälläni  myös  CH  Productsin  FlightStick 
ja  FlightStick  Pro,  joiden  parissa  ehätin 


nautiskelemaan  muun  muassa  Star  Wars: 
X-Wingistä,  Tie  Fighterista  ja  Rebel  As- 
saultista. 

Olihan  se  juhlaa,  kun  peliohjaimessa 
oli  ensin  kaksi,  sitten  neljä  nappia  -  ja  ne¬ 
lisuuntainen  hattu! 

Sitten  Thrustmaster  muutti  aivan  kai¬ 
ken.  Yhtäkkiä  kaltaiseni  ikänsä  ilmailua 
ja  lentokoneita  rakastunut  joutui  totea¬ 
maan,  että  nyt  tuli  kalliiksi.  Thrustmaste- 
rin  FC S -lento-ohjain  ja  WCS-kaasukahva 
tarjosivat  maailman  ensimmäisen  Hands 
On  Throttle  And  Stick-  eli  HOTAS-ohjain- 
järjestelmän.  Siihen  vielä  polkimet  -  ja 
lentämisen  illuusio  oli  täydellinen.  Niin 
täydellinen  kuin  Air  Warriorin,  WarBird- 
sin  ja  Flight  Unlimitedin  siivin  oli  mah¬ 
dollista. 

Minä  ja  HOTAS,  me  olimme  yhtä. 
Silloin  virtuaalilentäjän  tunnisti  oikean 
käden  hauiksesta.  Thrustmaster  oli  näet 
niin  jäykkä,  että  ensimmäisten  viikko¬ 
jen  ajan  me  emme  olleet  rakastavaisia, 
emme  edes  ystäviä.  Mitä  se  muka  on, 
että  tunnin  Focke-Wulf-lentämisen  jäl¬ 
keen  käteen  koskee? 

Mutta  kaikkeen  tottui.  Jokailtainen 
treeni  teki  tehtävänsä,  ja  me  olimme  voit¬ 
tamaton  pari,  minä  ja  HOTAS.  Vaan  aika 
kului  ja  meidän  suhteemme  haljuuntui.  Se 
ei  ollut  Thrustmasterini  vika,  sillä  maa¬ 
ilma  muuttui  ympärillämme.  PC:n  peli- 
portit  siirtyivät  historiaan,  eikä  lopulta 
uudessa  koneessani  ollut  enää  paikkaa 
erilliselle,  hirveän  kalliille  laajennusväy¬ 
lään  asennettavalle  ammattilaispelaajan 
PDPI-peliporttikortilleni.  Meidän  oli  pak¬ 
ko  erota  toisistamme,  oli  USB:n  aikakausi. 

Ja  niin  loikkaammekin  tähän  päivään. 
CH  Products  palasi  pöydälleni  nykyaikai¬ 
sen  lento  tikun,  kaasukahvan  ja  poikimi¬ 
en  muodossa.  Me  sovimme  hyvin  yhteen, 
toisin  kuin  Thrustmasterin  nykylaitteet. 
Niissä  on  liikaa  hiloja  ja  vitkuttimia,  ei¬ 
vätkä  ne  edes  mahdu  pöydälleni.  Me 
emme  ole  yhteensopivia.  Tosin  en  tässä 
välissä  lempinyt  myöskään  90-luvun  alun 
virtuaalikypäräratkaisuj  a,  FP  S  -peleille 
suunniteltuja  räiskesauvoja  tai  monia 
muitakaan  peliohjainkeksintöjä.  Minä 
tykkään  selkeistä,  toimivista  ja  käteenso- 
pivista  vehkeistä. 

Mutta  kaiken  tämän  jälkeenkin,  lähes 
30  vuoden  jälkeen,  minä  ja  Redball  olem¬ 
me  edelleen  yhtä.  Vaikka  moni  on  koetel¬ 
lut  suhdettamme  ja  käynyt  yhteisessä 
sängyssämmekin,  niin  ei  se  haittaa.  Me 
olemme  yhdessä  yhä,  ikuisesti.  & 

Pelit 


Abandonvvare 

-  pelien  kiistelty  kaatopaikka 


Mitä  tarkoittavat  hylätyt  ohjelmistot?  Kuka  niitä  hylkää  ja  miksi? 
Millä  ehdoilla  yhden  roska  voi  olla  toisen  aarre? 


Teksti:  Mikko  Heinonen,  Kalle  Viiri 


Kuva:  Tapio  Lehtimäki 


Hylätyillä  ohjelmistoilla,  joista 
usein  käytetään  englanninkielis¬ 
tä  termiä  abandonware,  tarkoi¬ 
tetaan  kaupallisia  ohjelmistoja,  joiden 
tekijänoikeutta  ei  aktiivisesti  valvota. 
Usein  on  kulunut  vuosia  siitä,  kun  näitä 
ohjelmistoja  on  voinut  ostaa  mistään  uu¬ 
tena.  Niiden  julkaisija  on  voinut  lopettaa 
toimintansa  kokonaan  tai  vaihtaa  toimi¬ 
alaansa,  tai  sitten  ohjelmistot  on  julkais¬ 
tu  laitteelle,  joka  ei  enää  ole  yleisesti 
käytössä.  Ohjelmisto  on  edelleen  lailli¬ 
sesti  tekijänoikeuden  suojaamaa,  mutta 
jakelua  katsotaan  läpi  sormien. 


Koska  ohjelmistoa  on  olemassa  suun¬ 
naton  määrä  ja  sitä  ilmestyy  koko  ajan 
lisää,  myös  tälle  hautausmaalle  saapuu 
jatkuvasti  lisää  kalmoja.  Jotkut  niistä  he¬ 
räävät  myöhemmin  eloon,  mutta  monet 
jäävät  limboon  ikuisiksi  ajoiksi. 

Pelaajat  edellä 

Pelit  ovat  tunnetuin  ja  suosituin  hylätyn 
ohjelmiston  osa-alue.  Tähän  on  monia 
syitä.  Pelejä  ilmestyy  valtava  määrä,  jol¬ 
loin  niitä  myös  hylätään  enemmän.  Pelejä 
tehdään  useammin  pikkubudj  e  teillä,  ei¬ 
vätkä  niiden  tekijästudiot  aina  ole  kovin 


pitkäikäisiä.  Lisäksi  hyötykäyttöön  tar¬ 
koitetun  ohjelmiston  ominaisuudet  kehit¬ 
tyvät  usein  siten,  ettei  vanha  versio  enää 
palvele  tarkoitustaan. 

Pelien  suhteen  kehitys  taas  kulkee 
hieman  eri  tavalla  ja  uudistukset  liittyvät 
useimmiten  tekniseen  toteutukseen.  Mo¬ 
nissa  vanhoissa  peleissä  on  ominaisuuk¬ 
sia,  joiden  vuoksi  niihin  palataan  vielä 
vuosien  kuluttua.  Käyttäjien  tunneside 
lapsuudessa  pelattuihin  peleihin  on  usein 
varsin  vahva. 

Pelejä,  kuten  muutakin  ohjelmistoa, 
on  tietenkin  kopioitu  ja  levitetty  yhtä 

kauan  kuin  sitä  on  ollut  olemassa.  Aban- 
donware-ilmiön  voi  kuitenkin  katsoa  var¬ 
sinaisesti  syntyneen  World  Wide  Webin 
myötä,  sillä  sen  kautta  on  ollut  mahdol¬ 
lista  tarjota  ladattavaksi  suoranaisia  hy¬ 
lättyjen  pelien  kokoelmia  selitesivuineen. 
WWW:n  yleistymisen  aikaan  myös  osa  pe¬ 
leistä  alkoi  olla  jo  erittäin  kypsässä  iässä. 

Internet  pullisteleekin  erilaisia  sivus¬ 
toja,  joista  saa  ladattua  klassikkopelejä 
ja  muuta  ohjelmistoa.  Ne  kaikki  toimivat 
hieman  samantyylisestä  ohjelmistot  on 
laitettu  tarjolle,  koska  ylläpitäjät  arve¬ 
levat,  etteivät  oikeuksien  haltijat  enää 
niistä  välitä.  Osa  sivustoista  pyrkii  toimi¬ 
maan  mahdollisimman  siivosti  ja  poistaa 
suorat  latauslinkit,  kun  ohjelmistoa  saa 
jälleen  hankittua  jostakin.  Samoin  teki¬ 
jänoikeuden  haltijoita  pyydetään  ilmoi¬ 
tuksia,  jos  jokin  tuote  halutaan  poistet¬ 
tavaksi  sivustoita.  Vaikka  lakiteknisesti 
kyse  on  sanahelinästä,  ovat  monet  näistä 
sivustoista  saaneet  toimia  vuosikaudet  il¬ 
man  suurempia  oikeushaasteita. 


Harmaalla  alueella 

Abandonware  on  siis  tavallaan  olemas¬ 
sa  vain  siihen  asti,  kunnes  joku  päättää 
puuttua  asiaan.  Jos  tekijänoikeuden  halti¬ 
ja  ilmoittaa,  että  heidän  puolestaan  ohjel¬ 
misto  on  vapaata  riistaa,  muuttuu  se  joko 
ilmaiseksi  freewareksi  tai  parhaassa  ta¬ 
pauksessa  täysin  avoimeksi  lähdekoodei- 
neen.  Tällöin  siihen  sovelletaan  jatkossa 
jotakin  monista  avoimen  lähdekoodin  li¬ 
sensseistä. 

Muun  muassa  id  Software  on  avan¬ 
nut  monien  peliensä  ja  pelimoottoriensa 
lähdekoodin,  vaikka  onkin  säilyttänyt 
oikeuden  muuhun  pelidataan.  Hyötyoh- 
jelmistoistakin  löytyy  vastaavia  esimerk¬ 
kejä.  Monet  muut  kehittäjät,  kuten  mai¬ 
neikkaan  Kikstart-mopopelin  tehnyt  Mr. 
Chip  (Magnetic  Fields),  ovat  päästäneet 
vanhojen  tuotteidensa  ohjelmatiedostot 
vapaaseen  levitykseen,  kunhan  niillä  ei 
tehdä  voittoa.  Toiset,  kuten  elokuvamai¬ 
sista  peleistään  tuttu  Cinemaware,  ovat 
jaelleet  vanhojen  peliensä  emulaattoreil¬ 


la  toimivia  versioita  saadakseen  liiken¬ 
nettä  sivustolleen  ja  sitä  kautta  mielen¬ 
kiintoa  uudemmille  tuotteilleen. 

Myös  vastakkaisia  esimerkkejä  tunne¬ 
taan.  Tiettyjen  julkaisijoiden  politiikkana 
on  pitää  tiukasti  kiinni  kaikesta  immate- 
riaaliomaisuudestaan.  Etenkin  Nintendo 
tunnetaan  hyvin  tarkkana  oikeuksiensa 
valvojana.  Tämä  liittyy  tietenkin  siihen, 
että  Nintendo  tarjoaa  edelleen  aktiivises¬ 
ti  vanhoja  pelejään  ostettavaksi  myös  uu- 
simmille  pelikoneilleen.  Se  onkin  saanut 
oikeusteitse  suljettua  monta  sivustoa,  jot¬ 
ka  ovat  jaelleet  Marion  ja  kumppaneiden 
vanhoja  seikkailuja  korvauksetta.  Tämän 
myötä  joillekin  abandonware-sivustoille 
on  ilmestynyt  erityinen  lauseke  siitä,  että 
ne  eivät  jakele  Nintendon  tuotteita.  Pe¬ 
lien  leviämistä  tietoverkossa  tämä  ei  ole 
tietenkään  estänyt,  sillä  uusia  sivustoja 
syntyy  sitä  mukaa  kun  toisia  suljetaan. 
Osittain  jakelu  on  myös  siirtynyt  WWW:n 
puolelta  vaikeammin  jäljitettäviin  ver- 
taisverkkoihin. 

Street  Rod  (California  Dreams  1989,  Amiga/C64/DOS). 


Ylös  haudasta  ja  rahastamaan 

Kaikki  pelit  eivät  jää  ikuisesti  unohduk¬ 
siin.  Eri  tahot  ovat  nähneet  huomat¬ 
tavasti  vaivaa  jäljittääkseen  tiettyjen 
klassikoiden  julkaisijoita  ja  kysyäkseen 
julkaisulupaa  tai  jopa  hankkiakseen  jul¬ 
kaisuoikeuksia  itselleen.  Muun  muassa 
vanha  autonvirittelypeli  Street  Rod  on 
yksityishenkilön  ponnisteluiden  ansiosta 
saatavana  verkosta  luvallisesti  ja  ilmai¬ 
seksi.  Muinaisen  Intellivision-pelikonso- 
lin  pelien  oikeudet  taas  ovat  harrastajien 
perustamalla  Intellivision  Lives!  -yhtiöl¬ 
lä,  joka  on  julkaissut  niistä  Windowsissa 
toimivan  kokoelmalevyn.  Vastaavia  esi¬ 
merkkejä  on  vaikka  kuinka  paljon  lisää. 

Järjestelmällisimmin  vanhoja  pelejä 
tarjoaa  vuonna  2008  perustettu  GOG. 


com,  jonka  aiempi  nimi  oli  Good  Old  Ga- 
mes.  Alun  perin  sen  liikeideana  oli  etsiä 
vanhojen  pelien  tekijänoikeuden  haltijoi¬ 
ta,  solmia  heidän  kanssaan  sopimuksia  ja 
julkaista  sitten  pelit  uudelleen  oman  di¬ 
gitaalisen  kanavansa  kautta  sovitettuna 
toimimaan  uusimmallakin  laitteistolla. 
Tässä  GOGia  on  auttanut  etenkin  avoi¬ 
men  lähdekoodin  DOSbox-emulaattorin 
kehittyminen.  Myöhemmin  toiminta  on 
laajentunut  myös  uudempiin  peleihin. 

GOG. cornin  valikoimassa  on  reilut 
sata  ennen  vuotta  1995  julkaistua  pe¬ 
liä.  Se  on  hyvä  läpileikkaus  varhaisten 
DOS-pelien  klassikoista,  ja  koska  hinnat 
ovat  vain  muutamia  dollareita,  myös  mie¬ 
lekäs  vaihtoehto  luvattomalle  lataami¬ 
selle.  Koska  GOG  julkaisee  pelit  ilman 


minkäänlaista  kopiosuojausta,  on  myös 
täysin  mahdollista  irrottaa  paketista  al¬ 
kuperäiset  pelitiedostot  ja  pelata  GOG- 
versiota  oikealla  DOS -tietokoneella. 

Myös  muista  suosituista  alustoista, 
kuten  Commodore  64:stä  ja  Amigasta,  on 
koottu  maksullisia  muistelupaketteja.  Cl- 
oanto-niminen  yritys  tarjoaa  kaupallisia 
Amiga  Forever  ja  C64  Forever  -tuotteita, 
joihin  kuuluu  virallinen  koneen  ROM-tie- 
dostojen  käyttöoikeus  sekä  muutamia  pe¬ 
lejä.  Molempien  koneiden  liki  täydellinen 
ja  erittäin  huolellisesti  koottu  pelikirjas- 
to  on  kuitenkin  ollut  jo  vuosia  saatavana 
avoimesti  internetistä,  eikä  kukaan  tun¬ 
nu  tosissaan  puuttuvan  niiden  jakeluun. 

Kyseenalaisempiakin  rahastamisyri- 
tyksiä  on  abandonwaren  parissa  tullut 
runsaasti  vastaan.  Kiinalaisista  verkko¬ 
kaupoista  voi  yleisesti  ostaa  laitteita,  jot¬ 
ka  pystyvät  matkimaan  monenlaisia  8-  ja 
16-bittisiä  pelikonsoleita.  Hyvin  usein 
niiden  sisälle  on  myös  unohtunut  näiden 
koneiden  kaupallisia  ROM-tiedostoja,  ja 
pahimmillaan  niitä  jopa  mainostetaan 
konsolin  pakkauksessa.  Mitään  lupia  jul¬ 
kaisuun  ei  ole  tietenkään  kyselty. 

Kulttuuria  taltioimassa 

Sen  lisäksi,  että  hylättyjä  ohjelmistoja 
jakelevat  sivustot  ovat  saattaneet  monta 
pelaajaa  yhteen  nuoruuden  suosikkien 
kanssa,  niillä  on  tärkeämpikin  tehtävä. 
Digitaalisen  ohjelmiston  taltiointi  on  vie¬ 
lä  kaikkea  muuta  kuin  jäsentynyttä,  ja 
useista  ohjelmistoista  ei  ole  enää  kappa¬ 
leita  edes  tekijöillä  itsellään.  Kun  edel¬ 
leen  toimivien  julkaisijoiden  arkistot  ovat 

monesti  hävinneet,  mitä  voikaan  odottaa 
jo  toimintansa  lopettaneilta?  Suomenkin 
peliteollisuuden  historian  alkuvaiheita 
on  selvitelty  verkkoon  tallennetuista  le- 
vynkuvista  ja  pakkausten  skannauksista. 
Näin  se,  mikä  oli  alkujaan  jonkinlaista 
piratismia,  on  muuttunut  kulttuurihisto¬ 
rian  taltioinniksi. 

Myös  historian  säilymisen  kannalta 
välttämättömien  emulaattoriohj  elmis- 
tojen  kirjoittaminen  olisi  huomattavasti 
vaikeampaa  ilman  jättimäistä,  saatavilla 
olevaa  ohjelmakirjastoa.  Etenkin  pelioh- 
jelmoijat  käyttivät  usein  surutta  hyödyk¬ 
seen  laitteiston  erilaisia  omituisuuksia, 
eikä  pelkän  dokumentaation  pohjalta 
kirjoitettu  emulaattori  useinkaan  toimi 
kaikissa  tilanteissa  oikein.  Tällöin  on 
välttämätöntä,  että  sitä  voidaan  testata 
mahdollisimman  suurella  valikoimalla 
erilaisia  ohjelmistoja. 

Kaatopaikka  kaipaa  pelisääntöjä 

Abandonware  on  käsitteenä  jäsentymä¬ 
tön.  Se  toimii  uskaliaimman  oikeudella, 
eli  kuka  tahansa  voi  asettaa  mitä  tahansa 
ohjelmistoa  jakeluun  ja  väittää  sen  ole¬ 
van  hylättyä.  On  käytännössä  lataajan 
vastuulla  selvittää,  onko  sivustolla  edes 
oikeutta  jaella  tiedostoja.  Härskeimmis- 
sä  tapauksissa  jopa  lisenssiehtoja  on 
yritetty  väärentää.  Liikkeellä  on  muun 
muassa  MS-DOS  7.1:ksi  itseään  kutsuva 
DOS -versio,  joka  on  irrotettu  Windows 


God  of  Thunder  (Software  Creations  1 993,  DOS). 

98:sta.  Sen  alkuun  on  liitetty  GNU-julkis- 
lisenssin  teksti.  Microsoft  itse  ei  ole  täl¬ 
laista  julkistusta  tehnyt,  eikä  sen  lähiajan 
suunnitelmiin  näy  lukeutuvan  DOSin  läh¬ 
dekoodin  avaaminen. 

Kansalaisaloitteiden  verkkopalvelus¬ 
sa  julkaistiin  viime  vuonna  aloite  siitä, 
että  digitaalisten  ohjelmistojen  tekijän¬ 
oikeuden  kestoa  rajattaisiin,  ellei  julkai¬ 
sija  halua  hakea  sille  erikseen  myöhem¬ 
min  pidennystä.  Perusteena  esitettiin  se, 
mikä  on  käytössä  abandonwaressakin: 
yli  kaksi  vuosikymmentä  vanhat  ohjel¬ 
mat  ovat  enää  vain  harvoissa  tapauk¬ 
sissa  kaupallisesti  hyödynnettävissä. 


Aloite  ei  kerännyt  likimainkaan  tarvit¬ 
tavaa  allekirjoitusten  määrää,  eikä  sen 
voimaantulo  olisi  EU:n  ja  kansainvälisten 
tekijänoikeussopimusten  ansiosta  ollut 
muutenkaan  mikään  läpihuutojuttu. 

Asia  on  kuitenkin  liian  tärkeä  ohitetta¬ 
vaksi.  Tällä  hetkellä  isokin  ohjelmistojen 
taltiointityö  voi  mennä  hetkessä  hukkaan, 
jos  joku  tekijänoikeuden  omistaja  päättää 
vuosien  jälkeen  asiasta  ärähtää.  Käytän¬ 
nössä  digitaalisen  kulttuurin  säilyminen 
on  nykyisellään  lähinnä  hyväntahtoisten 
piraattien,  omia  teoksiaan  avaavien  jul¬ 
kaisijoiden  ja  abandonwaren  kaltaisten 
häilyvien  käsitteiden  varassa.  & 


□ne  Must  Fall  2097  (Epic  MegaGames  1994,  DOS). 

Rauta 


Ympärillämme  on  lukuisia  erilaisia  laitteita  ja 
härveleitä,  ja  joka  vuosi  tarjonta  vain  kasvaa  entises¬ 
tään.  Tässä  artikkelissa  teemme  katsauksen  joihinkin 
kiinnostaviin  viime  vuosien  vekottimiin. 


Villeimmät 

vekottimet, 

hulluimmat 

härvelit 


Teksti:  Sampo  Kyyrö 

Kuvat:  Sakari  Leppä,  VVikimedia  Commons 


Englannin  kielen  sana  gadget  tar¬ 
koittaa  pientä  laitetta  tai  työkalua, 
joka  on  erityisen  omaperäinen  ja 
näppärä.  Sanan  merkitykseen  kuuluu  ta¬ 
vallisesti  myös  jonkinlainen  uutuudenvie- 
hätys.  Suomeksi  gadget  kääntyy  moneen 
muotoon:  on  härveliä,  hilavitkutinta, 
vehjettä,  vekotinta,  vempelettä,  Vimpain¬ 
ta  ja  laitetta. 

Usein  tarkoitetaan  pieniä  laitteita, 
mutta  joskus  voidaan  laskea  mukaan 
myös  suuremmat  koneet  kuten  itse  oh¬ 
jautuvat  autot  ja  suuret  tehdasrobotit. 
Myös  uudenlaiset  ja  erikoiset  tietoko¬ 
nesovellukset  voivat  kuulua  joukkoon. 
Tässä  artikkelissa  vekottimia  käsitellään 
laajalla  näkökulmalla  ja  mukaan  mahtuu 
niin  pieniä  kuin  suurempiakin  härveleitä 
sekä  pari  ohjelmistoakin.  Esimerkkejä 
poimitaan  viimeisen  viiden  vuoden  ajalta. 

Mielikuvitusta  ja  hulluja  keksintöjä 

Kilpailu  tulevaisuuden  innovaatioista  on 
kovaa,  ja  se  johtaa  joskus  hyvinkin  mie¬ 
likuvituksellisiin  ideoihin  ja  kokeiluihin. 
Vuonna  2009  Cocoon-niminen  laite  voitti 
suunnittelukilpailun,  jonka  järjesti  kodin¬ 
koneiden  valmistajana  tunnettu  Elect¬ 
rolux.  Vekotin  löi  lopputaistelussa  jopa 
teleportaatiota  hyödyntävän  jääkaapin. 
Cocoon  oli  suunniteltu  lihan  kasvatta¬ 
miseen:  laitteella  lämmitetään  pikkuisia 
ravinnepakkauksia,  jotka  sisältävät  li- 
hasoluja,  happea  ja  ravinteita.  Kun  kyse 
on  näinkin  futuristisesta  vempeleestä,  ei 
liene  suuri  ihme,  ettei  siitä  ole  sittemmin 


kuulunut  mitään. 

Saman  vuoden  loppupuolella  esitel¬ 
tiin  Japanissa  Media  Vehicle  -niminen 
prototyyppi,  joka  oli  pienehkö,  todelli¬ 
suutta  ja  virtuaalitodellisuutta  yhdistele¬ 


vä  sähkökäyttöinen  ajoneuvo.  Ulkoisesti 
hieman  kananmunaa  muistuttava  härveli 
sulki  käyttäjän  sisäänsä  ja  loi  videotykin 
avulla  hänelle  virtuaalitodellisuuden. 
Ei  kuulosta  kovin  ihmeelliseltä,  mutta 

kannattaa  muistaa,  että  tuohon  aikaan 
erilaiset  virtuaalitodellisuussilmikot  oli¬ 
vat  vasta  korkeintaan  suunnittelijoiden¬ 
sa  ajatuksissa.  Aikoinaan  Media  Vehicle 
-prototyyppi  varmasti  herätti  kiinnostus¬ 
ta. 

Vuonna  2012  kokeiltiin  uudenlaista 
tapaa  kuskata  burritoja  nälkäisille.  Ky¬ 
seessä  on  Darwin  Aerospacen  kehittämä 
Burrito  Bomber  -lennokki,  joka  lentää 
automaattisesti  kohteeseensa  Ardupilot- 
järjestelmän  avulla  ja  pudottaa  putkiloi¬ 
hin  pakatut  burritot  laskuvarjon  varassa 
tilaajalle.  Kovin  suurta  seuruetta  ei  yksi 
lennokki  palvele,  sillä  mukaan  mahtuu 
korkeintaan  puolen  kilon  burritolasti. 
Isoihin  juhliin  tarvitaan  suurempi  lentue. 

Vekotin  ei  ole  ainakaan  vielä  levinnyt 
kaupalliseen  käyttöön,  mutta  se  on  silti 
mielenkiintoinen  viritelmä.  Tosin  lukui¬ 
sat  erilaiset  neljällä  roottorilla  varustetut 
kopterit  ovat  sittemmin  työntyneet  Burri¬ 
to  Bomberin  edelle.  Koptereita  on  testat¬ 
tu  ainakin  oluen  kuskaamisessa. 

Pohja  myöhemmille  keksinnöille 

Jotkin  vimpaimet  jäävät  itse  unohduksiin 
mutta  ennakoivat  myöhemmin  tulevaa 
suurempaa  vyöryä.  Yksi  sellainen  lienee 
Wikireader,  joka  julkaistiin  vuonna  2009. 
Kyseessä  on  mustavalkoista  kosketus¬ 
näyttöä  hyödyntävä  pieni  laite,  jolla  pys¬ 
tyy  selailemaan  Wikipediasta  napattuja 
artikkeleita. 

Pikkuinen  läpyskä  ei  tarvitse  lainkaan 
internet-yhteyttä,  sillä  Wikipedian  sisäl¬ 
tö  tallennetaan  MicroSD-muistikortille. 
Laitteen  avulla  turisti  pystyy  vaikka  tar¬ 
kistamaan  matkakohteen  nähtävyyksien 
historian  ilman  verkkoyhteydestä  koi¬ 
tuvia  lisämaksuja.  Valitettavasti  laite  ei 
näytä  artikkeleiden  kuvia. 

Wikireaderin  valmistaja  tarjosi  omi¬ 
en  nettisivujensa  kautta  Wikipedia-ar- 
tikkelien  päivityksiä.  Päivitykset  pystyi 


lataamaan  itse  tai  tilaamaan  valmiiksi 
muistikortille  asennettuna.  Valitettavasti 
päivityssivustot  eivät  enää  auenneet  ai¬ 
nakaan  kirjoittajalle,  joten  nykyisin  uudet 
artikkelit  joutunee  taiteilemaan  laitteen 
sisään  itse. 

Myöhemmin  hurjaan  suosioon  pon¬ 
nahtaneet  tabletit  tietenkin  veivät  nope¬ 
asti  markkinat  tällaiselta  sinänsä  käte¬ 
vältä  vekottimelta,  mutta  Wikireadereita 
löytää  yhäkin  esimerkiksi  Amazon-verk- 
kokaupasta  hieman  alle  20  euron  hin¬ 
taan. 

Samana  vuonna  Google  kehitti  An- 
droid-käy  ttöj  ärj  e  stelmänsä  alkupään 

versioille  Goggles-sovelluksen,  joka  loi 
algoritmeillaan  pohjan  myöhemmin  jul¬ 
kistetuille  Glass-älylaseille.  Sovellus  on 
saatavilla  myös  nykypuhelimiin,  ja  se 
osaa  tunnistaa  vaihtelevalla  menestyk¬ 
sellä  esimerkiksi  kirjoja  ja  dvd-elokuvia 
niiden  kansista  otettujen  kuvien  perus¬ 
teella. 

Sovelluksessa  hyödynnettyjä  teknii¬ 
koita  on  sittemmin  siirretty  muihinkin 
Googlen  älypuhelinsovelluksiin,  esimer¬ 
kiksi  Translate-käännösohjelmaan.  Sen 
sijaan  alkuperäisen  ohjelmiston  kehitys 
on  edennyt  melko  verkkaiseen  tahtiin. 

Kilpailu  on  kovaa 

Usein  uudet  ideat  ja  tuotteet  saavat  no¬ 
peasti  kilpailijoita.  Vuonna  2012  mark¬ 
kinoille  työntyi  uudenlainen  vimpain 
Sticknfind.  Se  on  yksi  ensimmäisistä  lait¬ 
teista,  jotka  älypuhelintekniikan  avulla 
paikallistavat  kadonneita  esineitä.  Järjes¬ 
telmään  kuuluu  lähettimellä  varustettuja 
tarroja,  jotka  kiinnitetään  "hukattaviin" 
esineisiin.  Esineitä  etsitään  älypuhelinso- 
velluksella,  joka  hyödyntää  paikallistami¬ 
sessa  bluetooth-signaalin  voimakkuutta. 
Sittemmin  markkinoille  on  pulpahtanut 
lukuisia  vastaavanlaisia  härveleitä,  muun 
muassa  Tile  ja  Stickr  Trackr. 


Smarter  Phone  aloitti  kilpailun  modulaarisesta 
matkapuhelimesta. 


Huomionarvoinen  tulokas  viime  vuo¬ 
delta  on  Smarter  Phone.  Se  on  modu¬ 
laarinen  puhelin,  joka  rakentuu  useista 
vaihdettavista  osista.  Idea  sai  paljon  huo¬ 
mioita,  ja  konseptilaite  johtikin  lopulta 
eräänlaiseen  vastaavanlaisten  Vimpain¬ 
ten  kehittämiskilpailuun. 

Hieman  Smarter  Phonen  julkista¬ 
misen  jälkeen  esiteltiin  muun  muassa 
Phoneblocks-niminen  keksintö,  jossa 
vaihdettavat  osaset  on  jaettu  palikoik¬ 
si.  Mukaan  kilpailuun  lähti  myöhemmin 
myös  Google,  joka  aloitti  Project  Ara 
-nimisen  kehitysprojektin  modulaarisen 
matkapuhelimen  tuottamista  varten.  Täs¬ 
tä  nähtiin  lyhyt  tekniikkademo  Google 
I/O  -tapahtumassa  tänä  vuonna,  ja  ensim¬ 
mäisiä  kehittäjille  tarkoitettuja  malleja 
on  tarkoitus  laittaa  pian  jakeluun. 

Joukkorahoitus  avasi 
härvelitarjonnan 

Erilaisten  pikkuhärveleiden  aika  alkoi 
toden  teolla  vuosien  2011  ja  2012  vaih¬ 
teessa,  kun  joukkorahoituspalvelut, 
esimerkiksi  Kickstarter  ja  Indiegogo, 
nousivat  hurjaan  suosioon.  Uudet  rahoi- 
tusmenetelmät  ovat  omiaan  varsinkin 
marginaalisten  laitteiden  kehittämiseen 
ja  julkaisuun.  Ennen  joukkorahoituspal- 
veluja  yksittäisten  kuluttajien  oli  lähes 
mahdotonta  törmätä  erikoisempiin  kek¬ 
sintöihin,  saati  tukea  niiden  kehitystä. 


Sticknfind  on  yksi  ensimmäisistä  bluetooth-jäljittimistä,  ja  se  on  saanut 
useita  seuraajia. 

Rahoitusmallissa  on  myös  ongelmansa. 
Jotkin  projektit  tuppaavat  tähtäämään 
turhan  korkealle,  ja  valmistusajat  veny¬ 
vät  kohtuuttomiksi.  Toiset  taas  kaatuvat 
lakiseikkoihin  tai  yksinkertaisimmillaan 
vain  idean  typeryyteen.  Joukkorahoitus- 
palvelut  tarjoavat  kuitenkin  mielenkiin¬ 
toisen  ikkunan  laitteiden,  vekottimien  ja 
turhienkin  hilavitkuttimien  maailmaan. 

3D-tulostimet  kehittyvät 

Viime  vuonna  moni  laitevalmistaja  kes¬ 
kittyi  lähinnä  parantelemaan  vanhoja 
3 D -tulostimia  ja  tuottamaan  uusia  malle¬ 
ja.  Silti  mukaan  mahtui  myös  erikoisem¬ 
pia  kokeiluja  kuten  ruokaa  tulostava  laite 
ja  kynämäinen  tulostin. 

Erikoisuuksia  kehitteli  muun  muassa 
Modern  Meadow  -niminen  startup,  jonka 
suunnittelema  tekniikka  on  tarkoitettu 
elävän  kudoksen  tulostamiseen.  Yritys 
kehitti  käyttöönsä  bioink-nimisen  tulos- 
tusmateriaalin,  jota  luodaan  solujen  ja- 
kautumiskykyä  hyödyntäen.  Menetelmä 
ei  valitettavasti  ole  kovin  edullinen,  sillä 
esimerkiksi  hampurilaisen  tuottaminen 
tällä  tavalla  maksaisi  yli  200  000  euroa. 

Doodler  on  kynää  muistuttava  3D- 
tulostin  ja  kuuluu  lajissaan  tunnetuimpi¬ 
en  joukkoon.  Vekotin  muistuttaa  hieman 
kuumaliimapistoolia  mutta  työntää  ulos 
samaa  massaa,  josta  normaalit  3D-tulos- 
timetkin  pyöräyttävät  esineitä.  Laitteen 
idea  on  se,  että  käyttäjä  voi  itse  liikutella 
tulostuspäätä  ja  tuottaa  kolmiulotteisia 
esineitä  piirtämällä  ne  ilmaan.  Tämäkin 
laite  löysi  rahoituksensa  Kickstarter- 
palvelun  kautta  ja  on  julkaisunsa  jälkeen 
ehtinyt  saada  jo  muutaman  kilpailijankin. 

Tänä  vuonna  3D-tulostimissa  on  ko¬ 
keiltu  uudenlaisia  tulostusmateriaaleja 
hiilikuidusta  aina  saveen  saakka.  Muun 
muassa  Mark  Forgedin  julkistama  Mark 
One  pystyy  tulostamaan  niin  hiilikuitua, 
lasikuitua,  PLA-muovia  kuin  nailoniakin. 
Etenkin  hiilikuitu  on  kiinnostava  mate¬ 


riaali,  sillä  lujuutensa  vuoksi  se  voi  so¬ 
veltua  esimerkiksi  työkalujen  tulostami¬ 
seen. 

Uusien  materiaalien  lisäksi  esille 
tulee  välillä  myös  uudenlaisia  3D-tulos- 
timilla  tehtyjä  esineitä,  jotka  ovat  toi¬ 
nen  toistaan  nerokkaampia.  Esimerkiksi 
yhdysvaltalainen  Christian  Call  tulosti 
itselleen  uuden  sormenpään,  työtapatur¬ 
massa  menettämänsä  tilalle.  Call  säästyi 
kalliiden  proteesien  ostamiselta,  ja  uusi 
sormenpää  liikkuu  lähes  yhtä  hyvin  kuin 
alkuperäinenkin. 

Hollantilainen  sairaala  puolestaan 
tulosti  ja  asensi  potilaalleen  uuden  pää- 
kallonpuolikkaan.  Operaatio  oli  laatuaan 
ensimmäinen  maailmassa.  3D-tulostimel- 
la  valmistettu  proteesi  saatiin  sopimaan 
suoraan  paikalleen,  ja  leikkaus  onnistui 
sujuvammin  kuin  perinteisin  menetel¬ 
min.  Nämä  kaksi  tapausta  osoittavat, 
että  3D-tulostuksesta  on  selvää  hyötyä 
myös  lääketieteessä. 

Datan  visualisointi  helpottaa 
tulkintaa 

Erilaisten  tietokoneilla  tuotettujen  val¬ 
tavien  datamäärien  visualisointi  on  ollut 
viime  aikoina  pinnalla.  Esimerkiksi  Aust¬ 
raliassa  kehitettiin  järjestelmä,  joka  hyö¬ 
dyntää  Twitter-viestipalvelua  haikalojen 
liikkeiden  seuraamisessa.  Yli  300  kalaan 
asennettiin  jäljittimet,  jotka  aiheutta¬ 
vat  hälytyksen,  jos  kalat  tulevat  tietylle 
etäisyydelle  rannasta.  Näin  esimerkiksi 
surffaajat  voivat  nopeasti  selvittää,  onko 
rantojen  läheisyydessä  esiintynyt  ihmis¬ 
ten  kimppuun  innostuvien  kalalajien 
edustajia. 

Density-niminen  systeemi  tekee  vas¬ 
ta  tuloaan,  mutta  se  lupaa  tarjota  liike¬ 
yrityksille  tietoa  asiakkaista  ja  näiden 
kulkureiteistä  eri  putiikkien  välillä.  Jär¬ 
jestelmään  kuuluva  anturi  seuraa  asiak¬ 
kaita  matkapuhelimien  wifi-signaalien 
perusteella.  Palvelun  avulla  samoja  ih¬ 


misvirtoja  jakavien  liikkeiden  omistajat 
voivat  ottaa  yhteyttä  toisiinsa  myynnin 
edistämiseksi.  Asiakkaiden  osallistumis¬ 
halukkuudesta  tällaiseen  seurantaan  ei 
Density  juuri  mainitse. 

Autot  automatisoituvat 

Erilaiset  automatisoidut  kulkuvälineet 
tekevät  tuloaan,  vaikkei  niihin  nykyisin 
vielä  törmää  muualla  kuin  ehkä  testira- 
doilla.  Inductin  kehittämä  Navia-niminen 
robottiauto  on  yksi  ensimmäisistä,  joka 
on  päässyt  myyntiin  asti.  Vekotin  tosin 
kulkee  ainoastaan  20  km/h  ja  muistut¬ 
taa  enemmän  huvipuiston  maisemajunaa 
kuin  autoa.  Ajoneuvoa  markkinoidaan 
käytettäväksi  vain  sellaisilla  alueilla, 
joissa  se  ei  pääse  aiheuttamaan  vaarati¬ 
lanteita. 

Volvo  testaili  ajoneuvoja,  jotka  GPS- 
paikannuksen  sijaan  pysyttelevät  reitil¬ 
lään  magneettien  avulla.  Vaikka  testiolo- 
suhteissa  auto  kyettiin  paikallistamaan 
jopa  kymmenen  senttimetrin  tarkkuudel¬ 
la,  muodostuu  ongelmaksi  se,  että  jokai¬ 
seen  ajoneuvon  käyttämään  tieosuuteen 
pitäisi  upottaa  lukuisia  magneetteja.  Yh¬ 
den  moottoritiekilometrin  muuttaminen 
autoille  sopivaksi  maksaisi  Volvon  mu¬ 
kaan  yli  17  000  euroa. 

Entä  tulevaisuus? 

Tällaiselta  näytti  vempeleiden  ja  härve- 
leiden  maailma  muutaman  viime  vuoden 
osalta.  On  mielenkiintoista  havaita,  mi¬ 
ten  jotkin  viisi  vuotta  sitten  kehitetyistä 
härveleistä  vaikuttavat  nykyisin  vanhoil¬ 
ta  ja  alkukantaisilta.  Tämä  on  jälleen 
esimerkki  siitä,  että  tekniikan  kehitys 
on  nopeaa,  vaikka  muutosta  ei  aina  edes 
huomaa.  Jos  nyt  kehitellään  ja  markkinoi¬ 
daan  automaattisesti  ohjautuvia  ajoneu¬ 
voja,  niin  miksei  viiden  vuoden  päästä 
voisi  olla  suunnitteilla  ilmassa  leijuvia 
autoja  ja  potkulautoja?  & 


Mark  One  pystyy  tulostamaan  jopa  yksinkertaisia  työkaluja. 


Navia  ei  ole  vielä  tulevaisuuden  automatisoitu  henkilöauto,  mutta  se  on 
askel  oikeaan  suuntaan. 

Kulttuuri 


Commodoren  jälkeen  -  Amiga  vuonna  2014 

1990-luvun  alussa  kuopattiin  tasavallan  tietokone  seuraajineen  ja  valmistajineen:  koti¬ 
mikroja  suvereenisti  hallinnut  Commodore  katosi.  Yhtiön  viimeistä  ihmeasetta,  Amigaa 
harrastetaan  kuitenkin  Suomessa  edelleen. 

Teksti:  Janne  Siren  Kuvat:  Sakari  Leppä,  Janne  Siren 


Tasavallan  tietokone.  Näin  mah- 
tipontisesti  mainostettiin  kuus- 
nelosta  1980-luvulla  -  ja  nimi  jäi 
elämään.  Commodore  64  hallitsi  koti¬ 
mikrojen  kultakautta.  Vuodesta  1987  ta¬ 
savallan  tietokoneen  valtikka  siirrettiin 
eteenpäin,  kun  kehittyneempi  Commodo¬ 
re  Amiga  500  rantautui  periferiaamme. 
Kalliimmasta  Amiga  500:sta  ei  tullut  ai¬ 
van  tasavallan  tietokone  kakkosta,  mutta 
lähellä  se  oli.  Jos  tietokonepelasit  kasaril¬ 
la,  pelasit  melko  todennäköisesti  kuusne- 
losella  tai  viissatasella. 

Vuosikymmenen  vaihtuessa  puhalsi¬ 
vat  kuitenkin  uudet  tuulet.  Ensin  meni 
alta  maahantuoja  PCI-Data  vuonna  1990, 
eikä  Commodore  Business  Machines  Fin¬ 
land  paikannut  sitä  riittävästi.  Ajan  merk¬ 
kinä  tasavallan  tietokoneisiin  keskittynyt 
C= lehti  lopetti  1992.  Kun  Amigan  ame¬ 
rikkalainen  valmistaja  Commodore  ajau¬ 
tui  konkurssiin  1994,  oli  PC-peli  DOOM 
jo  edellisenä  vuonna  viimeistellyt  pelaa- 
jamassojen  eksodusta  Commodoreista 
kohti  PC:tä.  Amiga  lipui  pois  valtavirras¬ 
ta  ja  vuosikymmenen  mittainen  kiirastuli 
omistajanvaihdosten  kurimuksessa  alkoi. 

Tapahtumat  kuitenkin  herättelivät 
harrastelijap iirejä.  Amiga  oli  aikaisem¬ 
min  menestynyt  erikoispiiriensä  ryy¬ 
dittämänä  pelikoneena,  mutta  siinä  oli 
myös  aikalaisekseen  kehittynyt  moniajo¬ 
käyttöjärjestelmä,  joka  nousi  nyt  Amiga- 
harrastuksen  keskiöön.  Harrastajat  ja 
pikkufirmat  lähtivät  kehittämään  Amigan 


käyttöjärjestelmää.  Paljon  muutakin  ta¬ 
pahtui.  Suomessa  C=lehden  lopettami¬ 
nen  innosti  perustamaan  Saku-nimisen 
e-lehden  ja  Suomen  Amiga-käyttäjät 
ry:n  vuosina  1993-1994.  Myöhemmin 
C= lehden  sisarlehti  MikroBitin  tilanne 
osaltaan  inspiroi  Skrolli-nimistä  lehteä  ja 
yhdistystä,  mutta  se  on  jo  toinen  tarina. 

Saku  ja  Amigan  käyttöjärjestelmä- 
talkoot  ovat  edelleen  vauhdissa  vuonna 
2014. 

Saku  huutaa  Amigaaa! 

Pienten  maahantuonti- ja  kauppiasyritys- 
ten,  kuten  Broadline  Oy:n  ja  Gentle  Eye 
Ky:n,  lisäksi  merkittävin  Amiga-alaan 
Commodoren  jälkeen  keskittynyt  organi¬ 
saatio  Suomessa  lienee  Suomen  Amiga- 


käyttäjät  ry.  Yhdistys  on  talkootyönä  jul¬ 
kaissut  reilun  kahdenkymmenen  vuoden 
aikana  50  numeroa  sähköistä  lehteä  sekä 
järjestänyt  toiset  50  tapahtumaa  ja  ta- 
pahtumaosanottoa.  Yhdistyksen  lempini¬ 
mi  Saku  tulee  sen  alkuaikojen  työnimestä 
Suomen  Amiga-käyttäjien  unioni.  Nimen 
pohjalta  syntynyttä  sammakkomaskottia 
käytettiin  toiminnan  alkuvuosina.  Nykyi¬ 
sin  kerho  tunnetaan  Amigaaa! -huudos¬ 
taan. 

Sakun  historia  on  paitsi  Amigan, 
myös  suomalaisen  purkkiskenen  his¬ 
toriaa.  Saku  starttasi  silloisessa  BBS- 
järjestelmien  välisessä  Fidonet-verkossa 
helmikuussa  1993.  Tekijöitä  haalittiin 
BBS:ien  kautta,  ja  kerholla  oli  sittemmin 
jopa  oma  Fidonet-tyylinen  verkko  Saku- 

Ensimmäinen  Amiga.  Amiga  1000  julkaistiin  vuonna  1985.  Erilliselle  näppäimistölle  on  säilytystila 
koneen  alla.  Kuva  Saku  2013  -tapahtumasta. 


Amiga-johtaja  Petro  Tyschtschenkon  puhe  keräsi  satoja  kuulijoita  Saku  98:ssa  Vantaalla.  Huipen¬ 
nuksena  oli  maailman  ensiesitys  Amigan  tunnusmusiikista  Back  for  the  future. 


Suomen  Amiga-käyttäjät  ry:n  vuosikokous  tiedekeskus  Heurekassa  90-luvun  lopulla.  Sääntömää¬ 
räisen  ohjelman  seurana  on  usein  ollut  tuotedemoja  ja  kauppiasvierailuja. 


net.  Päätuotteena  oli  Amiga-aiheinen 
Saku-levykelehti,  jonka  levittämiseen 
kaukopuhelumaksurajojen  ylitse  tarvit¬ 
tiin  keskuspurkkeja,  joista  lukijat  saivat 
lehtensä  paikallispuhelumaksulla.  En¬ 
simmäiset  Sakut  muistuttivat  demoske- 
nen  tummanpuhuvia  levykelehtiä  tausta- 
musiikkeineen  päivineen,  ja  niitä  luettiin 
itsetehdyllä  lukuohjelmalla.  E-lehteä  ja 
yhdistyksen  PD-levy  ke  kirjastoa  saattoi 


pitkään  tilata  myös  postitse. 

Saku  kokeili  varhain  hypertekstiä, 
aluksi  AmigaGuide-muodossa.  Vuosi¬ 
tuhannen  vaihteeseen  mennessä  Saku 
vaihtoi  pysyvästi  hypertekstiin,  nyt 
HTML-sellaiseen,  ja  lehti  päivittyi  mo¬ 
derniin  web-muotoon.  Tässä  vaiheessa 
sen  pääasiallinen  levitys  oli  siirtynyt  in¬ 
ternetiin,  ja  viimeinenkin  Saku-keskus- 
purkki  lopetti  vuonna  2007.  E -lehden 


Mikä  Amiga? 

Amiga  on  1980-luvun  puolivälissä  syn¬ 
tynyt  tietokoneperhe.  Sen  loivat  Ataril- 
ta  lähteneet  insinöörit,  jotka  perustivat 
vuonna  1982  Hi-Toro-yrityksen  ja  kehit¬ 
tivät  tietokonetta  nimeltään  Lorraine. 
Tietokoneja  yritys  nimettiin  myöhemmin 
Amigaksi  ja  myytiin  Commodorelle  vuon¬ 
na  1 984.  Varhaisten  Macien  tavoin  Amiga 
käytti  Motorolan  680x0-prosessoreita. 
Vaikka  sitä  markkinoitiin  Commodore 
64:n  seuraajana,  sen  syntyhistoria  on 
kuusnelosesta  irrallinen,  eikä  se  ole  C64- 
yhteensopiva. 

Erityisen  Amigasta  tekivät  sen  ke¬ 
hittyneet  erikoispiirit,  jotka  olivat  omalla 
tavallaan  persoonallisia.  Niillä  oli  jopa 
nimet,  kuten  Denise,  Paula  ja  Agnus,  ja 
ne  vastasivat  myöhempien  aikojen  erilli¬ 
siä  grafiikka- ja  ääniprosessoreita.  Nämä 
tekivät  Amigasta  suositun  peli-  ja  video- 
työskentelykoneen,  jota  käytettiin  Hol- 
lyvvoodissakin.  Myös  Amigan  ikkunoitu, 
pre-emptiivinen  moniajokäyttöjärjestel¬ 
mä  AmigaOS  oli  aikaansa  edellä.  Kilpaili¬ 
jat  pystyivät  vastaavaan  moniajoon  vasta 
vuosikymmentä  myöhemmin. 

Amiga-malleja  julkaistiin  tusinan  ver¬ 
ran,  joukossa  myös  pari  pelikonsolia.  Suo¬ 
messa  suosituimpia  olivat  edullisimmat 
Amiga  500  ja  Amiga  1200.  Yrityskäyttöön 
tarjolla  oli  muun  muassa  Amiga  2000, 
3000  ja  4000,  joissa  oli  erillinen  näp¬ 
päimistö.  Amigoita  valmistettiin  vuosina 
1985-1994  sekä  uudestaan  1995-1996. 
Viimeiseksi  Amiga-malliksi  jäi  vuoden 
1995  Amiga  Walker,  josta  valmistettiin 
kaksi  prototyyppiä. 

Ainakin  MacroSystem  ja  VIScorp  ke- 
hittelivät  erityistarkoituksiin  680x0-poh- 
jaisia  Amiga-klooneja,  joista  ensin  mai¬ 
nitun  Draco  jopa  julkaistiin.  Myöhemmin 
on  ilmestynyt  useita  PovverPC-pohjaisia 
lisenssi-  ja  kloonituotteita,  kuten  Ami- 
gaOne-,  SAM-  ja  Pegasos-tuoteperheet, 
joissa  on  AmigaOS-yhteensopiva  käyt¬ 
töjärjestelmä  mutta  joilla  ei  ole  muuta 
yhteistä  Amigan  kanssa.  Uudet  käyttöjär¬ 
jestelmät  toimivat  myös  joillain  vanhoilla 
Maceilla. 


muutaman  numeron  vuotuinen  julkaisu- 
tahti  kantoi  vuodesta  1993  peräti  vuo¬ 
teen  2006.  Lehdessä  oli  muun  muassa 
lukuisia  kyselyitä  suomalaisen  Amiga- 
harrastuksen  kartoittamiseksi,  ja  niiden 
tulokset  julkaistiin  koosteena  numerossa 
#43.  Vuonna  2013  julkaistiin  huipennuk¬ 
sena  juhlanumero  #50. 

Suomen  Amiga-käyttäjät  ry  tunne¬ 
taan  nykyään  tapahtumistaan.  Kuudes 

Amigan  omistajat  ja  ostajat 

1982-1984 

Hi-Toro/Amiga  kehitti  Amigan  ja  AmigaOS:n,  Atari  yritti  ostaa 

1984-1994 

Commodore 

1994-1995 

Commodoren  konkurssipesä,  mm.  Commodore  UK  yritti  ostaa 

1995-1996 

ESCOM/Amiga  Technologies 

1996-1997 

ESCOMin  konkurssipesä,  VIScorp  ja  QuikPak  yrittivät  ostaa 

1997-1999 

Gateway  2000  (Amiga-patentit  jäivät  Gatewaylle) 

1999-2004 

Amino/Amiga  Inc. 

2004- 

KMOS/Amiga  Inc. 

2009- 

Hyperion  Entertainment  (AmigaOS  4) 

2010- 

Pluritas  (Amiga-tavaramerkit) 

Amiga  Suomessa 

1985  Amiga  1000  myyntiin,  maahantuojana  PCI-Data 

1987  Commodore-tietokoneisiin  keskittynyt  C=lehti  perustetaan 

1987  Amiga  S00  myyntiin  Suomessa 

1 988  Sanoma  julkaisee  Amiga-kirjasarjansa  ensimmäisen  kirjan,  Amiga  1 

1990  PCI-Data  konkurssiin,  Commodore  Finland  aloittaa 

1992  C=lehti  lakkautetaan,  Pelit-lehti  tilalle 

1992  Sanoma  lopettaa  kirjasarjansa  Amigan  pelintekijän  oppaaseen 

1992  Amiga  1200  myyntiin  Suomessa 

1 993  Saku-e-lehti  ja  Suomen  Amiga-käyttäjien  unioni  perustetaan 

1993  Suomalainen  Bloodhouse  (nyk.  Housemarque)  julkaisee  Stardust-pelin 

1994  Commodore  International  konkurssiin 

1994  Suomen  Amiga-käyttäjät  ry:n  perustaminen  virallistaa  Sakun 

1 994  MikroBitti  julkaisee  aukeaman  jutun  Sakusta  numerossa  9/1 994 

1995  Broadline  Oy:sta  Amigan  maahantuoja,  Gentle  Eye  Ky  perustetaan 

1997  Ensimmäinen  Saku-tapahtuma,  Saku  97  Heurekassa 

1997  MikroBitti-lehden  Amiga-osasto  lakkautetaan 

2000  MorphOS  julkaistaan,  suomalaiset  mukaan  projektiin 

2001  Suomen  Amiga-käyttäjät  ry.  muuttaa  pk-seudulta  Ouluun 
2004  Commodore  Finland  lakkautetaan  viimein  paperillakin 
201 0  Broadline  lopettaa,  Gentle  Eye  Ky  ainoa  Amiga-kauppias 
201 3  Suomen  Amiga-käyttäjät  20  vuotta,  Saku  #50/Saku  2013 

Osin  kotimaisin  voimin  kehitetty  MorphOS  on  yksi  kolmesta  uuden  sukupolven  Amiga-taustaises- 
ta  käyttöjärjestelmästä  ja  lienee  Suomessa  niistä  suosituin.  Ruutukaappaus:  Petteri  Valli. 


iso  tapahtuma  -  Saku  2014  -  järjestetään 
tämän  Skrollin  julkaisun  aikoihin  Tampe¬ 
reella.  Aikaisemmin  Vantaalla  ja  Oulussa 
järjestetyt  Saku-tapahtumat  ovat  kerän¬ 
neet  yhteen  satoja  vieraita,  ulkomaisia 
puhujia  sekä  kaikki  keskeiset  suomalai¬ 
set  Amiga-yritykset.  Tämä  on  ollut  har¬ 
vinainen  näky  Commodoren  jälkeisenä 
aikana,  sillä  Amiga  katosi  tavallisista 
kaupoista  ja  kuluttajatapah tumista  kau¬ 
an  sitten.  Yhdistys  on  järjestänyt  myös 
pienempiä  kokouksia,  joista  yhdessä  vie¬ 
raili  Robert  "RJ"  Mical,  AmigaOSm  alku¬ 
peräinen  kehittäjä  Hi-Toro-ajoilta. 

Saku-tapahtumat,  kuten  Saku-leh- 
tikin,  ovat  aina  olleet  yleisölle  ilmaisia. 
Yhdistystä  pyöritetään  talkoovoimin  ja 
toiminta  rahoitetaan  vapaaehtoisin  jä¬ 
senmaksuin. 

Demoskene  on  Amiga 

Demokulttuuriin  Amiga  ei  ole  palannut 
-  se  ei  nimittäin  koskaan  poistunutkaan. 
Demoskenen  juuret  ovat  Amigassa,  ja 
kaikilla  merkittävillä  demofestareilla 
järjestetään  edelleen  Amiga-demosar- 
joja,  joissa  kilpaillaan  demontekij öiden 
paremmuudesta.  Assembly-demopartyt 
Helsingissä  ovatkin  eräitä  niistä  harvois¬ 
ta  kotimaisista  massatapahtumista,  jois¬ 
sa  nuoriso  ja  IT-tavikset  edelleen  altistu¬ 
vat  Amigalle.  Vuonna  2001  Assemblyjen 
parhaaksi  demoksi  valittiin  Amiga-demo 
Lapsuus,  joka  päättyi  sanoihin  "Lapsuus 
on  Amiga".  Suomen  nousevalla  pelialalla 
on  lukuisia  tekijöitä,  joiden  lapsuus  Ami¬ 
ga  todellakin  oli.  Jotkut  koodaavat  huvik¬ 
seen  Amigalla  edelleen. 

Myös  Alternative  Partyssa  Amiga  on 
hyvin  edustettuna.  Oulussa  puolestaan 
Suomen  Amiga-käyttäjät  ry  on  osallistu¬ 
nut  Vectorama-verkkopelitapahtumaan 
kolmena  viime  vuotena  järjestämällä 
Amiga-linkkipelikilpailuita. 

Entisten  Amiga-käyttäjien  omista  ko¬ 
kemuksista  on  jo  tovi,  joten  aikamatkoille 
on  kysyntää.  Vanhojen  pelien  peluutta- 
misesta  erilaisissa  tilaisuuksissa,  kuten 
Oulun  taiteiden  yössä,  onkin  tullut  yksi 
yhdistyksen  toimintamuodoista.  Myös 
nuoret  tutustuvat  mielellään  vanhoihin 
peleihin,  joskin  karkea  rämpytysjoystikki 
on  tattisukupolvelle  sokki. 

Amiga  on  jo  sen  ikäinen,  että  siihen 
törmää  museoissakin.  Esimerkiksi  Tek¬ 
niikan  museon  Pongista  Pleikkaan  -näyt¬ 
telyssä  ja  Turun  linnan  Pelien  maailmois¬ 
sa  -luolassa  on  voinut  bongata  vanhaa 
Commodorea  ja  Amigaa. 

Tee-se-itse-käyttöjärjestelmä 

Amigan  innoittamana  on  Commodoren 
jälkeen  tuotettu  erilaisia  yhteensopi¬ 
via  käyttöjärjestelmiä,  kuten  saksalai¬ 
sen  Ralph  Schmidtin  ja  kumppaneiden 
MorphOS.  Kehitystyössä  ovat  olleet  mu¬ 
kana  myös  suomalainen  Harry  Sintonen 
ja  Delfina-äänikorttien  tekijä  Teemu 
Suikki.  Suomessa  onkin  suhteellisen  pal¬ 
jon  MorphOS -käyttäjiä. 

MorphOS :11a  on  yhteisiä  osia  toisen 
Amiga-yhteensopivan  käyttöj  ärj  estel- 
mäprojektin  kanssa:  Amiga  Research 
Operating  System,  nykyiseltä  nimel¬ 
tään  AROS  Research  Operating  System. 
ARO  S  on  avoimen  lähdekoodin  projekti, 
joka  kehittää  AmigaO S -yhteensopivaa 
kloonia  x86-raudalle.  ARO  S -projektissa¬ 
kin  on  suomalaistekijöitä,  kuten  WinUAE- 
Amiga-emulaattorin  kehittäjä  Toni  Wilen. 

Virallinen  jatkaja,  AmigaO  S  4,  on 
jäänyt  Suomessa  hieman  vähäisemmälle 
huomiolle.  Eroa  selittänee  MorphOSm 
usean  vuoden  etumatka,  paikalliset  te¬ 
kijät  ja  aktiivinen  Suomeen  kohdistettu 
markkinointi,  jotka  AmigaO  S  4:  Itä  ovat 
puuttuneet.  Amiga-maailman  rajanvedos¬ 
sa  Suomi  on  värittynyt  hitusen  siniseksi 
MorphOSm  tunnusvärin  mukaan. 

Amigismi  ei  ole  enää  sairaus 

2010-luvun  Amiga-harrastajan  ei  tarvitse 
piileksiä  -  vintage  ja  retro  ovat  cool.  Mui¬ 
naiset  ennakkoluulot  ja  konesotahuutelu 
ovat  väistyneet,  ja  samoin  on  loppunut 
Amigan  omistajanvaihdoksista  stressaa- 
minen.  Tilalle  on  tullut  lämmin  muiste¬ 
lu  ja  rento  harrastaminen.  Liekö  Amiga 
viimeinkin  saanut  arvoisensa  paikan  tie- 
tokonehistorian  kunniagalleriassa?  Sa¬ 
notaanhan,  että  parhaita  artisteja  arvos¬ 
tetaan  vasta  kuolemansa  jälkeen... 

Vaikka  Amiga  tietokoneena  on 
"kuollut",  Amiga  harrastuksena  ja 
vaihtoehtoisena  käyttöj  ärj  estelmänä 

elää.  Syväsukelluksen  suomalaiseen 
Amiga-  ja  Commodore-harrastukseen 
voi  aloittaa  Saku-foorumilta  osoitteesta 
http://saku.amigafin.org.  Samasta  paikasta 
löytyy  myös  Saku-lehtien  ja  -tapahtumien 
arkisto  sekä  20 -vuotisjuhlanumero  Saku 
#50,  jossa  ilmestyi  kattava  yhdistyksen 
historiikki.  & 


ARQS,  Amiga  Forever,  MorphOS  ja  AmigaOS  4 


Amigaa  ympäröinyt  kaaos  jätti  jälkensä  sen 
käyttöjärjestelmän  historiaan.  AmigaOS 
1.0  julkaistiin  Amiga  1000  -mallin  myötä 
vuonna  1985.  Se  päivittyi  viimeisen  kerran 
hieman  ennen  Commodoren  konkurssia 
vuonna  1994,  kun  Amiga  4000T  julkaistiin. 
Myöhemmin  päivitys  julkaistiin  myös  muille 
Amigoille.  Sitten  Amiga  vaihtoi  omistajaa 
koko  1990-luvun  loppupuoliskonpa  omista¬ 
jat  keskittyivät  käyttämään  Amigan  nimeä 
irrallisissa  hankkeissa,  joista  yksikään  ei  to¬ 
teutunut.  AmigaOS:n  kehitys  oli  vuosia  jäis¬ 
sä,  ja  niinpä  versio  3.1  on  edelleen  peruskivi, 
kultainen  standardi,  joka  yhdistää  kaikkea 
myöhemmin  tullutta. 

Hajaannuksen  vuosina  AmigaOS:n  pe¬ 
rintöä  lähti  onnistuneesti  viemään  eteen¬ 
päin  peräti  viisi  isompaa  toimijaa,  kukin 
omaan  suuntaansa,  sekä  muutama  pienem¬ 
pi.  Syntyi  erilaisia  AmigaOS-yhteensopivia 
"distroja". 

Niistä  ensimmäinen  oli  vuonna  1996 
julkaistu  Amiga  Research  Operating  System 
(AROS),  joka  tavoitteli  rajapintayhteenso- 
pivaa  x86-uudelleentoteutusta  AmigaOS 
3.1:stä.  Samoihin  aikoihin  AmigaOS  lisen¬ 
soitiin  Cloanton  Amiga  Forever  -emulaatto- 
ripakettiin,  joka  lisäsi  AmigaOS  3.1  :n  päälle 
omat  laajennuksensa. 

Vuosituhannen  vaihteen  tietämissä 
ohjelmistojakelija  Haage  &  Partner  hankki 
AmigaOS  3.1  :n  lisenssin  ja  päivitti  sitä  kevy¬ 
esti  AmigaOS  3.5- ja  3.9-versioihin.  AROS  tai 


Amiga  Forever  eivät  kuitenkaan  juuri  huomi¬ 
oi  näitä  päivityksiä,  vaan  niiden  tekijät  kes¬ 
kittyvät  AmigaOS  3.1  -yhteensopivuuteen. 

Todellinen  konesisällissota  syntyi 
2000-luvun  alussa  Amiga-lisälaitevalmistaja 
Phase  5:n  ja  sittemmin  bPlanin/Genesin 
suojista  ponnistaneen  MorphOSm  ja  Amiga- 
pelivalmistaja  Hyperion  Entertainmentin  vi¬ 
rallisella  Amiga  Inc.  -lisenssillä  kehittämän 
AmigaOS  4:n  välille.  Amiga-maailma  jakau¬ 
tui  vuosiksi  siniseen  MorphOS- ja  punaiseen 
AmigaOS  4  -leiriin,  joskin  Suomessa  yhteisö 
pysyi  sovussa. 

Molemmat  AmigaOS-yhteensopivat  va¬ 
riaatiot  toimivat  PovverPC-raudalla,  ja  niissä 
on  prosessoriemulaatio  vanhoja  680x0-oh- 
jelmia  varten.  Yhteistä  on  yhteensopivuus 
AmigaOS  3.1:n  ja  joidenkin  muiden  Amiga- 
maailman  standardien  kanssa,  mutta  muu¬ 
ten  kehitys  on  erillistä.  AmigaOS  4  ei  perus¬ 
tu  suoraan  AmigaOS  3.5:een  tai  3.9:ään, 
vaan  senkin  lähtökohtana  on  alkujaan  ol¬ 
lut  AmigaOS  3.1.  MorphOS  taas  jakaa  osia 
AROS:n  kanssa. 

AROS,  Amiga  Forever,  MorphOS  ja  Ami¬ 
gaOS  4  ovat  edelleen  kehityksessä.  Ajal¬ 
lisesti  niillä  onkin  takanaan  jo  enemmän 
kehitysvuosia  kuin  AmigaOS:llä  ehti  olla 
Commodoren  alaisuudessa,  vaikkakin  tahti 
on  verkkaista.  Moderneista  Amiga-ohjelmis- 
ta  julkaistaan  usein  erilliset  AmigaOS  4-  ja 
MorphOS-versiot  sekä  AmigaOS  3.1  -versio 
alkuperäisille  Amigoille  ja  emulaattorille. 


Suomen  paras  Amiga-kauppias  Saku  2012  -tapahtumassa  Oulussa.  Verkkokauppansa  ohella 
Gentle  Eyen  boheemi  pop-up-myymälä  on  ollut  vakionäky  Amiga-tapahtumissa  yli  1 5  vuotta. 

Pelit 


Hyppypotkuja  ja  heittotähtiä  - 

pikselimätkinnän  varhaisvuodet 

Monen  1980-luvun  mikroharrastajan  ensimmäisten  pe- 
limuistojen  joukkoon  kuuluvat  erilaiset  kamppailupelit. 
Mieleen  ovat  saattaneet  jäädä  vaikkapa  IK+,  Exploding 
Fist  ja  Karateka ,  puhumattakaan  lukuisista  ninjapeleistä 
Mutta  mistä  taistelevat  tikku-ukot  tulivat?  Kuten  monen 
muunkin  lajityypin  kohdalla,  vastausta  kannattaa  lähteä 
hakemaan  etenkin  elokuvista. 

Teksti:  Tero  Heikkinen,  Markku  Reunanen 
Kuva:  Antti  Miettinen 


Kungfu-innostuksen  synty  Yhdys¬ 
valloissa  ja  muissa  länsimaissa 
sijoittuu  1970-luvun  alkuun.  Buu¬ 
min  keskeisiä  käynnistäjiä  olivat  Kung 
Fu  -televisiosarja  (1972-1975)  ja  Bruce 
Leen  tähdittämät  elokuvat.  Myöhempiä 
katutaistelulajityyppejä  ajatellen  merkit¬ 
täviä  ovat  myös  kovia  mustia  miehiä  ja 
huumekauppaa  sisältäneet  blaxploitaa- 
tiot,  joissa  itämaiset  kamppailulajit  oli¬ 
vat  näkyvässä  roolissa.  Näihin  elokuviin 
lukeutuvat  mm.  Super  Fly  (1972),  Black 
Belt  Jones  (1974)  ja  Three  the  Hard  Way 
(1974). 

Kungfusta  ninjoihin 

Pelien  kannalta  eräs  keskeinen  kamp- 
pailuelokuvan  alalaji  ovat  ninjaelokuvat. 
Ninjoja  on  käsitelty  läntisissä  elokuvissa 
niinkin  varhain  kuin  vuonna  1967,  kun 
James  Bond  vieraili  ninjojen  harjoitus¬ 
leirillä  elokuvassa  Elät  vain  kahdesti. 
Vastaava  salainen  harjoitusleiri  rekvisiit- 
toineen  on  juonen  keskiössä  elokuvassa 
Octagon  (1980).  Octagon  ja  Enter  the 
Ninja  (1981)  käynnistivät  varsinaisen 
ninjainnostuksen  suunnilleen  samaan  ai¬ 
kaan,  kun  kungfu-ilmiö  oli  jo  laantumassa 
Yhdysvalloissa.  Japanilaisissa  elokuvis¬ 
sa  ninjat  ovat  huomattavasti  vanhempi 
teema,  sillä  niitä  nähtiin  toistuvasti  jo 
1950-luvulla. 

Etenkin  1970-luvun  Hongkong-eloku- 


vissa  esiintyy  huomattavan  paljon  akro¬ 
baattista  temppuilua,  merkillisiä  hehku¬ 
via  aseita  ja  erikoistehosteita.  Elokuvan 
juoni  saattoi  olla  vain  ohut  ranka,  jonka 
ympärille  kasattiin  sketsimäisiä  kohtauk¬ 
sia.  "Honkkarileffojen"  näyttävyys  on  pit¬ 
kälti  peräisin  kiinalaisen  oopperan  perin¬ 
teestä,  josta  ensimmäiset  elokuvantekijät 
ja  näyttelijät  ammensivat  oppinsa.  Pelien 
kannalta  kiinnostavaa  on,  että  elokuvien 
kekseliäät  ja  värikkäät  kohtaukset  enna¬ 
koivat  varsinkin  japanilaisissa  videope¬ 
leissä  myöhemmin  nähtyjä  teemoja. 

Tunnetuimpien  lännessä  tehtyjen 
kamppailuelokuvien  joukkoon  kuuluu 
Suomessakin  menestynyt  amerikkalai¬ 
nen  Karate  Kid  (1984).  Elokuva  lainasi 
juonenkäänteensä  pitkälti  Hongkong-pe- 
rinteestä:  päähenkilö  häviää  mittelössä 
pahuksille,  vetäytyy  opiskelemaan  ja  pa¬ 
laa  lopulta  voittajana.  Karate  Kid  sovitet¬ 
tiin  myöhemmin  myös  peliksi  8-bittiselle 
Nintendolle. 

Kamppailupelien  synty 

Näyttöruudulta  pelattavien  kamppai- 
luvideopelien  teknisiä  esi-isiä  voi  etsiä 
mekaanisista  huvipuistoautomaateista, 
voimannäyttökojeista  ja  reaktiopeleistä, 
vaikka  niissä  ei  itämaisia  taistelulajeja 
juuri  nähtykään.  Jo  1920-luvun  puoli¬ 
välissä  amerikkalaisissa  huvipuistoissa 
pääsi  pelaamaan  KO  Fighters  -laitteella. 


jossa  kaksi  pientä  mekaanista  nukkea 
nyrkkeilee  keskenään.  Varhaiset  elektro- 
niikkapelit  ja  pelihallipelit  toistivat  samo¬ 
ja  teemoja  videoruudulla. 

Digitaalinen  karateviihde  saapui  ko¬ 
teihin  vuonna  1983.  Tunnetun  eloku- 
vatähden  maineella  ratsastanut  Chuck 
Norris  Superkicks  sisälsi  taisteluosuuk- 
sia,  joissa  pelaajan  ohjaama  tikku-ukko 
hallitsi  useita  eri  liikkeitä.  Karate  Champ 
(1984)  oli  puolestaan  varhainen  merkit¬ 
tävä  kahden  ottelijan  välinen  taistelupeli, 
joka  toi  pelaajien  käyttöön  laajan  pot¬ 
ku-  ja  lyöntivalikoiman.  Karate  Champ 
sai  pian  jäljittely  öitä:  kotitietokoneilla 
suosittu  The  Way  of  the  Exploding  Fist 
(1985)  noudatti  lähes  identtistä  kaavaa, 
samoin  kuin  System  3:n  International  Ka¬ 
rate  (1986).  Japanilainen  Yie-Ar  Kung  Fu 
(1985)  toi  ensimmäisenä  ruuduille  kes¬ 
kenään  erilaiset  taistelijat  sekä  vauhdik¬ 
kaan  akrobatian  ja  viitoitti  monessa  suh¬ 
teessa  lajityypin  myöhempää  suuntaa. 

1980-luvun  puolivälin  jälkeen  markki¬ 
noille  saapuivat  katutaistelupelit.  Niihin 
kuuluvat  etenkin  lukuisat  beat  'em  upit, 
joissa  yksi  tai  kaksi  pelaajan  ohjaamaa 
taistelijaa  osallistuu  oikealle  vierivään 
joukkotappeluun.  Eri  lajityyppien  sekoi¬ 
tusta  edustaa  amerikkalaisen  Datasoftin 
Bruce  Lee  (1984),  Suomessakin  paljon 
pelattu  keräily-  ja  seikkailupeli,  johon 
oli  kytketty  luovasti  myös  lähitaistelua. 
Brucea  jahtaavat  tikapuiden  ja  ansojen 
seassa  ninja  sekä  "Vihreä  Yamo",  joka 
muistuttaa  lähinnä  sumopainijaa.  Vuonna 
1984  Leen  kuolemasta  oli  kulunut  jo  yli 
kymmenen  vuotta,  mikä  kertoo  osaltaan 
legendan  säilyvyydestä. 

Vaatimattomilla  kotitietokoneilla  ja 
pelikonsoleilla  1980-luvun  alussa  ei  pys¬ 
tytty  tekemään  hahmoista  aidosti  esiku¬ 
viensa  näköisiä,  joten  yhteys  elokuviin 
luotiin  etenkin  kansikuvien  avulla.  Kome¬ 
at  kannet  erosivat  tunnetusti  räikeästikin 
pelien  karusta  grafiikasta.  Kuvien  digi¬ 
tointiin  käytettävät  laitteistot  olivat  vielä 
kalliita  ja  harvinaisia,  joten  peligrafiikkaa 
luotiin  piirtämällä.  Animaation  tuottami¬ 
nen  varhaisille  laitteille  oli  paitsi  työlästä 
myös  muistia  kuluttavaa,  mikä  väistämät¬ 
tä  supisti  kamppailulajeissa  nähtyä  liike- 
valikoimaa.  Positiivisena  poikkeuksena 
mainittakoon  Prince  of  Persian  tekijän 
Jordan  Mechnerin  Karateka  (1984),  joka 
oli  animoitu  aikalaisiinsa  verrattuna  huo¬ 
mattavan  sulavasti. 

Kamppailupeleihin  nivoutuu  oleelli¬ 
sesti  Kaukoidän  maisemien  ja  ihmisten 
esittäminen.  Lännessä  tehdyissä  kamp- 
pailuelokuvissa  viittaukset  Aasiaan  jäivät 
helposti  kliseiden  ja  rasismia  hipovien 
stereotyyppien  asteelle  (esim.  Enter  the 

Kolikkopelien  tiivistä  tarinankerrontaa:  Karate  Champ,  Kung  Fu  Master  ja  Bad  Dudes  vs.  Dragon- 
ninja  (1 988). 


Ninja ,  Karate  Kid  ja  Octagon).  Kenties 
selkein  esimerkki  luutuneista  esitysta¬ 
voista  ovat  ninjat.  Japanilaisissa  peleis¬ 
sä  ninjojen  pukeutuminen  ja  väritys  oli 
vaihtelevaa,  siinä  missä  lännessä  ninja 
ymmärrettiin  mustaan  pukeutuneeksi 
huppupäiseksi  hiipijäksi.  Ninjojen  tava¬ 
ramerkiksi  muodostuivat  myös  heittotäh- 
det,  joita  nähtiin  käytännössä  kaikissa 
1980-luvun  länsimaisissa  ninjapeleissä  ja 
-elokuvissa. 

Yhdysvalloissa  ja  Isossa-Britanniassa 
tehtyjä  ninjapelejä  edustavat  mm.  Sabo¬ 
teur!  (1985),  Mastertronicin  ytimekkääs¬ 
ti  nimetty  Ninja  (1986)  sekä  The  Last 
Ninja  -sarja  (1987-1991).  Last  Ninjassa 
on  ilmeisiä  yhtymäkohtia  Enter  the  Ninja 
-elokuvan  maisemiin  ja  asevalikoimaan. 
Pelin  kannessa  ja  alkukuvassa  esiintyvä 
tuimakatseinen  soturi  puolestaan  lainaa 
elokuvajulisteiden  ja  videokasettien  kan¬ 
sista  tuttuja  teemoja. 

Valkokankaalta  kuvaputkelle 

Suorasukaisin  esimerkki  elokuvien  ja 
pelien  välisestä  yhteydestä  ovat  lisens¬ 
sipelit.  Lisensointi  kohdistui  elokuvien 
lisäksi  tunnettuihin  näyttelijöihin,  kuten 
Bruce  Leehen  ja  Chuck  Norrisiin.  Varsin¬ 
kin  Leen  kuuluisuus  ylitti  kaikki  kansal¬ 
lisuus-  sekä  mediarajat.  Kamppailutäh- 
tien  lisensoinnin  voi  rinnastaa  peleissä 
muutenkin  usein  nähtyyn  urheilutähtien 
maineella  ratsastukseen.  Myös  Jackie 
Chanin  komiikka  päätyi  peleihin,  kun 
MSX:lle  julkaistiin  lännessä  varsin  tun¬ 
temattomat  Project  A  (1984),  Protector 
(1985),  Police  Story  (1985)  ja  Spartan  X 
(1985). 

Elokuvissa  yleinen  sankarillisen  kos- 
totarinan  rakenne  ja  motiivi  siirtyi  mut¬ 
kattomasti  pelien  kehystarinaksi,  vaikka 
itse  pelimekaniikka  keskittyikin  taiste¬ 
luun.  Kostotarinaa  muistuttaa  läheisesti 
pelastamistarina,  jollainen  nähtiin  mm. 
Kung  Fu  Masterissa  (1984),  Double  Dra- 
gonissa  (1987)  ja  Vigilantessa  (1988). 
Kolikkopelien  tapauksessa  oheismateri¬ 
aalille  ei  ollut  sijaa,  joten  attract  mode 
-esittelytila  tai  pelin  aloitusruutu  toi  yti¬ 
mekkäästi  esille  tappeluiden  motiivin. 
Taustatarinan  eräs  tehtävä  oli  oikeuttaa 
tulossa  oleva  pitkällinen  päähänlyönti: 
eettisiltä  ongelmilta  vältyttiin,  jos  ky¬ 
seessä  oli  rikollisjengin  pysäyttäminen 
tai  tyttöystävän  pelastaminen. 

Tunnetuin  tappelupeleihin  liittyvä 
mediapaniikki  kehkeytyi  Mortal  Komba- 


tin  (1992)  verellä  mässäilystä  1990-lu- 
vun  alussa.  Se  johti  suurelta  osin  ESRB- 
ikärajajärjestelmän  pikaiseen  luomiseen. 
Paljon  yksinkertaisempikin  pikselimät- 
kintä  saatettiin  kuitenkin  nähdä  lapsille 
sopimattomana,  kuten  MikroBitin  2/1984 
Kung  Fu  Master  -arvostelussa: 

Pelissä  väkivalta  on  todelli¬ 
sen  tuntuista:  veitsi  lentää  ja 
kungfu-otteet  tuhoavat  elävää  ja  elo¬ 
tonta.  Siksi  en  suosittelisi  sitä  ihan 
perheen  nuorimmille.  Päähahmo  on 
enemmän  riidanhaluisen  jenginuo- 
ren  kuin  korkeaa  filosofiaa  noudat¬ 
tavan  taistelijan  näköinen." 

Vaikka  kamppailuelokuvissa  onkin 
näyttäviä  joukkokohtauksia,  ratkaisevat 
hetket  kiteytyvät  lähes  aina  mies  mies¬ 
tä  vastaan  -otteluun.  Tarinaan  voi  liittyä 
samalla  fyysinen  eteneminen,  joka  jo  it¬ 
sessään  vaikuttaa  pelimäiseltä:  sankarit 
kulkevat  tornissa  tai  kammioissa  ja  koh¬ 
taavat  jatkuvasti  taitavampia  vastustajia 


ennen  arkkivihollisen  kukistamista.  Täl¬ 
lainen  eteneminen  siirtyy  helposti  pelei¬ 
hin  ja  voi  näyttäytyä  jopa  itse  elokuvassa 
eräänlaisena  pelinä  tai  leikkinä.  Esimer¬ 
kiksi  Shaolin  Mantisissa  (1978)  kukin 
vastustaja  hallitsee  omaa  kammiotaan 
kartanossa  ja  Bruce  Lee  -elokuva  Game 
of  Deathin  (1978)  kerroksissa  liikkumi¬ 
nen  innoitti  mitä  ilmeisimmin  Kung  Fu 
Master  -pelin  tekijöitä. 

Elokuvissa  kykyjen  ja  tekniikkojen 
ylivertaisuus  on  absoluuttista:  sankari 
joko  osaa  taidon  tai  ei,  ja  lajit  ovat  toi¬ 
siinsa  verrattuina  parempia  tai  huonom¬ 
pia.  Tällainen  yksinkertainen  binäärinen 
erottelu  sopii  hyvin  siirrettäväksi  tietoko¬ 
neympäristöön,  johon  sosiaalisen  maail¬ 
man  mallintaminen  ja  hienovaraisempi 
tarinankehittely  on  työlästä.  Elokuvista 
ja  Kaukoidän  kuvastosta  ammentava 
kamppailupelien  lajityyppi  palautuu  si¬ 
ten  myös  taistelulajeihin,  jotka  ovat  jo 
itsessään  estetisoituja  tarinoita  raadol- 
lisemmasta  olemassaolon  taistelusta.  & 


Artikkeli  perustuu  samojen  kirjoittajien  VViderScreen  4/201 3:ssa  ilmestyneeseen  tutkimusartikkeliin  Kungfumestarit  kuvaputkella  -  kamppai¬ 
lupelien  ja  -elokuvien  suhde  1980-luvulla. 

http://widerscreen.fi/numerot/2013-4/kungfumestarit-kuvaputkella-kamppailuelokuvien-ja-pelien-suhde-1980-luvulla/ 

paikalle  selvittämään  asiaa.  Kuka  Assemblyn  verkon  rakentaa,  ja  millaisiin  haasteisiin 
tämän  poikkeuksellisen  internet-verkon  rakentajat  vuosittain  törmäävät? 

Teksti:  Suvi  Sivulainen 

Kuvat:  Outi  Sorsa,  Santtu  Pajukanta,  Netcrevv 


Pienen  LAN-tapahtuman  järjestä¬ 
minen  lähikoululla  tai  kellarissa 
on  melko  yksinkertaista:  otetaan 
verkkokytkin  ja  liitetään  koneet  johdoilla 
yhteen.  Pääsy  verkon  kautta  ulkomaail¬ 
maan  on  kuitenkin  nykyään  keskeinen 
osa  tietokoneilla  touhuilua.  Kun  men¬ 
nään  tilaan,  jossa  valmista  verkkoa  ei 
ole,  täytyy  sellainen  tuoda  ulkopuolelta. 
Kuvittele,  että  olet  vaelluksella  pohjoisen 
metsissä:  jos  3G-yhteyttä  ei  ole,  et  erä- 
mökistä  tai  laavulta  internetiin  pääse. 

Aivan  näin  toivoton  tilanne  ei  Assemb¬ 
lyn  tapahtumapaikalla  kuitenkaan  ole. 
Messukeskuksessa,  Hartwall-areenalla 
ja  Kaapelitehtaalla  on  jo  valmiiksi  usei¬ 
ta  erilaisia  verkkoja,  sekä  kiinteitä  että 

Netcrevv 

Assembly-tietokonefestivaalia  järjesti 
tänä  vuonna  noin  250  vapaaehtoista. 
Tapahtumassa  oli  reilu  kolmetuhatta 
verkkoyhteydellä  varustettua  tietokone- 
paikkaa  sekä  pelikilpailuja,  seminaareja 
ja  tv-lähetyksiä,  jotka  tarvitsevat  verkkoa. 

Verkosta  vastaavaan  Netcrew-ryh- 
mään  kuuluu  85  henkilöä,  joista  reilu  30 
oli  tämän  vuoden  kesätapahtumassa 
rakentamassa  verkkoa.  Netcrevv  on  en¬ 
simmäisten  joukossa  tapahtumapaikalla. 
Vain  pöydät  ja  sähköt  on  saatava  paikal¬ 
leen  aiemmin. 


langattomia,  tavanomaisempien  tapahtu¬ 
mien  ja  toimijoiden  käyttöön.  Assemblyn 
tapauksessa  niillä  ei  päästä  edes  alkuun, 
mutta  tiloihin  on  kuitenkin  rakennettu 
kuituyhteydet,  joilla  Assemblyn  vaatima 
10  Gb/s  -yhteys  ulkomaailmaan  saadaan 
toteutettua  ongelmitta.  Vertailun  vuoksi 
keskimääräisen  kotiverkon  nopeus  voi 
olla  vaikkapa  50  tai  100  Mb/s  -  siis  0,05 
tai  0,1  Gb/s. 

Kuorma-autollinen  kytkimiä 

On  torstai,  viikko  ennen  Assemblyn  al¬ 
kua.  Varastotilassa  noin  kymmenen  ki¬ 
lometrin  päässä  tapahtumapaikasta 
selvitellään  nettipiuhoja  ja  tarkastetaan 
viimeisiä  mukaan  tulevia  laitteita.  Osa 
Netcrevv'  stä  rakentaa  puusta  laatikoita, 
joissa  laitteita  voidaan  kuljettaa  turvalli¬ 
sesti  tapahtumapaikalle. 

Kaapelia  on  yhteensä  12,5  kilometriä, 
ja  verkkolaitteita  kuten  kytkimiä,  reititti¬ 
miä  ja  langattoman  verkon  tukiasemia  on 
yhteensä  kaksisataa  kappaletta.  Välineet 
on  tarkastettu  ja  huollettu  kevään  ja  ke¬ 
sän  aikana  Assemblyn  talvitapahtuman 
jäljiltä  ja  nyt  ne  pakataan  suuriin  muovi- 
laatikoihin  ja  puisiin  kuljetusarkkuihin. 
Yhteensä  tavaraa  kertyy  reilu  kuorma- 
autollinen. 

Netcrew'n  työ  painottuu  tapahtumaa 
edeltävälle  ajalle.  Ryhmän  pitkäaikai- 
simpiin  aktiiveihin  kuuluva  Ari  Flinkman 


kertoo,  että  tarvikkeita  on  tarkastettu  ja 
pakattu  pitkin  kesää.  "Tiiviimpi  työsken¬ 
tely  on  aloitettu  toukokuulta.  Esimerkiksi 
heinäkuussa  meillä  oli  yhteensä  kahdek¬ 
san  sellaista  kierrosta  tapahtuman  va¬ 
rastolle,  jossa  tehtiin  nelisen  tuntia  töitä, 
aina  viiden  henkilön  voimin  kerrallaan." 
Melkoinen  työmäärä. 

Etukäteistyö  on  kuitenkin  kriittisessä 
osassa  koko  tapahtumaverkon  toiminnan 
kannalta,  Flinkman  selittää.  "Tapahtu- 
maviikon  maanantaina  tietää  käytännös¬ 
sä,  menevätkö  asiat  hyvin  vai  ei.  Tuolloin 
kaikki  tavarat  ovat  tapahtumapaikalla. 
Jos  pohjatyöt  on  tehty  hyvin,  asiat  onnis¬ 
tuvat." 

Verkko  on  suunniteltava  huolella.  Mu¬ 
kaan  tulee  ottaa  juuri  oikeat  laitteistot,  ja 
niiden  pitää  myös  toimia  kunnolla.  "Tava¬ 
raa  on  niin  paljon,  että  kaikki  ylimääräi¬ 
nen  on  tiellä  ja  hankaloittaa  oikeiden  asi¬ 
oiden  löytymistä.  Tämän  vuoksi  tarkkuus 
suunnittelussa  ja  pakatessa  on  äärettö¬ 
män  tärkeää",  Flinkman  jatkaa. 

Kun  tarvikelasti  on  ensin  saatu  tapah¬ 
tumapaikan  pihalle,  kuorma  on  purettu 
ja  tavarat  jaettu  järjestelmällisesti  oikei¬ 
siin  paikkoihinsa,  on  seuraavana  edes¬ 
sä  runkoverkon  rakentaminen,  kertoo 
Netcrew'n  vetäjä  Matti  Antila.  "Tämän 
jälkeen  runkoverkosta  saadaankin  kyt¬ 
kettyä  muut  verkon  osat,  joita  on  vähän 
laskentatavasta  riippuen  15-30.  Seuraa- 

Kytkinten  lajittelu  on  tarkkaa  työtä. 


Verkkolaitteet  pakataan  puisiin  kuljetuslaatikoihin. 


Pöytäpaikkoja  on  yhteensä  kolmisen  tuhatta.  Netcrew'läinen  sinisessä  järjestäjäpaidassaan  asen¬ 
tamassa  kytkintä. 


Pöytäpaikkoja  valmiina  odottamassa  kävijöitä. 


vaksi  päästään  viemään  verkko  muun 
muassa  konepaikkapöydille." 

Osa  Netcrew'stä  rakentaa  wlania, 
jotta  muut  Assemblyn  työntekijät  ja  spon¬ 
sorit  pääsevät  etsimään  netistä  tuikitär- 
keitä  tietoja  ja  lähettelemään  sähköpos- 
tejaan.  Samaan  aikaan  suuri  osa  verkkoa 
rakentavasta  ryhmästä  asentaa  kytkimiä 
pöytäpaikoille,  katsoo  että  niille  rakenne¬ 
tut  sähköpisteet  toimivat  ja  vetää  niihin 
tarvittavaa  verkkojohtoa. 

Kun  verkko  on  fyysisesti  rakennettu, 
alkaa  sen  toiminnan  testaaminen  ja  hio¬ 
minen.  Netcrew  ei  pelkästään  tuo  paikal¬ 
le  verkkolaitteita  vaan  myös  seuraa  verk¬ 
koa  ja  sen  toimivuutta  koko  tapahtuman 
ajan  erilaisten  verkonhallintatyökalujen 
avulla.  Tapahtuman  avajaistorstaina  ja 
vielä  perj  antamakin  Netcrew  pitää  yllä 
erillistä  Netinfoa,  joka  avustaa  kävijöitä 
tarvittaessa. 

"Netinfo  on  ollut  olemassa  jo  vuonna 
1995",  Antila  kertoo.  Välillä  oli  pientä 
taukoa,  mutta  pian  Assemblyn  järjestäjät 
huomasivat,  että  tapahtuman  infopistees¬ 
tä  jouduttiin  soittelemaan  Netcrew'lle 
jatkuvasti.  Erilliselle  verkkoasioissa  neu¬ 
vovalle  infopisteelle  on  siis  tarvetta. 

Luotettava  partyverkko  syntyy 
taidolla 

Netcrew  suoriutuu  monista  haasteista, 
mutta  ei  syyttä.  Harjoittelua  on  takana 
jo  20  vuotta,  ja  monet  mukana  olevista 
vapaaehtoisista  ovat  myös  siviilielämäs¬ 
sään  tekemisissä  tietoverkkojen  kanssa. 
Mikä  sitten  saa  nämä  työtä  pelkäämättö¬ 
mät  kaikkien  Assemblyn  verkkoa  käyttä¬ 
neiden  sankarit  tekemään  viikkotolkulla 
töitä  verkon  eteen? 

Assemblyn  verkko  on  varsin  suuri  ja 
monimutkainen,  joten  sen  rakentaminen 

Assembly  rakentuu.  Tapahtuma-alue  on  valtava. 


Verkko  kaavio  toimii  työkaluna  tapahtuman  verkkoa  rakennettaessa. 


on  eräänlainen  taidonnäyte  ja  jännittävä 
seikkailu,  jossa  pääsee  ylittämään  itsen¬ 
sä.  Netcrew'n  aktiivi  Toni  Vettenranta 
kertoo,  että  Assemblyssä  työskentelystä 
on  hyötyä  myös  ammatillisesti. 

"Näin  suuren  käyttäjämäärän  kanssa 
pääsee  testaamaan  verkon  toimivuutta. 
Suurten  verkkokuormien  tutkimiseen  on 
olemassa  simulaattoreita,  mutta  ne  eivät 
koskaan  täysin  vastaa  todellista  verkko¬ 
liikennettä,  sitä  tilannetta,  jossa  ihmiset 
tekevät  samanaikaisesti  hyvin  erilaisia 
asioita." 

Miten  Vettenrannan  mainitsemat  si¬ 
mulaattorit  sitten  eroavat  tapahtuman 
olosuhteista?  "Assemblyssä  liikennöinti 
on  aitoa,  oikean  elämän  verkkoliikennet¬ 
tä,  jolloin  verkon  pitää  toimia  erilaisiin 
tarkoituksiin.  Esimerkiksi  pelaajille  ei 
ole  kovin  tärkeää,  siirtyvätkö  tiedostot 
nopeasti,  mutta  latenssi  on  heille  kaikki 
kaikessa.  Samaan  aikaan  vaikkapa  As- 
semblyn  televisiota  tekevälle  ryhmälle 
suurten  tiedostojen  tehokas  siirtyminen 
verkon  yli  käsiteltäväksi  ja  streamatta- 
vaksi  on  tärkeää",  Vettenranta  selittää. 

Tekniikka  on  siis  tärkeää,  mutta  myös 
sosiaalinen  puoli  on  tärkeä  osa  sitä,  että 
vapaaehtoiset  saavat  itsensä  paikalle 
vuosi  toisensa  jälkeen.  Kyse  on  siitä  sa¬ 
masta  asiasta,  joka  kävijöitäkin  houkut- 
telee:  mukava  porukka  samanhenkisiä 
ihmisiä  ympärillä  puuhaamassa. 


Vuodet  tuovat  muutosta 

Assemblyä  ja  muita  LAN-tapahtumia 
kutsuttiin  aikoinaan  myös  copypartyiksi. 
Toisinaan  ylilyöntejä  Assemblyn  verkon 
käytössä  onkin  tapahtunut.  Netcrew  kui¬ 
tenkin  näkee,  mikäli  jokin  verkkoon  kyt¬ 
ketty  laite  aiheuttaa  huomattavan  paljon 
liikennettä.  Välillä  kaistarohmuille  on 
käyty  muistuttamassa,  että  verkkoa  käyt¬ 
tävät  muutkin. 

Nykyään  kotitalouksien  internet-liit- 
tymät  ovat  nopeita,  eikä  ero  tapahtuman 
verkon  ja  kotiverkon  välillä  ole  enää  yhtä 
huimaava  kuin  vaikkapa  kymmenen  vuot¬ 
ta  sitten.  Niinpä  tarve  ja  innostus  suur¬ 
ten  tiedostojen  siirtämiseen  tapahtumis¬ 
sa  onkin  jäänyt  menneisyyteen. 

Parin  viime  vuosikymmenen  aikana 
tietokoneiden  käyttäjät  ovat  muuttuneet 
ja  käyttäjäkunta  on  laajentunut.  Assemb¬ 
lyn  alkuvuosina  paikalla  oli  lähinnä  vain 
henkilöitä,  jotka  tunsivat  tietokoneensa 
läpikotaisin  ja  olivat  ehkä  myös  koonneet 
sen  itse.  Nykyisin  käyttö  on  muuttunut 
toisenlaiseksi  ja  koneet  arkipäiväisiksi 
työkaluiksi.  Harva  tuntee  enää  tietoko¬ 
neensa  sisälmyksiä,  eikä  Assemblyn  kä¬ 
vijä  välttämättä  edes  tiedä,  mikä  on  verk- 
kojohto  tai  mihin  sitä  tarvitaan. 

Tämä  ei  kuitenkaan  juuri  haittaa,  sil¬ 
lä  laitteetkin  toimivat  nykyään  lähes  aina 
plug  &  play  -tyylisesti.  Nykyajan  tietoko¬ 
ne  kytkeytyy  verkkoon  lähes  automaat¬ 
tisesti.  Aikoinaan  vaikkapa  Windows 


Netcrew  rakensi  myös  visualisoinnin,  jonka 
avulla  kävijät  näkivät  kokonaisliikenteen  mää¬ 
rän  reaaliajassa. 


95  -järjestelmien  käyttäjillä  saattoi  olla 
paljonkin  työtä  verkkokorttien  ja  -ajurei¬ 
den  kanssa.  Kun  Assemblyn  kävijällä  oli 
verkko-ongelmia,  Netcrew  kehotti  ensik¬ 
si  tarkistamaan,  ovatko  verkkoasetukset 
oikein. 

"Jokusen  kerran  on  tullut  istuttua  pit¬ 
kiäkin  aikoja  jonkin  epäonnisen  koneen 
ääressä  ja  etsittyä  vaikkapa  erikoisem¬ 
man  verkkokortin  ajureita.  Jos  kävijä  ei 
olisi  saanut  verkkoa  koko  viikonloppuna 
toimimaan,  niin  tylsäähän  se  olisi  ollut, 
joten  emme  ole  hennoneet  olla  auttamat¬ 
ta",  kertoo  Netcrew'n  Mikko  Kannisto 
menneistä  vuosista. 

Vaikka  maallikolle  koko  Netcrew'n 
suoritus  nostattaa  lieviä  hikikarp aloita  ja 
vaikuttaa  mielettömältä  ponnistukselta, 
tekijöiltä  itseltään  ei  yhtäkkiä  kysyttäes¬ 
sä  löydy  muistikuvia  erityisistä  ongelmis¬ 
ta  ainakaan  tietoliikenteeseen  kohdistu¬ 
vien  hyökkäysten  osalta. 

"Joskus  on  ollut  Do S -hyökkäyksiä, 
mutta  täällä  se  ei  ole  haitannut",  kertoo 
ryhmän  vetäjä  Matti  Antila.  Kyse  on  siitä, 
että  niin  verkon  rakentajat  kuin  operaat¬ 
torikin  ovat  varautuneet  suureen  verk¬ 
koliikenteeseen.  "Kerran,  viitisen  vuot¬ 
ta  sitten,  operaattori  soitti  meille,  että 
olemmeko  huomanneet  meille  tulevat 
hyökkäykset.  Saimme  onneksemme  vas¬ 
tata  hymähdellen,  ettei  se  haittaa."  & 

TYÖPAIKKANA 


in**** 


ELLEEN  3/7  SYYSKUU  2014  REAKTOR.FI/CAREERS 


MILTÄKÖHÄN 
TUNTUISI 


MAALIIN 

ASTI? 


REAKTORILLA  KESKITYTÄÄN  TEKEMÄÄN 
ASIOITA,  JOILLA  ON  MERKITYSTÄ 

KETTERÄT  TYÖTAVAT  MAHDOLLISTAVAT  PROJEKTIEN 
AIKATAULUSSA  PYSYMISEN  ILMAN,  ETTÄ  YLITYÖTUNTEJA  KERTYY. 


ReaKtor 


m  © 

Pelisuunnittelun  filosofiaa,  osa  2 

Yksinkertaisuus  on  kultaa 

Pelin  tulee  olla  selkeä  ja  toimiva  kokonaisuus,  jotta  sitä  on  helppo  oppia  pelaamaan. 
Mistä  pelisuunnittelija  tietää,  mitkä  ideat  sopivat  peliin  ja  mitkä  joutavat  romukoppaan? 
Teksti:  Sami  Koistinen  Kuva:  Mitol  Berschevvsky 


Harva  pelaaja  pitää  tutoriaaleista 
ja  vaikeaselkoisista  peleistä.  Mitä 
kauemmin  kestää  päästä  alkuun, 
sen  todennäköisemmin  pelaaja  turhautuu 
ja  lopettaa  pelaamisen.  Pelin  tärkeimmät 
kontrollit  ja  ydinmekaniikat  tulisi  voida 
oppia  niin  pian  kuin  mahdollista.  Siksi 
hyvässä  pelisuunnittelussa  minimoidaan 
opeteltavien  ja  käytössä  olevien  toiminto¬ 
jen  määrä. 

Yksinkertainen  on  kaunista 

Ennen  kuin  peliin  lisätään  uusi  toiminto, 
suunnittelijan  tulisi  aina  kysyä  itseltään: 
"Pystyykö  tämän  toiminnon  opettamaan 
pelaajalle  lyhyesti  ja  ytimekkäästi?"  Jos 
vastaus  on  "kyllä",  idean  hauskuutta  ja 
peliin  istuvuutta  kannattaa  kokeilla  käy¬ 
tännössä. 

Jos  peliin  esimerkiksi  lisätään  vasara, 
mutta  jokainen  isku  vaatii  mutkikkaan 
kymmenen  napin  painalluksen  ja  kuun 


oikean  asennon  taivaalla,  pelaaja  ei  opi 
vasaran  käyttöä.  Jos  vasaraa  voi  käyttää 
yhtä  nappia  painamalla,  pelaaja  oppii  sen 
käytön  automaattisesti. 

Toinen  kysymys  jokaisen  uuden  toi¬ 
minnon  kohdalla  kuuluu  seuraavasti: 
"Onko  pelissä  jo  jokin  toinen  hyvin  sa¬ 
mankaltainen  toiminto?"  Jos  sellainen 
löytyy,  kannattaa  toiminnot  pyrkiä  yhdis¬ 
tämään,  jotta  design  ei  paisu  kuin  pulla¬ 
taikina.  Joskus  lopputulos  on  enemmän 
kuin  osiensa  summa.  Tuloksena  voi  olla 
paljon  syvyyttä  sisältävä  yksinkertainen 
toiminnallisuus,  mikä  antaa  pelaajille 
paljon  vaihtoehtoja.  Jos  samankaltaisia 
toiminnallisuuksia  ei  voi  yhdistää,  kan¬ 
nattaa  harkita  toisen  poistamista. 

Pelin  sääntöjen  on  hyvä  olla  selkeät 
ja  koko  pelin  ajan  yhtenäiset.  Jos  säännöt 
jostain  syystä  muuttuvat  kesken  pelin, 
pelaaja  tulee  tehdä  siitä  täysin  tietoisek¬ 
si.  Hyvä  esimerkki  tästä  ovat  vaikkapa 


Pac-manin  voimapillerit.  Normaalisti  kel¬ 
taisen  sankarin  pitää  varoa  labyrintissa 
vipeltäviä  vihollisia.  Kun  Pac-man  ahmai- 
see  voimapillerin,  roolit  kääntyvät  väliai¬ 
kaisesti  ympäri:  pelihahmosta  tulee  kuo¬ 
lematon,  ja  se  voi  syödä  vihollisia.  Tämä 
tehdään  pelaajalle  selväksi  muuttamalla 
niin  vihollisten  väri,  grafiikat  kuin  käyt- 
täytyminenkin.  Jotta  muuttuneet  sään¬ 
nöt  tulisivat  varmasti  selväksi,  soitetaan 
selkeää  ääniefektiä  niin  pitkään  kuin  ne 
ovat  voimassa. 

Kontrollien  tulee  olla  mahdollisim¬ 
man  yksinkertaiset,  intuitiiviset  ja  suora¬ 
viivaiset  käyttää.  Niiden  tulee  reagoida 
pelaajan  palautteeseen  välittömästi.  Na¬ 
peista  avautuvia  alavalikoita  tulisi  käyt¬ 
tää  mahdollisimman  vähän. 

Kaiken  täytyy  tukea  ydinsilmukkaa 
Pelaaja  tulisi  saada  keskittymään  yhden 
päätavoitteen  saavuttamiseen.  Tavoite 

voi  olla  esimerkiksi  kentän  läpäiseminen 
äärimmäisen  nopeasti,  maksimipisteet 
keräten,  tai  mahdollisimman  vähän  va¬ 
hinkoa  ottaen.  Jos  pelimekaniikka  ei  vai¬ 
kuta  päätavoitteen  saavuttamiseen  mil¬ 
lään  tavalla,  on  yleensä  järkevää  leikata 
se  kokonaan  pelistä  pois. 

Esimerkiksi,  jos  keräät  pelikentäl¬ 
tä  sieniä  joiden  ainoa  funktio  on  soittaa 
keräyshetkellä  Säkkijärven  polkka,  kan¬ 
nattaa  tämä  mekaniikka  todennäköisesti 
heivata  yli  laidan.  Jos  sienen  keräys  kui¬ 
tenkin  lisäksi  tekee  hahmostasi  isomman, 
vahvemman  ja  kestävämmän,  sienillä  on 
selkeästi  rooli  kentän  läpäisemisessä  ja 
mekaniikka  kannattaa  mahdollisesti  jät¬ 
tää  peliin. 


•  tuhota  yllä  olevia  tiiliä: 


Lisää  syvyyttä,  älä  mutkikkuutta 

Jotta  pelikokemukseen  saadaan  syvyyt¬ 
tä  ilman  ikävän  jyrkkää  oppimiskäyrää, 
kannattaa  mahdollisimman  moni  pelime¬ 
kaniikka  suunnitella  monikäyttöiseksi. 
Yleisesti  voidaan  sanoa,  että  mitä  useam¬ 
pi  käyttötarkoitus  pelimekaniikalla  on, 
sen  parempi.  Jos  jollain  pelimekaniikalla 
on  vain  yksi  käyttötarkoitus,  kannattaa 
aina  miettiä  olisiko  sille  mahdollista  an¬ 
taa  lisää  käyttötarkoituksia,  tai  voiko  sen 
poistaa  designista. 

Super  Marion  hyppy  on  hyvä  esimerk¬ 
ki  tällaisesta  pelisuunnittelusta.  Hypyllä 
pelaaja  voi 
•  ylittää  raon: 


•  ylittää  vihollisen: 


•  tuhota  yläpuolella  olevan  vihollisen 
lyömällä  sen  jalkojen  alla  olevaa  tiiltä: 


•  tuhota  vihollisen  hyppäämällä  sen 
päälle: 


•» 

0  % 


•  tuhota  monta  peräkkäin  kävelevää 
vihollista  yhdistelmähypyllä: 


•  hypätä  pidemmälle  ilmassa  tehdyllä 
kaksoishypyllä: 


•  pompata  seinän  kautta  entistäkin 
korkeammalle: 


•  pompata  korkeammalle  lataamalla 
hyppyä  pitkään: 


•  pompata  korkeammalle  pomppimalla 
trampoliinin  päällä: 


Kun  Super  Mario  on  ilmassa,  voi  pe¬ 
laaja  ohjata  hahmon  lentoa  tai  tippumis¬ 
ta  hieman  vasemmalle  ja  oikealle.  Tämä 
auttaa  laskeutumaan  kapeille  alueille, 
kuten  tasoille  ja  vihollisten  päälle.  Ilma- 
ohjaus  ja  hyppymekaniikat  muodostavat 
keskenään  synergian,  jonka  avulla  pe¬ 
laaja  voi  hyppiä  tarkemmin  ja  monipuoli¬ 
semmin.  Ilmaohjauksen  turvin  voi  hypätä 
rotkon  ylle,  kerätä  esineen  ja  ohjata  it¬ 
sensä  takaisin  turvaan,  laskeutuen  ylem¬ 
mälle  tasolle. 


Kun  pelimekaniikat  muodostavat 
keskenään  synergian,  ovat  ne  yhdessä 
enemmän  kuin  osiensa  summa.  Usein 
käytetään  termiä  "emergent  gameplay", 
kun  useampi  pelimekaniikka  saa  yhdes¬ 
sä  aikaan  uusia  efektejä  ja  pelimekaniik- 
koja.  Peliä  suunnitellessa  kannattaakin 
aina  pysyä  tarkkana  sen  suhteen,  miten 
eri  toimintojen  välille  saa  luotua  mahdol¬ 
lisimman  paljon  synergiaa.  & 

Valoa  tunneliin  - 

Tekstuuritunnelin  salat  julki 

Tekstuuritunneli  on  etenkin  demoissa  suosittu  graafinen  temppu,  joka  on  käyttökelpoi¬ 
nen  niin  kasibittisillä  kotimikroilla  kuin  shader-ohjelmoitavilla  nykylaitteillakin. 


Teksti:  Ville-Matias  Heikkilä  Kuvat:  VVallu,  Ville-Matias  Heikkilä 


-grafiikka  rakennetaan 
useimmiten  monikulmi¬ 
oista,  ja  myös  tekstuuri- 
tunnelin  voi  aivan  hyvin  toteuttaa  näin. 
Tunnelit  ovat  kuitenkin  nauttineet  suu¬ 
rinta  suosiota  sellaisilla  laitteilla,  joissa 
kaiken  toteuttaminen  yleiskäyttöisellä 
3D-moottorilla  on  joko  hyvin  hidasta  tai 
suorastaan  mahdotonta.  Huomattava 
osa  näiden  laitteiden  demoissa  nähdystä 
kolmiulotteisuudesta  perustuukin  täs¬ 
tä  syystä  kikkoihin,  joita  on  mahdollista 
käyttää  vain  onnekkaissa  erikoistapauk¬ 
sissa.  Tunnelin  kohdalla  tämä  onnekkuus 
kumpuaa  kappaleen  muodosta  ja  jatku¬ 
vuudesta. 

Tekstuuritunneleita  on  monenmuo¬ 
toisia,  mutta  yleisin  malli  on  äärettömän 
pitkä  sylinteri.  Tällainen  kappale  pysyy 
näytöllä  vakiomuotoisena  riippumatta  sii¬ 
tä,  millä  tavoin  katsoja  liikkuu  sen  sisällä 
edestakaisin  tai  pyörii  syvyysakselin  ym¬ 
päri,  kunhan  katse  suuntautuu  jatkuvasti 
äärettömyyteen.  Ainoastaan  sylinterin 
pinnassa  oleva  tekstuuri  liikkuu. 

Umpitunnelissa 

Klassinen,  kiinteän  kameran  tekstuuri- 
tunneli  perustuu  koordinaattitaulukkoon. 


joka  yhdistää  näytön  jokaisen  pikselin  jo¬ 
honkin  tekstuurin  pikseliin.  Tätä  tauluk¬ 
koa  kutsutaan  uv-kartaksi  tai  movelistik- 
si.  Yksinkertaisimmillaan  piirtosilmukka 
käy  taulukon  läpi  seuraavaan  tapaan: 

for(i=0; i<320*200; i++) 

screen[i]  =  texture[uvmap[i]] ; 

Tekstuurin  koko  ja  suorittimen  omi¬ 
naisuudet  määräävät,  kannattaako 
liikkuminen  ja  pyöriminen  toteuttaa 
tekstuuritaulukkoa  vierittämällä  vai  piir- 
tosilmukassa  olevalla  koordinaattiyn- 
näyksellä.  Mikäli  taas  koneessa  on  niin 
iso  uudelleen  määriteltävä  väripaletti, 
että  koko  tekstuuri  mahtuu  siihen,  ei  suo¬ 
ritinta  tarvitse  juuri  vaivata,  sillä  kaiken 
voi  toteuttaa  paletinvierityksenä. 

Taulukon  koko  puolittuu  helposti  käyt¬ 
tämällä  hyväksi  symmetriaa.  Jos  tekstuuri 
mahtuu  reunan  ympäri  parillisen  määrän 
kertoja,  näytön  loppupuoliskon  pikselit 
ovat  samat  kuin  alkupuoliskon  pikselit 
mutta  käänteisessä  järjestyksessä.  Jos 
muistia  on  hyvin  vähän,  voi  uv-taulukosta 
tallentaa  vaikkapa  vain  neljänneksen  ja 
tuottaa  loput  koordinaatit  perusperi¬ 
aatteella.  Jos  taas  suoritin  on  hidas  mutta 
muistia  on  riittävästi,  voi  olla  kannatta¬ 


vaa  rullata  koko  uv-taulukko  auki  koodik¬ 
si:  "lue  tekstuurin  pikseli  123,  sijoita  se 
näyttömuistin  kohtiin  456ja  789". 

Taulukkolaskentaa 

Perinteinen  sylinteritunneli  asettuu 
näytölle  siten,  että  pakopiste  on  näytön 
keskellä.  Näin  toinen  tekstuurikoordi- 
naateista  riippuu  siitä,  kuinka  lähellä 
piste  on  näytön  keskipistettä.  Toinen  taas 
riippuu  kulmasta,  jonka  pisteen  sijainti 
muodostaa  koordinaattiakselien  suhteen. 
Eräänlainen  perspektiivikorjattu  napa- 
koordinaattimuunnos  siis.  Tekstuurikoor- 
dinaatit  voi  siis  laskea  uv-taulukkoon  seu¬ 
raavasti,  mikäli  pakopiste  on  origossa: 

u  =  atan2(x,y)  *  256  /  PI; 

v  =  100000  /  sqrt(x*x  +  y*y) ; 

Pakopiste  ympäristöineen  jää  helpos¬ 
ti  röpelöiseksi,  sillä  v-koordinaatti  lähes¬ 
tyy  siinä  kohti  ääretöntä.  Ongelman  voi 
ratkaista  peittämällä  alue  esimerkiksi 
mustalla  ympyrällä  tai  käyttämällä  sylin¬ 
terin  sijaan  sopivasti  kaartuvaa  tunnelin 
muotoa,  esimerkiksi  rinkelin  sisäpintaa. 
Myös  erilaisia  sumutyyppisiä  häivytyk¬ 
siä  voi  käyttää.  Syvyyshäivytys  ja  muu¬ 
tamat  muut  efektit  saattavat  helpottua. 

Vapaakameratunnelin  geometriaa:  pisteen 
(cx,cy,cz)  läpi  kameraan  saapuva  valonsäde  on 
lähtöisin  tunnelin  reunalta  pisteestä  (x,y,z). 


jos  perspektiivikorjaus  jätetään  pois  uv- 
taulukosta  ja  hoidetaan  se  tekstuuritau- 
lukkoa  täytettäessä. 

Taulukkoperiaate  sopii  kaikenlaisten 
sorvimaisesti  symmetristen  kappaleiden 
pyörittelyyn  symmetria-akselinsa  ym¬ 
päri.  Sylinterien  ja  rinkelien  ohella  esi¬ 
merkiksi  pallo  on  ollut  suosittu  kappale. 
Muunlaiset  kappaleet  pyörivät  samalla 
koodilla  kuin  tunnelikin;  vain  taulukko  on 
laskettava  eri  kaavalla. 

Vapaa  liikkuminen 

Jos  koneessa  on  riittävästi  tehoa,  ei  muis¬ 
tinvaraista  uv-taulukkoa  edes  tarvita, 
vaan  koordinaattimuunnoksen  voi  laskea 
lennossa.  Näin  tarjoutuu  myös  houkut- 
televa  mahdollisuus  tehdä  muunnos  hie¬ 
man  eri  tavalla  joka  kuvalle,  esimerkiksi 
vaihdella  kameran  sijaintia  ja  asentoa  va¬ 
paammin.  Freedir-  eli  vapaakameratun- 
nelit  ilmestyivät  PC-demoihin  1990-luvun 
puolenvälin  kieppeillä. 

Vapaakameratunnelissa  näytön  pikse- 
liä  vastaava  tekstuurikoordinaatti  selvi¬ 
tetään  yleensä  raytracing-periaatteella: 
laskemalla,  missä  pisteessä  suora  ja  sy¬ 
linteri,  eli  valonsäde  ja  tunnelin  reuna, 
leikkaavat  toisensa. 

Säteeriseurannan  matematiikkaa 

Laskennan  yksinkertaistamiseksi  kan¬ 
nattaa  asettaa  niin  paljon  vakioita  kuin 
mahdollista:  kamera  origoon,  tunnelin 
syvyysakseliksi  z-koordinaattiakseli  ja 
tunnelin  säteeksi  1 .  Tällöin  yhtälöryhmän 
saa  kuvattua  peruskoulumatematiikalla 
seuraavasti: 

x  =  d  *  ex 
y  =  d  *  cy 
z  =  d  *  cz 
x*x  +  y*y  =  1 


Tässä  piste  (cx,cy,cz)  kuuluu  ilmassa 
leijuvaan  suorakaiteeseen  tai  "kameran 
linssiin",  jonka  läpi  valonsäteiden  kuvi¬ 
tellaan  kulkevan.  Kutakin  näytön  pikse- 
liä  vastaavan  suorakaiteen  pisteen  saa 
helposti  pikselin  näyttökoordinaateista. 
Z-koordinaatiksi  kannattaa  asettaa  jokin 
samaa  suuruusluokkaa  oleva  vakio,  esi¬ 
merkiksi  näytön  korkeus.  Mitä  pienempi 
z-koordinaatti,  sitä  laajempi  kuvakulma 
saadaan.  Kameran  suuntaa  vaihdetaan 
3 D -pyörittämällä  suorakaiteen  pisteitä. 

Valonsädesuoran  muut  pisteet  saa 
kertomalla  koordinaatteja  (cx,cy,cz)  eri¬ 
laisilla  d:n  arvoilla.  Sopivalla  arvolla 
löydetään  piste,  joka  osuu  sylinterin  reu¬ 
naan,  joka  on  ympyrämäinen  ja  jonka  yh¬ 
tälö  on  siksi  sama  kuin  ympyrän  yhtälö. 

Valmista  kaavaa  kansalle 

Kun  yhtälöryhmästä  ratkaistaan  osuma- 
piste  (x,y,z),  niin  d  supistuu  kokonaan 
pois  ja  saadaan  suoraan  koodiin  kelpaa- 
vat  kaavat: 

y  =  sqrt((cy*cy)/(cy*cy+cx*cx)) 
x  =  y*cx/cy 
z  =  y*cz/cy 

Syvyyskoordinaattia  z  voi  käyttää  toi¬ 
sena  tekstuurikoordinaattina,  ja  toisen 
voi  laskea  arkustangentilla  atan2(x,y), 
kuten  kiinteäkameratunnelissakin.  Teks¬ 
tuuri  voi  olla  myös  kolmiulotteinen, 
jolloin  osumapistettä  voi  käyttää  suo¬ 
raan  tekstuurikoordinaatteina.  Testaus- 
vaiheessa  ei  välttämättä  kannata  vielä 
käyttää  aitoa  tekstuuria,  vaan  pikselin 
väriksi  voidaan  ottaa  esimerkiksi  koor- 
dinaattienvälisen  xor-operaation  tulos 
(C-syntaksissa  xAyAz).  Koska  xor  on  koko- 
naislukuoperaatio,  kannattaa  koordinaa¬ 
tit  kertoa  sopivilla  vakioilla. 

Optimointia  ja  ehostusta 

Vaikka  pikselikohtaista  laskentaa  voi  op¬ 
timoida  jonkin  verran  pisteiden  peräkkäi¬ 
syyttä  hyödyntämällä,  jää  laskettavaksi 
silti  esimerkiksi  neliöjuuri.  Mikäli  laitteen 
tehot  eivät  riitä,  voidaan  pistemäärää 
kuitenkin  vähentää.  Kun  vapaakamera- 
tunneli  yleistyi,  yleisin  ratkaisu  oli  laskea 
vain  yksi  leikkauspiste  8x8  pikseliä  kohti 
kunnolla  ja  hoidella  väleihin  jäävät  pis¬ 
teet  interpoloimalla  eli  keskiarvoperiaat- 
teella.  Jos  tarjolla  on  nopea  monikulmioi¬ 
den  tekstuurinpiirto,  niin  sitä  kannattaa 
hyödyntää  välialueiden  täyttämisessä. 

Tehokkailla  nykykoneilla  koko  tun- 
nelinpiirron  voi  toteuttaa  shader-ohjel- 
mana,  joka  ei  käytä  ulkoisia  taulukoita. 
Tekstuurinkin  voi  määritellä  suoraan 
kaavana,  ja  pakopisteröpelöt  saa  häivy¬ 
tettyä  kauniisti  esimerkiksi  etäisyyssu- 
mulla.  Toki  shader-laitteistojen  rahkeet 


Paletinpyörityksellä  toteutettu  tekstuuritun- 
neli  Future  Crew'n  Unreal-demosta  (1992). 


Isoja  optimoitu  sylinteritaulukkotunneli  64ever- 
ryhmän  C64-demosta  Insomnia  (2002). 


Taulukkotunnelia  on  käytetty  peleissäkin:  Kasi- 
bittisen  Atarin  Yoomp  (2007). 


Sisäkkäisiä  vapaakameratunneleita  256-tavui- 
sessa  PC-tuotoksessa:  Tube  by  3SC  (2001). 


Tätä  vapaakameratunnelia  on  tehostettu  aal¬ 
toilevilla  kameravääristymillä.  RainbovvStars 
by  Razor  1911  (PC,  2001) 


riittävät  paljon  monimutkaisempienkin 
maailmojen  raytracing-laskentaan,  mut¬ 
ta  se  olisi  jo  toisen  jutun  aihe.  & 

Kuva:  Petteri  Pesonen, 


Käpystriimeistä  TV2:een 

-  eSportsin  matka  suuren  yleisön  eteen 


Elektronisen  urheilun  matka  julkisuuteen  on  ollut  pitkä  ja  vaivalloinen.  Suomessa 
laji  murtautui  suuren  yleisön  tietoisuuteen  monen  vuoden  sinnikkään  työskentelyn 
tuloksena,  kun  Yle  lähetti  Assembly  Summer  2014  -tapahtuman  pelikilpailut  livenä 
niin  Yle  Areenan  kuin  TV2:n  kautta. 

Teksti:  Teemu  "VVabbit"  Hiilinen 

Kuvat:  Petteri  Pesonen,  Tero  Heino,  Santtu  Pajukanta 


Oli  synkkä  ja  myrskyinen  yö  Anzi- 
ossa,  kun  herra  VVabbit  ensimmäi¬ 
sen  kerran  koski  tulevaan  rakkau¬ 
teensa  -  BAR- automaattikivääriin.  Tuosta 
hetkestä  on  kulunut  jo  yli  12  vuotta.  Tällä 
välin  tavallisesta  räkänokkaisesta  pelaa¬ 
jasta  kasvoi  salonkikelpoinen  selostaja, 
joka  pääsi  toteuttamaan  unelmansa  suo¬ 
rassa  lähetyksessä  Yle  TV2  -kanavalla. 

Tästä  unelmasta  ei  tosin  ollut  hajua¬ 
kaan  sinä  päivänä,  jona  maihinnousuran- 
nalla  ammuttiin  ensimmäiset  laukaukset. 

Sain  ensimmäiset  kosketukset  mo- 
ninpelien  maailmaan  12  vuotta  sitten, 
kun  kaverini  houkuttelivat  minut  mu¬ 
kaansa  pelaamaan  Day  of  Defeat  -peliä, 
joka  tempaisi  minut  hetkessä  mukaansa. 
Pelaaminen  toisia  ihmisiä  vastaan,  uusi¬ 
en  asioiden  oppiminen  ja  pelin  ympärillä 
vellova  valtava  yhteisö  tempaisivat  minut 
mukaansa.  Ensimmäiset  askeleeni  jouk¬ 
kuepeliin  otin  Jori  "Joiri"  Savinaisen  joh¬ 
tamassa  Troll-klaanissa,  joka  myöhem¬ 
min  toteutti  nimensä  mukaista  taktiikkaa 
peleissä  ja  sen  ulkopuolella. 


Day  of  Defeat  opetti  minulle  paljon 
asioita.  Nousin  suhteellisen  nopeasti  pe¬ 
lin  huipulle  ja  sain  pelata  muiden  maiden 
kärkipelaajia  vastaan.  Samalla  aloitin 


myös  pelijournalistin  urani  dayofdefeat. 
fi-sivustolla.  Aloin  ymmärtää  eSportsin 
hienouksien  ja  sosiaalisten  aspektien 
päälle. 


Assembly  Summer  2014  -tapahtumassa  tehtiin  elektronisen  urheilun  historiaa,  kun  Yle  lähetti 
suorana  Counter-Strike:  Global  Offensive  -turnauksen  finaalin.  Ottelun  voittaja  edustaa  Suomea 
elektronisen  urheilun  olympialaisissa.  Kuva:  Tero  Heino  /  Assembly  Organizing 

Tästä  se  alkoi. 


Kaikki  alkoi  Clanbasesta 

Muutaman  vuoden  pelaamisen  jälkeen 
päätin  laajentaa  osaamistani  eSportsin 
suhteen.  Lähetin  hakemukseni  silloiselle 
maailman  suurimmalle  turnausjärj estä¬ 
jälle,  ClanBaselle,  ja  minut  valittiinkin 
yhdeksi  riviadminiksi.  Lopulta  kohosin 
ClanBasen  riveissä  ensin  GameSupervi- 
sorin  (pääpelivastaava)  hommista  aina 
Chief  of  Newsin  (päätoimittaja)  tehtä¬ 
viin.  Järjestin  ulkomailla  kaksi  LAN-ta- 
pahtumaa  ja  pääsin  toteuttamaan  oman- 
laistani  visiota  uutissivustosta. 

Tämä  kaikki  antoi  minulle  valtavasti 
oppia  tulevaa  varten.  Niinpä  perustimme 
vuonna  2006  cadred.org-uutissivuston, 
joka  kasvoi  vuoden  sisään  Euroopan 
suurimmaksi  Counter-Strike:  Source  -si¬ 
vustaksi.  Johdin  noin  kymmenen  hengen 
uutistoimistoa  ja  pääsin  tutustumaan 
Source-skenen  mielettömän  hienoihin 
ihmisiin.  Lopulta  päätimme  myydä  sivus¬ 
tan,  kun  monien  tekijöiden  motivaatio 
laski. 

Selostukset  alkoivat  joskus  peliurani 
puolivälissä.  Muistan,  kuinka  selostim¬ 
me  ensimmäisen  kerran  TeamSpeakissa. 
Paikalla  saattoi  olla  40  tyyppiä,  ja  jo  se 
oli  aika  monta.  Jonkin  aikaa  lähetimme 
ohjelmaa  web-radiosta.  Tällöin  saavutim¬ 
me  jossain  vaiheessa  150  ihmisen  piikin. 
Huh!  Se  tuntui  paljolta. 

Lopulta  kaksi  suomalaista  pioneeria, 
Corey  ja  JBL,  päättivät  kutsua  minut  mu¬ 
kaan  GameTV-projektiin.  GameTVm  ai¬ 
koina  rikoimme  maagisena  pidetyn  500 
ihmisen  rajan.  Silloin  kuvanlaatu  oli  kä¬ 
sittämätöntä  kuraa,  mutta  niin  vain  meni 
500  rikki.  Parhaimpina  vuosina  ylsimme 
Assemblyn  suomenkielisen  streamin  kat¬ 
sojissa  puoleentoistatuhanteen. 


eSportsin  viisi  tärkeää  peliä 

VVabbitin  viisi  tärkeää  peliä  eSportsille: 

•  Counter-Strike:  Global  Offensive 

•  Dota  2 

•  Hearthstone 

•  League  of  Legends 

•  StarCraft  2 


Selostajat  työssään.  Kuva:  Tero  Heino  /  Assembly  Organizing 


EVVHOVVANTS  THE  WORLD 
TOREMAINASITIS 

.  doesntvvant  h 
toremainatall 


ERICH  FRIE 


Teemu  "VVabbit"  Hiilinen  ja  monessa  yhteydessä  toimiva  motto.  eSports  on  yksi  niistä  asioista, 
johon  motto  pätee  todella  hyvin. 


Counter-Strike:  Global  Offensive  huipensi  Assemblyn  turnajaiset. 
Kuva:  Santtu  Pajukanta  /  Assembly  Organizing 

eSports-matkat  olivat  joskus  varsinaisia  seikkailuja.  Eteläkorealainen  horrorvessa  on  WC,  missä 
mentiin  yritys  ja  erehdys  -menetelmällä.  Oma  berberi  oli  vaarassa  alusta  loppuun. 


Peliselostajista  sisällöntuottajiksi 

Lopulta  saimme  Suomessa  koko  tiimin  sa¬ 
man  katon  alle,  kun  SETT.fi-uutissivusto 
perustettiin  vuonna  2010.  Lähdimme  heti 
ensimmäisellä  viikolla  World  Cyber  Ga- 
mes  -tapahtumaan  Los  Angelesiin  rapor¬ 
toimaan  suoraan  paikan  päältä.  Yksikään 
muu  suomalainen  eSports-uutissivusto  ei 
ollut  aikaisemmin  mennyt  tapahtumien 
keskipisteeseen.  Samaan  aikaan  yhdis¬ 
timme  myös  vanhan  GameTVm  osaksi 
SETTiä,  mistä  syntyi  SETT  TV. 

SETT  TV  ei  enää  pelkästään  selosta¬ 
nut  vaan  teki  lisäksi  huomattavan  mää¬ 
rän  haastatteluja  eri  pelien  maailmantäh- 
distä.  Se  oli  hienoa  aikaa.  Matkustimme 
ympäri  maailmaa  ja  teimme  juuri  niitä 
asioita,  joista  olen  aina  haaveillut.  Mat¬ 
koilla  kohtasimme  myös  yllättäviä  haas¬ 
teita.  Korealaisessa  vessassa  joutui  yritys 
ja  erehdys  -menetelmällä  etsimään  oi¬ 
keata  nappia  berberin  pyyhintään.  Välillä 
taas  piti  elekieltä  käyttäen  kertoa  taksi¬ 
kuskille,  että  hän  ajoi  risteyksen  ohi. 


Seuraavan  kolmen  tunnin  ajan  72 
000  katsojaa  seurasi  Suomen  ensimmäis¬ 
tä  livenä  televisioitua  Counter-Strike- 
ottelua. 

Minulle  henkilökohtaisesti  oli  todel¬ 
la  suuri  kunnia  tehdä  historiaa  Suomen 
ensimmäisenä  eSports-selostajana,  joka 
pääsi  valtakunnalliseen  tv-lähetykseen. 


Kaikki  ne  pioneerivuodet  saivat  merki¬ 
tyksensä  lähetyksen  alkaessa.  Lähetyk¬ 
sen  jälkeen  vastaanotetut  palautteet  sai¬ 
vat  vanhan  kyynisen  BAR-miehen  Anzion 
rannalta  herkistymään.  Tämä  on  hieno 
skene,  jonka  mukana  haluan  elää  vielä 
hetken!  2 


Yle-pyörä  vierähti 

Suuri  pyörä  alkoi  pyöriä  tämän  vuoden 
alussa,  kun  Yle  otti  yhteyttä  Tampereella 
järjestettävän  LanTrek-pelitapahtuman 
järjestäjiin.  Siellä  saimme  ensimmäistä 
kertaa  kunnon  kosketuksen  Ylen  ihmi¬ 
siin,  ja  yhteistyökuviot  ovat  sen  jälkeen 
auenneet. 

Ei  ollut  ihme,  että  LanTrekien  koh¬ 
dalla  yhteistyökumppanina  toimi  Mattias 
Erkkilä  Yle  Fem  -kanavalta  (entinen  FST). 
Fem  nimittäin  seuraa  tarkkaan  Ruotsin 
tapahtumia,  ja  sieltä  ajatus  eSportsista- 
kin  syntyi.  LanTrekin  jälkeen  selostimme 
vielä  yhteistyössä  SVT:n  kanssa  Dream- 
Hack  Summerin  StarCraft  2  -turnauksen. 
Tämäkin  oli  jännittävää,  kun  kuvayhteys 
tuli  suoraan  Ruotsista  ja  teimme  oman 
ääninauhan  ruotsalaisten  kuvan  päälle. 

On  pakko  nostaa  hattua  Ruotsin 
suuntaan,  joka  näin  antoi  "pikkuveljel¬ 
le"  mahdollisuuden  tulla  perässä  heidän 
auraamaansa  reittiä  pitkin.  Ruotsi  on  ja 
tulee  vielä  pitkään  olemaan  Euroopan 
Etelä-Korea,  mutta  Suomi  on  nyt  ottanut 
oikeat  askeleet  takaa-ajon  alkamiseksi. 
Vapise  Ruotsi! 

Assemblyj  en  TV-lähetystä  tehtiin 
viikkoja.  Keskustelut  sen  sisällöstä  aloi¬ 
tettiin  jo  kuukausi  ennen  tapahtumaa,  ja 
viimeisellä  viikolla  kellotimme  tuhotto¬ 
man  määrän  tunteja  suunnitellen,  mark¬ 
kinoiden  ja  valmistautuen. 

Kun  kello  22.04.50  kuulin  ohjaajan 
kuiskivan  korvaani  "varoituksia"  ja  lo¬ 
pulta  laskin  ääneen  viimeiset  sekunnit, 
oli  pulssini  varmasti  lähempänä  kahtasa¬ 
taa.  Se  oli  mieletön  hetki. 


Katsojaystävällisyyden  haaste 


Jukka  O.  Kauppinen 

eSportsia  on  yritetty  viilata  katsojaystävälli- 
semmäksi  lajiksi  jo  pitkään.  Se  ei  kuitenkaan 
ole  helppoa.  Muistan  kun  juttelin  vuonna  2002 
Epic  Gamesin  kanssa  Unreal  Tournament  2003 
-pelistä.  Amerikkalaisherroilla  oli  tuolloin  sel¬ 
keä  näkemys  pelin  viennistä  kohti  eSports-tyy- 
listä  yleisöystävällistä  järjestelmää.  Pelisarjaan 
haluttiin  tehdä  työkalut,  joiden  avulla  juontajat 
voivat  hallita  ulkopuolisille  näytettävää  ku¬ 
vaa  livenä  lähetettyjen  tv-tuotantojen  tapaan. 
Myös  näkemykset  ottelujen  suoratoistosta 
yleisölle  olivat  jopa  aikaansa  edellä. 

Unreal  Tournamentit  olivat  pitkään  erit¬ 
täin  suosittuja  moninpelejä,  mutta  varsinainen 
eSportsin  nousu  alkoi  vasta  myöhemmin,  Un- 
realien  jo  kadottua. 

Sittemmin  moni  muu  peli  on  tarjonnut  hil¬ 
jalleen  kehittyviä  työkaluja  ottelujen  seuraa¬ 
miseen,  mutta  esimerkiksi  Forza  Motorsport 
-pelien  sinänsä  erinomainen  käynnissä  olevien 
kilpailujen  katselu  vaatii  alkuperäisen  Forzan. 
Vasta  viimeisen  vuoden  aikana,  kun  pelien 
suoratoistaminen  esimerkiksi  Tvvitch-palvelun 
kautta  on  tullut  vakiovarusteeksi  Playstation 
4-  ja  Xbox  One  -konsoleihin  sekä  useisiin  PC- 
peleihin,  on  pelien  katsominen  reaaliajassa 
muuttunut  riittävän  vaivattomaksi.  Myös  kil- 
pailuotteluiden  live-tuotantojen  taso  eSports- 
tapahtumissa  on  kehittynyt  huikeasti. 

Pelien  suoratoiston  tekninen  kehittyminen 
ei  kuitenkaan  auta  perimmäiseen  ongelmaan: 
moni  peli  on  katsojan  kannalta  tuhottoman 
tylsä.  Supersuositut  MOBA-pelit  ja  StarCraft  2 
ovat  vihkiytymättömälle  silkkaa  muinaishep- 


reaa.  Nopeiden  räiskintäpelien  huikeita  ref¬ 
leksejä  vaativat  liikkeet  ovat  mystiikkaa  eikä 
satunnainen  katsoja  ehdi  ymmärtää  otteluiden 
tavoitteita  saati  joukkueiden  pelitaitoja. 

Tässä  kuitenkin  auttavat  hyvät  juontajat. 
Taitava  juontaja  osaa  avata  pelin  sääntöjä, 
tavoitteita  ja  tapahtumia  niin,  että  täysin  pys- 
tymetsästä  kesken  lähetyksen  kanavalle  tai 
suoratoistoon  eksynytkin  pääsee  tapahtumien 
tasalle  ja  innostuu.  Tässä  Wabbit  tiettävästi 
onnistui  Ylen  lähetyksessä  erinomaisesti. 

Olin  keväällä  Varsovassa  Wargaming.Net- 
yhtiön  World  of  Tanks  -liigan  loppuottelus¬ 
sa.  Vaikka  epäilin  etukäteen  panssarivaunu- 
urheilun  kiinnostavuutta  eSports-pelinä,  olin 
nopeasti  täysin  myyty.  Panssarisota  on  nopeu¬ 
deltaan  sopivan  taktista  ja  harkitsevaa,  että 
sitä  on  helppo  seurata.  Juontajakaksikot  ja 
asiantuntija-analyytikot  avasivat  pelaajia,  jouk¬ 
kueita  ja  taktiikoita  upeasti.  Kun  osa  joukkueis¬ 
takin  pelasi  taitavasti,  katsoin  otteluita  välillä 
kertakaikkisen  innoissani. 

Omakohtaisesti  kiinnostavimpia  eSports- 
kilpailuja  minulle  ovat  kuitenkin  autosimulaat- 
torien  nettikilpailut.  Kilpa-ajaminen  on  myös 
pelinä  niin  tv-ystävä Mistä  ja  helposti  seuratta¬ 
vaa,  että  laji  on  viihdyttävyydessään  täysin  ylit¬ 
tämätön. 

eSportsin  suosion  avain,  ainakin  TV:ssä  ja 
suoratoistona,  piilee  jossakin  pelien  näyttävyy¬ 
den,  kiinnostavuuden,  suosion,  lähetystyöka- 
lujen  ja  juontajien  yhdistelmässä.  Niin  monen 
asian  täytyy  toimia  yhteen,  jotta  satunnainen 
pelilähetys  kiinnostaisi  muitakin  kuin  pelifaneja. 

IMUKaull/IUkUSI 


VAHVAA  ASIAA  PEUE KJ  ERGONOMIASTA. 


ERITYISKIITOS  SIUULLB,  OI 
PBIIAIAU  KIRKKAIN  GURU, 
UUSIMMASTA  PELISTÄSI! 


Hi 


KUKI  KAIKKI  EDELLISET 
PELISI  OVAT  PAKOTTAKJEET 
PELAAJANI  PÄIVÄKAUSIKSI 
KOKJEEKI  AAREEM  MISKA 
MOTKOLLA  MÖKÖTTAMÄÄM... 


Tule  mukaan  keskustelemaan  Skrollin  foorumille 


Skrolli  on  yhteisöllinen 
tietokonelehti,  jonka  yhteisö  elää 
monella  suunnalla.  Lehden  lisäksi 
meitä  on  niin  IRC-kanavalla 

(#skrolli  @  IRCnet),  Facebookissa 
(www.facebook.com/Skrollilehti), 
Twitterissä  (twitter.com/skrollilehti) 
ja  tietenkin  myös  virallisella 
keskustelualueellamme, 
foorumilla 


Skrollin  foorumi  on  toki 
vain  yksi  kanava  viestiä, 
mutta  se  on  myös  pysyvin  ja 
varmin  tapa  lähettää  lehdelle 
palautetta  ja  ideoita.  Foorumille 
jätetyt  viestit  eivät  katoa 
Facebookin  kommenttimassaan,  vaan 
ne  ovat  kätevästi  luettavissa  viikkojen  ja 
kuukausienkin  kuluttua.  Esimerkiksi 
palauteketju  ja  Listaa  viisi  parasta  juttua 
-ketjut  antavat  lehden  tekijöille  arvokasta 
tietoa  ja  näkemystä  siitä,  mitä  on  tehty 
hyvin,  mitä  huonommin  tai  jopa  hyvin 
huonosti. 


Foorumi 

sopii  myös  lukijoiden 
väliseen  keskusteluun, 
juttuvinkkien  antamiseen  ja 
kaikenlaiseen 
keskusteluun. 


Sillä  niin  kuin  lehti  on 
meidän  kaikkien 
yhteinen,  niin  on  myös 
foorumi. 


Skrollin  foorumi- 
yhteistyökumppanina 
toimivat  Muropaketti-sivusto 
ja  Otavamedia. 


MUROPRKETTI 

Rautaista  asiaa  tietokoneista  jo  vuodesta  1999 


n  foorumin  löydät  osoitteesta  http://www.murobbs.fi/skrolli 


Rauta 


Ei  näin! 

Pari  huonoa 
keksintöä 

Erilaiset  formaattisod at  ovat  tärkeä 
osa  digitaalisen  viihteen  historiaa. 
Jotkut  veikkaavat  väärää  hevosta 
vahingossa ,  mutta  toiset  vaikeutta¬ 
vat  omaa  tilannettaan  ihan  itse. 
Teksti:  Mikko  Heinonen 
Kuvat:  VVikipedia-käyttäjät  Pascal  Giessler 
ja  Takobou,  VVikimedia  Commons  -käyttäjä 
Evan-Amos 


Konsolipelien  tallennukseen  käy¬ 
tettiin  alkujaan  lähes  yksinomaan 
ROM-moduuleita.  Ne  olivat  paljon 
kalliimpia  kuin  kotimikrojen  kasetit  ja  le¬ 
vykkeet,  mutta  myös  helppokäyttöisem¬ 
piä,  kestävämpiä  ja  nopeampia.  Niiden 
kopiointi  oli  kotioloissa  miltei  mahdoton¬ 
ta,  sillä  harvalla  oli  tarvittavia  ohjelmoin- 
tilaitteita  käytettävissään.  Ongelmaksi 
muodostuivatkin  lähinnä  Kaukoidän 
bootleg-tehtailij  at. 

Pelit  kuitenkin  kasvoivat  kasvamis¬ 
taan.  Uudet  konsolit  tarjosivat  moni¬ 
mutkaisempaa  grafiikkaa  ja  ääntä,  jotka 
tarvitsivat  paljon  tilaa.  Pelintekijät  innos¬ 
tuivat  pitkistä  videojaksoista,  jotka  olisi¬ 
vat  olleet  hulvattoman  kalliita  toteuttaa 
pelkillä  muistipiireillä.  Optiset  asemat 
alkoivat  vallata  alaa.  Useimmat  valmista¬ 
jat  siirtyivät  standardin  mukaisiin  CD-  ja 
DVD -levyihin,  mutta  muutamat  päättivät 
keksiä  itse  paremman.  Tulokset  olivat 
vaihtelevia. 

MiniDVD,  melkein 
standardi 

Nintendo  oli  viimei¬ 
nen  konsolivalmista- 
ja,  joka  myi  koteihin 
pelejä  muovisina  pa¬ 
hkoina.  Vielä  vuon¬ 
na  1996  esitelty 
Nintendo  64  perustui 
ROM-tekniikkaan.  Pe¬ 
rusteluksi  esitettiin  kai¬ 
kenlaista  käyttömukavuu 
desta  alkaen,  mutta  tärkeässä 
osassa  oli  piratismin  pelko.  Moduulit  oli 
helppo  rakentaa  vaikeiksi  kopioida,  kun 
taas  monien  kilpailijoiden  pelejä  pystyi 
jäljentämään  tavallisella  polttavalla  CD- 


asemalla.  Nintendolle  tämä  on  erityisen 
tärkeä  asia,  koska  suuri  osa  sen  tuloista 
on  peräisin  pelien  julkaisemisesta,  ei 
kilpailijoiden  tapaan  julkaisijoiden  li¬ 
senssimaksuista. 

Moduuleihin  takertuminen  muodos¬ 
tui  kuitenkin  erääksi  esteistä  Ninten¬ 
do  64:n  suuremman  menestyksen  tiellä. 
N64:n  pelit  olivat  huomattavan  kalliita 
kilpailijoihin  verrattuna,  eikä  tällä  kon¬ 
solilla  nähty  muodikkaita  videojaksoja 
sisältäviä  eepoksia.  Squaresoftin  Final 
Fantasy  -pelisarjan  menetys  oli  Ninten¬ 
dolle  iso  isku,  ja  välirikon  tärkeimpiä  syi¬ 
tä  oli  juuri  CD-ROMin  puuttuminen.  Oli 
ilmeistä,  että  N64:n  seuraajaa  ei  voitu 
enää  toteuttaa  samalla  tekniikalla. 

Kun  sitten  tuli  aika  käynnistää  Pro¬ 
ject  Dolphin,  jossa  Nintendo  64:lle  ke¬ 
hitettiin  seuraajaa,  päätettiin  optiselle 
medialle  antaa  pikkusormi.  Aivan  täysin 
muiden  mukaan  ei  kuitenkaan  haluttu 
mennä.  Gamecubeksi  ristittyyn 
konsoliin  tulisi  kyllä  DVD -ko¬ 
neisto,  mutta  se  käyttäisi 
halkaisijaltaan  8  cm:  n 
MiniDVD-levyjä.  Kulut¬ 
tajille  asiaa  markki¬ 
noitiin  konsolin  sym¬ 
paattisen  pienellä 
koolla  ja  lataamisen 
nopeudella.  Molem¬ 
mat  väitteet  pitivät 
kyllä  paikkansa,  mutta 
vaihtokaupasta  seurasi 
kosolti  haittaa. 

Suppenevaa  matematiikkaa 

Täysikokoisen  eli  12-senttisen  DVD-levyn 
tallennuskapasiteetti  on  4,7  gigatavua 
yhdellä  kerroksella  ja  8,5  gigatavua  kah¬ 


della.  Kun  halkaisija  laskee  kah¬ 
deksaan  senttiin,  luvut  putoavat  1,4 
ja  2,7  gigatavuun.  On  helppo  nähdä, 
että  tästä  muodostuu  ongelmia,  jos  peli 
on  suunniteltu  käyttämään  sen  8,5  giga¬ 
tavua. 

Gamecuben  omistajat  saivatkin  nope¬ 
asti  tottua  siihen,  että  kilpailevalta  kon¬ 
solilta  käännetyt  pelit  toimitettiin  useam¬ 
malla  levyllä.  Ja  siihen,  että  monia  niistä 
ei  käännetty  ollenkaan.  Jokin  Grand  Theft 
Auto  eksoottisine  maiseman  virtautusru- 
tiineineen  kun  ei  taipunut  mitenkään  mo¬ 
nen  levyn  peliksi.  Puhumattakaan  sitten 
siitä,  että  samalla  menetettiin  mahdol¬ 
lisuus  katsoa  konsolilla  DVD-elokuvia. 


pyörimään  asemassa.  Sama  kansanosa, 
joka  asennutti  mod-piirin  Playstationiin- 
sa,  saattoi  nyt  teettää  muutostyön  myös 
Gamecubeen. 

Olisi  naiivia  syyttää  pelkkää  levyfor- 
maattia  Gamecuben  heikosta  myynnistä. 
Se  oli  kuitenkin  ehdottomasti  osasyy  sii¬ 
hen,  että  sinällään  tehokas  konsoli  jäi  il- 


Tämän  tarjosivat  molemmat  merkittävät 
kilpailijat,  eli  Playstation  2  ja  Xbox. 

MiniDVD  :n  käytöllä  pyrittiin  etu¬ 
päässä  torjumaan  piratismia.  Se  onnis¬ 
tui  tasan  siihen  asti,  kunnes  piraatitkin 
löysivät  8-senttisiä  DVD-aihioita,  joille 
kopiopelit  pystyi  polttamaan  tietoko¬ 
neella.  Ystävämme  Kaukoidästä  myös 
prässäsivät  Gamecubeen  kuoria,  joiden 
raoista  normaalikokoinen  DVD  mahtui 

man  monia  tunnettuja  nimikkeitä.  Niistä 
monet  olivat  aikuisemmille  suunnattuja, 
kun  taas  Nintendon  omat  pelit  nojasivat 
koko  perheen  viihteeseen.  Ja  kun  laitteen 
ulkonäkökin  oli  vielä  herttaisen  pieni,  GC 
nähtiin  kilpailijoidensa  rinnalla  lelumai- 
sempana.  DVD-elokuvien  tuen  puute  ei 
ainakaan  myyntiä  edistänyt.  Kuudennen 
sukupolven  konsoleista  Gamecube  myi 
lopulta  toiseksi  huonoiten:  sen  taakse  jäi 
vain  Segan  epäonninen  Dreamcast. 


UMD, 

Uskomattoman  Mateleva  Diski 

Jos  Nintendon  kotikonsolibisnes  olikin 
hidastunut  2000-luvun  alussa,  sen  kan¬ 
nettavat  pelikoneet  suorastaan  tulostivat 
rahaa.  Game  Boy  ja  Game  Boy  Advance 
olivat  käytännössä  synonyymejä  tasku - 
pelaamiselle  aikana,  jolloin  matkapuhe¬ 
limilla  ainoastaan  soiteltiin  kavereille. 
Koska  Sony  oli  jo  lyönyt  Nintendon  olo¬ 
huoneessa,  tähyili  se  myös  tuottoisaan 
pikkukonsolibisnekseen. 

Sony  Playstation  Portable,  tutum¬ 
min  PSP,  oli  teknisesti  pätevä  laite,  joka 
löi  selvästi  kilpakumppaninsa  Nintendo 
DS:n  ainakin  paperilla.  Sille  oli  myös 
luvassa  hyvä  valikoima  kotipleikkarilta 
tuttuja  nimikkeitä.  Lisäominaisuutena 
tarjottiin  peräti  elokuvien  katselua  reis¬ 
sun  päällä.  Tämän  mahdollistaisi  uusi 
pienikokoinen  levyformaatti,  Universal 
Media  Disc.  Pikkuruiselle  optiselle  levyl¬ 
le  oli  mahdollista  sovittaa  peräti  1,8  giga¬ 
tavua  tietoa,  johon  mahtui  vaikka  kokoil¬ 
lan  elokuva  PSP: n  ruudulle  soveltuvalla 
tarkkuudella. 

Sony  ei  ollut  ensimmäistä  kertaa 
omaa  formaattia  keksimässä.  Moni 
muistaa  Beta-videokasetin,  joka  hävisi 
aikanaan  taistelun  kuluttajien  sieluis¬ 
ta  VHS:lle.  Tämän  lisäksi  Sony  kehitti 
mm.  C-kasetin  korvaajaksi  digitaa¬ 
lisen  Minidiscin,  joka  kyllä  voitti  kil¬ 
pailijansa  DCC-nauhan  mutta  saavutti 
suosiota  lähinnä  ammattikäyttäjien 
keskuudessa.  Kotikuluttajat  siirtyivät 
suoraan  kirjoitettaviin  CD -levyihin,  jot¬ 
ka  olivat  paitsi  laadultaan  häviöttömiä. 


myös  niin  halpoja,  etteivät  Minidiscin 
uudelleenkirjoitettavuus  ja  mekaaninen 
kestävyys  lopulta  olleetkaan  suuria  kil¬ 
pailuetuja. 

Loading,  please  wait 

UMD  kuulosti  ajatuksena  ihan  hyvältä  ja 
näyttikin  tukevalta.  Hento  optinen  levy 
oli  kääräisty  muovikuoreen,  joka  suojasi 
levyä  kolhuilta.  Ilmeisesti  säästösyistä 
siihen  ei  kuitenkaan  tehty  minkäänlaista 
avautuvaa  suojusta,  vaan  koteloon  jätet¬ 
tiin  kolo,  jossa  lukupää  pääsi  liikkumaan. 
Mainittakoon,  että  tällaisen  mekanismin 
olisi  voinut  kopioida  miltei  sellaisenaan 
Minidiscistä.  Tästä  puutteesta  oli  seu¬ 
rauksena  se,  että  jos  muovikuoren  sisään 
sitten  pääsi  jotakin,  se  kiilautui  usein  le¬ 
vyn  ja  kuoren  väliin  ja  piirsi  levyn  pintaan 
pyöreitä  uria.  Kotelot  myös  vääntyivät  ja 
murtuivat,  jolloin  levy  ei  enää  toiminut 
PSP:ssä. 

Mekaaninen  heikkous  oli  kuitenkin 
pientä  verrattuna  UMD: n  varsinaiseen 
ongelmaan.  Se  oli  nimittäin  tolkuttoman 
hidas.  Koska  levyä  ei  virransäästön  ni¬ 
missä  voinut  pyörittää  kovinkaan  nope¬ 
asti,  saivat  PSP-pelaajat  tottua  odottele¬ 
maan  pelin  latautumista  ja  kuuntelemaan 
aseman  omintakeista  sahaavaa  ääntelyä. 
Sitten  Commodore  64:n  aikojen  ei  pelin 
ilmestyminen  ruutuun  ollut  kestänyt  jopa 
viittä  minuuttia  konsolin  käynnistymises¬ 
tä.  Samaan  aikaan  kilpailijan  konsolissa 
peli  alkoi  käytännössä  heti,  kun  virtakyt- 
kintä  painoi.  Tähän  verrattuna  oli  pieni 
etu,  että  peleissä  saattoi  käyttää  pitkiä  ja 
näyttäviä  video-osioita. 

UMD-elokuvat  floppasivat  pahasti. 
Ostava  yleisö  ei  halunnut  maksaa  siitä, 
että  elokuvan  sai  katsoa  vain  pikkuisel¬ 
ta  näytöltä.  PSP:n  ensimmäistä  mallia 
ei  voinut  kytkeä  televisioon,  ja  vaikka 
olisi  voinutkin,  kuvanlaatu  olisi  hävin¬ 
nyt  DVD: lie.  Käytännössä  leffoja  myytiin 
Suomessakin  lopulta  alle  euron  kappale, 
kunnes  ne  hävisivät  hyllyistä  lopullisesti. 


Kierrämme  ongelman 

PSP:n  myynnin  kannalta  oli  todennäköi¬ 
sesti  eduksi,  että  sen  laiteohjelmisto  oli 
alkujaan  melko  heikosti  suojattu.  Hakke¬ 
rit  löysivät  siitä  pian  reikiä,  joiden  ansi¬ 
osta  laitteeseen  sai  ladattua  muokatun 
käyttöjärjestelmän.  Sen  avulla  UMD- 
levyt  sai  luettua  näköistiedostoiksi  muis¬ 
tiko  rtille,  josta  niiden  pelaaminen  muut¬ 
tuikin  huomattavasti  mukavammaksi. 
Samoin  homebrew-ohjelmia  ilmestyi  jon¬ 
kin  verran.  Muokatulla  laiteohjelmistol- 
la  ja  isolla  muistikortilla  varustettu  PSP 
tarjosikin  aivan  ylivertaisen  käyttökoke¬ 
muksen  siihen  verrattuna,  että  pelinsä 
olisi  kiltisti  ostanut  kaupasta.  Piraateilla 
oli  myös  tarjota  jokaisesta  pelistä  tällai¬ 
nen  digitaalinen  jakeluversio,  kun  Sonyn 
verkkokaupassa  pelivalikoimasta  oli  saa¬ 
tavana  vain  murto-osa. 

Koska  PSP  käytti  myös  Sonyn  omaa 
Memory  Stick  -muistikorttia,  voisi  ku¬ 
vitella  ettei  laitteiden  modifiointi  olisi 
elektroniikkajättiä  suuremmin  häirinnyt. 
Kauppaahan  se  on  muistikorttikauppa- 
kin.  Käytännössä  konsolia  kuitenkin  myy¬ 
tiin  tappiolla,  jotta  sen  ostajille  voitaisiin 
sitten  kaupata  pelejä,  joista  koneen  val¬ 
mistaja  saisi  siivunsa.  Tätä  ravintoketjua 
PSP-piraatit  eivät  ruokkineet,  joten  kil¬ 
pajuoksu  custom  firmware  -hakkereiden 
ja  Sonyn  välillä  jatkui  vuosia:  sitä  mukaa 
kun  yhtiö  ehti  paikkailla  käyttöjärjestel¬ 
män  tietoturva-aukkoja,  kaivoivat  harras¬ 
tajat  jo  kärppänä  esiin  uusia. 

PSP:tä  ei  voi  kutsua  flopiksi,  sillä  sen 
kokonaismyynti  ylsi  peräti  80  miljoonaan 
kappaleeseen.  Tämä  oli  kuitenkin  vain 
puolet  Nintendo  DS:n  myynnistä.  Mielen¬ 
kiintoista  olisikin  tietää,  kuinka  monella 
konsolilla  pelattiin  UMD-pelejä  ja  mones¬ 
sako  pyöri  kotipolttoinen  laiteohjelmisto. 
Jotain  Sonykin  tuntui  asiasta  oppineen, 
sillä  PSP: n  seuraaja  Playstation  Vita  vaih¬ 
toi  optiset  levyt  Nintendon  tyylisiin  ROM- 
kortteihin  ja  sen  jokaisen  pelin  voi  ostaa 
myös  digitaalisena  latauksena.  & 


67 


Itella  Green 


CM  Stormin  näyttävä  QuickFire  TK  Stealth  tarjoaa  Cherry  MX  ruskeilla  kytkimillä  varustetun  mekaanisen 
pelinäppäimistön,  jonka  erottaa  massasta  sen  “Phantom”  -tyyliset  näppäinhatut.  Näissä  ikonit  ja  kirjaimet  on  printattu 
näppäinhatun  sivulle,  antaen  täten  TK  Stealthille  äärimmäisen  puhtaan  ja  tyylikkään  ulkoasun! 


Jimm’s  Trance  v2 

JimrrTs  Gamer  -sarjan  koneet  ovat  olleet  jo  pitkään  pelaajien  suosiossa  ja 
suunnannäyttäjinä.  Gamer  -koneet  ovat  niittäneet  mainetta  arvosteluissa  ja 
ovat  moninkertaisia  lehdistön  -testivoittajia! 

Ominaisuudet: 

Intel  i7-4790K  4.0GHz,  -prosessori  Intel  Z97-piirisarjan  emolevy 
NVIDIA  GTX  770  2Gt  -näytönohjain  120Gt,  2.5”,  Sata  III  -SSD  asema 
8Gt  (2x4Gt)  DDR3  1600MHz,  CL9  -keskusmuisti  Cooler  Master  Silencio  550 
JimrrTs  Edition  -kotelo  Windows  7  Home  Premium  64-bit  (Suomi) 

